བཅུ་དྲུག་དང་ལྡན་པའོ། ། ད་ནི་ཆོས་སྐུ་དེ་ཉིད་ཀྱི་ལྡོག་པ་བསྟན་པ་ནི། ཡན་ལག་མེད་པའི་རྩིས་ལས་འདས་ཞེས་པ་སྟེ། ཡན་ལག་ནི་སྐྱེ་འགག་གཉིས་རྟག་ཆད་གཉིས་འགྲོ་འོང་མེད་པ་ནི་དེ་ལ་སོགས་པའོ། །དེ་ཡང་སྐྱེ་བ་མེད་པ་འགག་པ་མེད། །རྟག་པ་མེད་པ་ཆད་པ་མེད། །ཐ་དད་དོན་མིན་དོན་ཅིག་མིན། །འགྲོ་བ་མེད་པ་འོང་མེད་པ། ། སྤྲོས་པ་ཉེར་ཞི་ཞི་སྤྱོད་པ། །ཞེས་གསུངས་པས་སོ། །རྩིས་ལས་འདས་ཞེས་པ་ནི་བརྗོད་པར་བྱ་བའི་རྩིས་ཐམས་ཅད་བྲལ་བའོ། ། ད་ནི་ཡུལ་ཅན་ཡེ་ཤེས་སུ་བསྟན་པ་ནི། དེ་ཉིད་ལྡན་ཞིང་མི་རྟོག་འདས་ཞེས་པ་སྟེ། ། དེ་ཉིད་ནི་དེ་ཁོ་ན་ཉིད་ཆོས་ཉིད་སྟོང་པ་སྟེ། གོང་དུ་བསྟན་པ་དེ་རྣམས་ལྡན་པའོ། །འོ་ན་སྟོང་པ་ཁོ་ནར་ཡོད་དམ་ཞེ་ན། མི་རྟོག་འདས་ཞེས་པ་སྟེ། བདེ་སྟོང་གི་ངོ་བོར་ཤར་བའོ། ། ད་ནི་ཆོས་སྐུ་དེ་རྟོག་ན་བྱང་ཆུབ་གསུམ་གྱི་ལམ་དུ་བསྟན་པ་ནི།ངེས་འབྱུང་ཀུན་གྱི་ལམ་གང་ཡིན་ཞེས་པ་སྟེ། ངེས་འབྱུང་ནི་ཉན་རང་བ་དེ་དང་གསུམ་མོ། ། ལམ་ནི་ཆོས་སྐུ་མཐར་ཐུགས་དེ་ཉིད་བྱུང་བའོ། ། ད་ནི་དེ་ལ་གདམས་པ་བསྟན་པ་ནི། དོན་གསུམ་ཐེ་ཚོམ་མེད་པའི་བློས་ཞེས་པའི་ཚིག་གསུམ་གྱིས་བསྟན་ཏེ། དོན་གསུམ་ནི་འདས་པའི་དུས་ཀྱི་དོན་དང་། མ་འོངས་པའི་དུས་ཀྱི་དོན་དང་། ད་ལྟར་གྱི་དུས་ཀྱི་དོན་གསུམ་མོ། །དེ་ཉིད་གང་ཞེ་ན། ལུས་ཀྱི་མཐའ་ཞེས་པར་སྦྱར་ཏེ། ཅིའི་ཕྱིར་ན་ལུས་ན་བསགས་པའི་དོན་གྱིས་ན་ལུས་སོ། །དེའི་མཐའ་ནི་སྟོང་པ་ཉིད་དུ་རྟོགས་པར་བྱ་སྟེ། གང་གིས་རྟོགས་པར་བྱ་ཞེ་ན། ཐེ་ཚོམ་མེད་པའི་བློ་ཞེས་པ་སྟེ། དང་པོ་ཐོས་པ་དང་། བར་དུ་བསམ་པ་དང༌། ཐ་མར་བསྒོམ་པ་གསུམ་གྱིས་དུས་གསུམ་དུ་བསགས་པའི་ལུས་ཀྱི་མཐའ་སྟོང་པ་ཉིད་དུ་རྟོགས་པར་གྱིས་ཤིག་ཞེས་གདམས་པའོ། ། དེས་ཅི་ཐོབ་ཞེ་ན། བྱང་ཆུབ་བླ་ན་མེད་པ་པོ་ཞེས་པ་སྟེ། འབྲས་བུ་ཆོས་སྐུ་ཐོབ་པར་བསྟན་ཏོ། །དེ་ལྟ་བུའི་ཆོས་སྐུ་དེ་ལ་མཆོད་པར་བྱ་བའི་འོས། བསྟོད་པར་བྱ་བའི་འོས། རིམ་འགྲོའི་གནས་སུ་འདུག་བྱ་བའམ། ཡང་ན་ཆོས་སྐུ་དེ་ལ་དེ་བཞིན་གཤེགས་པ་ཐམས་ཅད་ཀྱིས་མཆོད་པར་བྱ་བའི་འོས་སུ་འདུག་པས་མཆོད་འོས་ཞེས་གསུངས་སོ། །དེ་ལ་ཞིང་དག་པའི་བྱང་ཆུབ་སེམས་དཔའ་ལ་ཆོས་སྐུའི་བྱིན་བརླབས་ལས་ལོངས་སྐུ་འབྱུང་བར་བསྟན་པ་ནི། གསང

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2674_bo-x-ewts,sa-x-iast,zh-latn-pinyin.txt


།། ལེའུ་བརྒྱད་པ་ལས་ནི་ལམ་གྱི་སྔོན་དུ་འགྲོ་བའི་ཡན་ལག་སྨིན་ལམ་དབང་གི་བྱེ་བྲག་གསང་བའི་དབང་བསྐུར་བ་སྟོན་པ་ལས། དེ་ནས་ཞེས་པ་ལ་སོགས་པས་ནི་དབང་གི་དོན་དུ་བསྟོད་ཅིང་གསོལ་བ་གདབ་པ་སྟེ། བྱེ་བྲག་བྱང་ཆུབ་སེམས་ནི་རྒྱས་པའི་རྒྱན་ནི་ཐོགས་མར་དགེ་བ་བྱང་ཆུབ་ཀྱི་སེམས་ལེགས་པར་བསྐྱེད་ཅིང་བར་དུ་དགེ་བ་རིམ་པ་གཉིས་ཀྱི་སྒོ་ནས་ཚོགས་གཉིས་ཡོངས་སུ་རྫོགས་པ་ལས། ཐ་མར་དགེ་བ་སངས་རྒྱས་ཀྱི་ཡོན་ཏན་གྱི་ཆོས་ཀྱི་བྱེ་བྲག་སྤྱན་ལྔ་ཐོབ་པ་སྟེ། དེ་ཡང་ཤའི་སྤྱན་ཐ་མས་འཛམ་བུའི་གླིང་གཅིག་པུ། བར་མས་ནི་གླིང་བཞི་རི་རབ་དང་། ཚངས་པའི་འཇིག་རྟེན་དང་བཅས་པའོ། །མཆོག་གིས་སྟོང་དང་པོའི་གནས་ལ་སོགས་པའོ། །ལྷའི་སྤྱན་གྱིས་རང་གཞན་གྱི་འཆི་འཕོ་དང་སྐྱེ་བ་ཤེས་པའོ། །ཤེས་རབ་ཀྱི་སྤྱན་གྱིས་ཆོས་ཐམས་ཅད་ལ་རྣམ་པར་མི་རྟོག་པས་སྤྱི་དང་རང་གི་མཚན་ཉིད་ཇི་ལྟ་བ་མངོན་དུ་གྱུར་པའོ། །ཆོས་ཀྱི་སྤྱན་ནི་ཐེག་པ་གསུམ་ལ་སོགས་པ་འཕགས་པའི་ཆོས་རྣམས་ཀྱི་རྒྱུ་འབྲས་སོ་སོར་མ་འདྲེས་པར་གཟིགས་པའོ། ། ཆོས་ཀྱི་འཁོར་ནི་ཙཀྲའི་སྒྲ་ལས་དྲངས་ནས་ཉོན་མོངས་པ་དུམ་བུར་བཅད་ནས་རྒྱུད་གཞན་ལ་ཕོ་བར་བྱེད་པ་སྟེ་རབ་སྐོར་བ་ནི་ཐུན་མོང་དང་ཁྱད་པར་གཉིས་ལས་དང་པོ་ནི་དྲང་པའི་དོན་ཀུན་རྫོབ་བདེན་པའི་ཚུལ་ཕལ་ཆེར་སྟོན་པ་བདེན་པ་བཞིའི་དང༌། ངེས་པའི་དོན་དམ་བདེན་པ་གཙོ་བོར་སྟོན་པ་ཚད་མེད་པའི་དང་། སྙིང་པོའི་དོན་བདེན་པ་གཉིས་ཟུང་འཇུག་ཁོ་ནར་སྟོན་པ་ཐེག་པ་སྣ་ཚོགས་པའི་ཆོས་ཀྱི་འཁོར་ལོ་བསྐོར་བར་མཛད་པའོ། ། རྡོ་རྗེའི་ཐེག་པ་ནི་ཉོན་མོངས་པ་དང་ཡེ་ཤེས་ངོ་བོ་གཉིས་སུ་མེད་པར་ཤེས་པས་ལམ་དུ་བྱེད་པའི་ཐབས་སུ་གྱུར་པ་སྟེ། རྒྱུད་ཕྱི་མ་ལས། གཏི་མུག་ཞེ་སྡང་འདོད་ཆགས་དང་། །རྡོ་རྗེ་དགའ་བ་རྟག་པར་གནས། །དེས་ན་སངས་རྒྱས་རྣམས་ཀྱི་ཐབས། །རྡོ་རྗེ་ཐེག་པ་ཞེས་བཤད་དོ་ཞེས་སོ། །དཔལ་ཡེ་ཤེས་སྙིང་པོའི་ལྟར་ན་ལེའུ་འདི་ལ་ཡང་ལྔ་ལས།བརྗོད་བྱ་ནི་བདེ་བ་དང་སྟོང་པ་གཉིས་སུ་མེད་པའི་ཡེ་ཤེས་སོ། ། །བརྗོད་བྱེད་ནི་མཐའ་དྲུག་ཚུལ་བཞི་དང་ལྡན་པར་རོ། ཁྱད་པར་ནི་རྒྱུད་དང་མདོ་དང་རྟོག་པ་ཐམས་ཅད་ལ་གསང་ཆེན་གྱི་ཕྱག་རྒྱས་བཏབ་པའོ། ། །ཉམས་སུ་བླང་པ་ནི

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2695_bo-x-ewts,sa-x-iast,zh-latn-pinyin.txt


༄༅། །མརྒད་མར་གྲགས་མཆོད་སྡོང་དབུས། །གཡོན་གཡས་རིམ་བཞིན་རྗེ་བཙུན་བླ་མ་དང་། །འབྲོམ་སྟོན་དགེ་འདུན་གྲུབ་པའི་ཚེམས་བཞུགས་པ། །དད་ལྡན་བསོད་ནམས་ཞིང་དུ་མངོན་སུམ་དུ། །བྱིན་རླབས་གཟི་འོད་སྟོང་འབར་ལྷང་ངེར་ནི། །ཚོགས་མཆོག་གསོལ་བ་འདེབས་པའི་རྟེན་དུ་བསྐྲུན། །དེ་མཚུངས་སྔར་གྱི་དབྱེན་བཟླུམས་མཆོད་རྟེན་དེའི། །ཆོས་འཁོར་ཡན་ཆད་གསེར་ཟངས་དག་ལས་བསྒྲུབས། །འདི་དག་བསྒྲུབས་པའི་དགེ་བས་ཐུབ་དབང་གི་།བསྟན་པ་རིན་ཆེན་ཕྱོགས་བཅུར་རྒྱས་པ་དང་། །མར་གྱུར་འགྲོ་ཀུན་རྟག་ཏུ་བདེ་ལྡན་ཞིང་། །ཐམས་ཅད་གཟིགས་པའི་གོ་འཕང་མྱུར་ཐོབ་ཤོག་།ཅེས་པའང་དཀོན་མཆོག་གསུམ་གྱི་བཀའ་འབངས་ཐ་ཆུང་བཙུན་པ་བློ་བཟང་ཆོས་ཀྱི་རྒྱལ་མཚན་གྱིས་སྨྲས་པ་དགེ་ལེགས་འཕེལ།། །།༄༅། །དོན་གྲུབ་ཚོགས་མཆོག་སྟོང་ཙམ་འདུས་པ་ལ། །ཆོས་འཁོར་སྔོན་མེད་གསར་བཙུགས་ཟླ་གཅིག་བར། །ཕོགས་དང་ཇ་ཚུལ་བཟང་པོ་ལེགས་པར་བསྐྲུན། །རྔ་ཆེན་རང་བྱུང་ལྔ་ལྡན་དབུ་ཐོག་ཏུ། །གསེར་ཟངས་རྒྱ་ཕིགས་བཀོད་པ་མཛེས་པས་བརྒྱན། །རབ་བྱུང་སླར་ཡང་གཙང་ཁང་ཟུར་ཟུང་དང་། །རྒྱུད་ཁང་གཉྗིར་གསུམ་མཉམ་དུ་བཀོད། །རབ་མྱོས་བྱང་ཕྱོགས་བདེ་བར་གཤེགས་པའི་བཀའ། །ཇི་སྙེད་འགྱུར་རྣམས་ཡོངས་རྫོགས་གླེགས་བམ་བཞེངས། །དེ་རྗེས་དགེ་ལྡན་གསེར་གྱི་ཐོག་གིས་བརྒྱན། །སྐྱེས་བདག་ཆོས་གྲྭ་ཆེན་པོའི་གཙུག་ལག་ཁང་། །ཤིང་རྩི་རི་མོའི

B(Autochthonous Tibetan Literature)/B.i (ACIP SUNGBUM_dge lugs)/B.i.32 (nyams len_personal practice)/SMON LAM_MAKING PRAYERS/PAn CHEN BLO BZANG CHOS KYI RGYAL MTSAN_PANCHEN LOBSANG CHUKYI GYELTSEN/s05977mg8.txt


ཁྲི་བསོད་ནམས་གྲགས་པ་གཉིས་ལ་རྒྱལ་མཁན་ཆེན་གྲགས་པ་རྒྱལ་མཚན་གྱིས་གསན། རྗེ་ཤེས་རབ་རྒྱ་མཚོ། དེ་བར་མ་བརྙེད། ཆེ་ཤོས་རིན་པོ་ཆེ། རྡོ་རྗེ་འཆང་ཕ་བོང་ཁ་པ་བྱམས་པ་བསྟན་འཛིན་འཕྲིན་ལས་རྒྱ་མཚོ། དེས་བདག་གར་དབང་ལའོ།། ༈ སྟག་ཕུ་ཡོངས་འཛིན་ཡེ་ཤེས་རྒྱ་མཚོའི་གསུང་གི་སྟེང་ནས་ཞི་ཁྲོ་སྦྲགས་སྒྲུབ་ཀྱི་སྒོམ་ལུང་ལེགས་པར་ཐོབ་པའི་བརྒྱུད་པ་ནི། དྭགས་པོ་བསྐལ་བཟང་མཁས་གྲུབ་རིན་པོ་ཆེ་ཡན་གྱི་བརྒྱུད་པ་ཚོལ། དེ་ནས་དྲིན་ཅན་བླ་མ་གྲུབ་པའི་དབང་ཕྱུག་ཆེན་པོ་ཡབ་རྗེ་པདམ་རྡོ་རྗེ། ཁྱབ་བདག་རྡོ་རྗེ་འཆང་ཕ་བོང་ཁ་པ་དཔལ་བཟང་པོ། དེས་བདག་ལའོ།། སྙན་བརྒྱུད་མན་ངག་རྣམ་གསུམ་གྱི་གཉིས་པ་འཁྲུལ་འཁོར་གྱི་སྐོར་ནི། རྭ་ཆེན་པོས། གཞན་ཡང་དགོས་པའི་ཆོས་དྲུག་ཡོད། །ལམ་འཁྱེར་གདམས་ངག་རྣམས་བཞི་ཡོད། །ངོ་མཚར་གཅེས་པའི་ཆོས་གསུམ་ཡོད། །འཁྲུལ་འཁོར་ཉི་ཤུ་རྩ་བརྒྱད་ཡོད། །ཡི་གེ་བཞི་པའི་བསད་བཟློག་ཡོད། གདམས་ངག་ཟབ་མོ་རྩིས་ལས་འདས། །མཁས་གྲུབ་ཀྱི་བླ་མ་མཇལ་བའི་ཕྱིར། །གདམས་ངག་མི་ཆེའི་དོགས་པ་མེད། ཅེས་གསུང་པ་ལྟར། རྡོ་རྗེ་འཇིགས་བྱེད་ཀྱི་བཤད་བརྒྱུད

B(Autochthonous Tibetan Literature)/B.i (ACIP SUNGBUM_dge lugs)/B.i.11 (GSAN YIG_RECORDS OF TEACHINGS RECEIVED)/SKYABS RJE KHRI BYANG RIN PO CHE_KYABJE TRIJANG RINPOCHE/s00238e.txt


༄༅། །སྨྲ་བ་ཟླ་མེད་འདྲེན་མཆོག་ཤཱཀྱའི་ཏོག་།མཁྱེན་རབ་དབང་ཕྱུག་མི་ཕམ་འཇམ་དཔལ་དབྱངས། །རྒྱལ་སྲས་ཡོན་ཏན་འོད་དང་ཤྰྐྱ་འོད་སོགས༑ །རྒྱལ་དང་རྒྱལ་སྲས་རྣམས་ལ་གུས་ཕྱག་འཚལ། །བསྟན་པ་གསལ་མཛད་འདུལ་བཟང་དུལ་བ་ལྷ། །དགེ་ལེགས་བཤེས་གཉེན་པཎ་ཆེན་ཚུལ་ཁྲིམས་བསྐྱངས༑ །དྲི་མེད་བཤེས་གཉེན་ཆོས་ཀྱི་བཤེས་གཉེན་སོགས། །འདུལ་བའི་བསྟན་འཛིན་རྣམས་ལ་ཕྱག་འཚལ་ལོ། །འཇམ་དབྱངས་མི་ཡི་གར་མཛད་བློ་བཟང་གྲགས༑ །དེ་སྲས་ཐུ་བོ་རྒྱལ་ཚབ་མཁས་གྲུབ་རྗེ། །ཟླ་མེད་མཁས་པའི་དབང་པོ་དགེ་འདུན་གྲུབ། །ཕན་བདེའི་རྩ་ལག་རྣམས་ལ་གུས་པས་འདུད། །བྱམས་ཆེན་ཆོས་རྗེ་བློ་གྲོས་རིན་ཆེན་མཛོད། །འཇམ་མགོན་ཆོས་ཀྱི་རྒྱལ་མཚན་ལེགས་བཟུང་ཞིང་། །བདེ་ལེགས་སྣང་བ་བསྐྱེད་པའི་ཉི་མ་མཆོག་།འདུལ་འཛིན་བཀའ་དྲིན་ཅན

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/SPYI_GENERAL PRESENTATIONS/MTSAN MI GSAL_UNKNOWN/s00206i.txt


ངོ་བོ་ཐ་དད་པར་མ་དམིགས་པའི་ཕྱིར། ཞེས་དེ་ལྟ་བུར་རྣམ་པར་གནས་པའི་འཇིག་རྟེན་གྱི་ཀུན་རྫོབ་ཕྱིན་ཅི་ལོག་ཏུ་སྨྲ་བ་དེའི་ལྟར་ན། བཤད་མ་ཐག་པའི་ཡན་ལག་ཅན་མེད་པའི་གཏན་ཚིགས་དེ་ཉིད་ཀྱིས། ཡན་ལག་ལ་སོགས་པ་ཙམ་ཡང་མེད་པར་འགྱུར་བས་འཇིག་རྟེན་ན་གྲགས་པའི་ཀུན་རྫོབ་ཤིང་རྟ་ལ་སོགས་པ་མ་བརླག་པ་སྟེ་འཇིག་པར་མ་བྱེད་ཅིག་ཅེས་འདི་ནི་བཟློག་པར་བྱ་བ་ཁོ་ནའོ། །འདིར་རང་གི་སྡེ་པ་གོང་འོག་གཞན་རྣམས་ཡན་ལག་ཚོགས་པ་ལ་སོགས་པ་ཡན་ལག་ཅན་ལ་སོགས་པར་འདོད་པ་ནི། དེ་རྣམས་ཡན་ལག་ཅན་ལ་སོགས་པར་མ་བཞག་ན་དེ་རྣམས་ལས་ངོ་བོ་ཐ་དད་པའི་ཡན་ལག་ཅན་ལ་སོགས་པ་ཡང་མེད་པར་མཐོང་ནས་བྱ་བ་བྱེད་ནུས་ཀྱི་ཡན་ལག་ཅན་ལ་སོགས་པ་འཇོག་མ་ཤེས་པས་དེ་ལྟར་འདོད་དེ། དེ་དག་གིས་ཡན་ལག་ཅན་ལ་སོགས་པའི་བཏགས་དོན་བཙལ་ནས་མ་རྙེད་ན། དེ་རྣམས་འཇོག་མི་ཤེས་པ་ཡིན་ནོ། །དེའི་ཕྱིར་ཤིང་རྟ་སོགས་མིང་དུ་བཏགས་པ་ཙམ་དུ་མི་འདོད་པས་ཤིང་རྟ་ལ་སོགས་པ་རྣམས་རང་གི་མཚན་ཉིད་ཀྱིས་གྲུབ་པར་འདོད་པ་ཡིན་པས། དེ་ལ་གསུང་རབ་ཀྱི་དོན་ཕྱིན་ཅི་ལོག་ཏུ་རྟོགས་པ་ཞེས་འགྲེལ་པར་གསུངས་ཏེ། ལུགས་དམ་པ་འདིས་ནི་ཡན་ལག་ཚོགས་ཙམ་དང་། དེའི་ཡ་གྱལ་སོགས་གང་ཡང་ཡན་ལག་ཅན་ལ་སོགས་པའི་མཚན་གཞིར་མ་བཟུང་ཡང་། ཡན་ལག་ཅན་ལ་སོགས་པ་མིང་དུ་བཏགས་པ་ཙམ་ལ་བྱ་བྱེད་ལེགས་པར་འཇོག་ནུས་པ་གསུང་རབ་ཀྱི་དོན་དུ་འགྲེལ་པ། ཐུབ་པའི་དགོངས་པ་ཐུན་མོང་མ་ཡིན་པ་ཡིན་པས། རྣམ་དཔྱོད་ཅན་གྱིས་དགོངས་པ་འགྲེལ་ལུགས་འདི་ལ་སྦྱང་བར་བྱའོ། །དྲུག་པ་ལ་ལྔ། དངོས

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/DBU MA LA _JUG PA_I _GREL PA_COMMENTARIES ON _ENTERING THE MIDDLE WAY_ (MADHYAMAKA AVATARA)/RJE TZONG KHA PA BLO BZANG GRAGS PA_JE TSONGKAPA LOBSANG DRAKPA/st05408e.txt


༄༅། །ཕྱིར༑ མ་གྲུབ་ན། རྟག་དངོས་གཉིས་མ་ཡིན་པར་རྟོགས་པའི་ཚད་མ་ཆོས་ཅན། ཡོད་པ་དང་དངོས་པོ་གཉིས་ཀ་ཡིན་པར་ཐལ། དངོས་པོ་ཡིན་པའི་ཕྱིར། མ་གྲུབ་ན། རྟག་དངོས་གཉིས་མ་ཡིན་པར་རྟོགས་པའི་ཚད་མ་དངོས་པོ་ཡིན་པར་ཐལ། རྟག་དངོས་གཉིས་མ་ཡིན་པར་རྟོགས་པའི་ཚད་མ་ཡོད་པའི་ཕྱིར། མ་གྲུབ་ན། དེར་ཐལ། རྟག་དངོས་གཉིས་མ་ཡིན་པའི་ཕྱིར། མ་གྲུབ་ན། རྟག་དངོས་གཉིས་མ་ཡིན་པར་ཐལ། རྟག་པ་ཡིན་ན། དངོས་པོ་མ་ཡིན་དགོས། དངོས་པོ་ཡིན་ན། རྟག་པ་མ་ཡིན་དགོས་པའི་ཕྱིར། དང་པོ་མ་གྲུབ་ན། རྟག་པ་ཡིན་ན། དངོས་པོ་མ་ཡིན་དགོས་པར་ཐལ། རྟག་པ་ཡིན་ན། ཆོས་དང་སྐད་ཅིག་མ་མ་ཡིན་པའི་གཞི་མཐུན་པ་ཡིན་དགོས་པའི་ཕྱིར། མ་གྲུབ་ན། དེར་ཐལ། ཆོས་དང་སྐད་ཅིག་མ་མ་ཡིན་པའི་གཞི་མཐུན་པ། རྟག་པའི་མཚན་ཉིད་ཡིན་པའི་ཕྱིར། གོང་གི་རྟགས་གཉིས་པ་མ་གྲུབ་ན། དངོས་པོ་ཡིན་ན། རྟག་པ་མ་ཡིན་དགོས་པར་ཐལ། དངོས་པོ་ཡིན་ན། དོན་བྱེད་ནུས་པ་ཡིན་དགོས་པའི་ཕྱིར། དེར་ཐལ། དངོས་པོ་ཡིན་ན། རང་གི་འབྲས་བུ་སྐྱེད་པའི་དོན་བྱེད་ནུས་པ་ཡིན་དགོས་པའི་ཕྱིར། མ་གྲུབ་ན། དེ་དགོས་པར་ཐལ། སེམས་ཅན་ཡིན་ན། རང་གི་འབྲས་སྐྱབས་སུ་གྱུར་པའི་སངས་རྒྱས་འཕགས་པའི་རྒྱུ་ཡིན་དགོས་པའི་ཕྱིར། མ་གྲུབ་ན། དེ་དགོས

B(Autochthonous Tibetan Literature)/B.i (ACIP SUNGBUM_dge lugs)/B.i.24 (tsad ma_valid perception)/BSDUS GRVA_COLLECTED TOPICS OF LOGIC/spyi_general treatments/rva stod bsdus grva_the collected topics of logic from ratu monastery/RTZA BA_ROOT TEXT/s00033n.txt


བ་བདག་འཛིན་འགོག་ལུགས་ནི་ཡེ་ཤེས་ཞབས་ལུགས་གསལ་ཏེ་སྒྲུབ་ཐབས་ཀུན་བཟང་ལས། ཐ་མལ་རྣམ་རྟོག་རྒྱུན་ལས་གཞན་པ་ཡི། །སྲིད་པའི་སྡུག་བསྔལ་གཞན་ཅིའང་ཡོད་མ་ཡིན། །དེ་དང་རྣམ་པ་འགལ་བར་གྱུར་པའི་སེམས། །འདི་ནི་མངོན་སུམ་དུ་ནི་རྟོགས་པར་འགྱུར། །ཟབ་ཅིང་རྒྱ་ཆེ་བ་ཡི་བདག་ཉིད་ཅན། །གང་ཡིན་དེར་ནི་ཀུན་རྟོག་སྣང་མི་འགྱུར། །ཞེས་གསུངས་སོ། །འདིས་དོགས་པ་གང་གཅོད་པ་ནི་དེའི་འགྲེལ་པར་ཐ་ག་ནས་སྔར་ལྷའི་རྣལ་འབྱོར་སྒོམ་པའི་ཚུལ་རྒྱས་པར་བཤད་པ་ལ་འབད་པ་བྱས་པ་འདི་ཐམས་ཅད་འཁོར་བ་ལས་གྲོལ་བའི་ཆེད་ཡིན་ན་ཁྱེད་ཀྱི་རིམ་པ་དང་པོའི་ལམ་འདི་བསྒོམས་པས་འཁོར་བ་ལས་གྲོལ་བར་མི་འགྱུར་ཏེ་བདག་མེད་སྒོམ་པ་མི་འདུག་པའི་ཕྱིར་རོ་སྙམ་དུ་བསམས་ནས་རྒོལ་བའི་ལན་དུ་གཞུང་དེ་དག་གིས་རིམ་པ་དང་པོ་འཁོར་བའི་རྩ་བ་དང་འགལ་ལུགས་སྟོན་པར་བཤད་དོ། །སྨན་ཞབས་ཀྱིས་ཀྱང་། དེ་ནི་རབ་ཏུ་བྱེད་བ་མདོར་བསྡུས་ནས་བསྟན་པའི་ཕྱིར་གོང་དུ་གསུངས་པའི་དཀྱིལ་འཁོར་གྱི་འཁོར་ལོ་བསམ་གྱིས་མི་ཁྱབ་པའི་རང་བཞིན་དེ་ཉིད་སྲིད་པའི་སྡུག་བསྔལ་གྱི་གཉེན་པོར་གསུངས་པ། ཞེས་གསུངས་ཏེ་ཡེ་ཤེས་ཞབས་ལུགས་ཀྱི་འགྲེལ་པ་གཞན་རྣམས་དང་ཡང་འདྲའོ། །འདིར་ཐ་མལ་གྱི་རྣམ་རྟོག་ཅེས་གསུངས་པའི་དོན་ནི་བོད་དང་རྒྱ་གར་བ་ཁ་ཅིག་གིས་ལྷའི་རྣམ་པར་མི་སྣང་བའི་སྣང་བ་རང་དགའ་བའི་རྟོག་པ་ཙམ་ལ་འཆད་པ་ནི་ཡེ་ཤེས་ཞབས་ཀྱི་བཞེད་པ་གཏན་མ་ཡིན་ཏེ་འདིའི་འགྲེལ་བར་ཐག་ནས། ཐ་མལ་པའི་རྣམ་པར་རྟོག་པ་ནི་བདག་དང་བདག་གིར་རྣམ་པར་རྟོག་པའོ། །ཞེས་དང་བཞི་བརྒྱ་ལྔ་བཅུ་པའི་འགྲེལ་པར

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/_GREL PA_GENERAL COMMENTARIES/JE TSONGKAPA LOBSANG DRAKPA_RJE TZONG KHA PA BLO BZANG GRAGS PA (1357-1419)/s05281e.txt


པ་ཐམས་ཅད་སྦྱངས། སངས་རྒྱས་སྲས་བཅས་ཀྱི་བྱིན་རླབས་ཐམས་ཅད་འོད་ཟེར་གྱི་རྣམ་པར་བསྡུས་ནས་རང་གི་ལུས་ལ་ཐིམ་པར་བསམས་ལ། གཟུངས་རིང་ངམ། དེ་མ་ནུས་ན། ན་མཤྩཎྜ་བཛྲ་ཀྲོ་དྷཱ་ཡ། ཧུ་ལུ་ཧུ་ལུ༑ ཏིཥཊཿཨ་ཏིཥཊཿཨ། བན་དྷ་བན་དྷ། ཧ་ན་ཧ་ན། ཨ་མྲྀ་ཏེ་ཧཱུཾ་ཕཊ། ཅེས་བཟླའོ། །མཇུག་ཏུ། དགེ་བ་འདི་ཡིས་མྱུར་དུ་བདག་།རྡོ་རྗེ་རྣམ་འཇོམས་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་ཤོག་༑ཅེས་སོགས་བསྔོ་བ་དང་སྨོན་ལམ་བྱའོ། །འདིའི་སྒོ་ནས་གཞན་དོན་དུ་བུམ་ཆོག་བྱེད་པར་འདོད་ན། བུམ་པ། མགུལ་ཆིངས། ཁ་རྒྱན། དྲི་བཟང་གི་ཆུ་དང་བཅས་པ་སྟ་གོན་བྱ། བུམ་པའི་ནང་དུ་སྔར་བཞིན་རྡོ་རྗེ་རྣམ་འཇོམས་བསྐྱེད། མཆོད་བསྟོད་ཀྱི་བར་བྱ། ཐུགས་ཀའི་སྔགས་ཕྲེང་ལས་འོད་ཟེར་འཕྲོས། སངས་རྒྱས་བྱང་སེམས་ཀྱི་སྐུ་གསུང་ཐུགས་ཀྱི་བྱིན་རླབས་ཐམས་ཅད་འོད་ཟེར་གྱི་རྣམ་པར་སྤྱན་དྲངས། སྔགས་ཕྲེང་ལ་ཐིམ༑ སྔགས་ཕྲེང་ལས་བདུད་རྩིའི་རྒྱུན་བབས། བུམ་པ་གང་བར་བསམས་ལ། སྔགས་མང་དུ་བཟླ་བ་ནི་བུམ་པ་བསྒྲུབ་པའོ། །དེ་ནས་བསྒྲུབ་བྱ་རྣམས་མདུན་དུ་བཞག་ལ། རང་རྡོ་རྗེ་རྣམ་འཇོམས་སུ་གསལ་བས་བསྒྲུབ་བྱ་ལ་ཁྲུས་བྱས་པས་སྡིག་སྒྲིབ་དག་པར་བསམས་ལ། ངག་ཏུ། ཇི་ལྟར་བལྟམས་པ་ཙམ་གྱིས་ནི། ཞེས་པ་ནས། དེ་བཞིན་བདག་གིས་ཁྲུས་བགྱིའོ། །ན་མཥྩཎྜ་བཛྲ་ཀྲོ་དྷཱ་ཡ་ནས། ཨ་མྲྀ་ཏེ་ཧཱུཾ་ཕཊ། ཆེ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/_GREL PA_GENERAL COMMENTARIES/LOBSANG CHUKYI GYELTSEN_BLO BZANG CHOS KYI RGYAL MTSAN (1565-1662)/s05977e.txt


།། ད་ནི་རྫོགས་པའི་རིམ་པ་བསྒོམ་པ་བསྟོན་ཏེ།དེ་ཡང་ལེའུ་དང་པོའི་ཡེ་ཤེས་རྣམ་ཤེས་དང་ཞེས་པ་དེས་མདོར་བསྟན། དེའི་དོན་འདི་ནས་རྒྱས་པར་བཤད་པའོ། །འདི་ལ་དོན་བཅུ་གསུམ་ཡོད་པ་ལས་དང་པོ་ཆགས་ཅན་ལས་ཀྱི་ཕྱག་རྒྱ་ལ་བརྟེན་ནས་ལྷན་ཅིག་སྐྱེས་པའི་ཡེ་ཤེས་ཀྱི་དོན་བསྒོམ་པ་གཅིག་བཤད་དེ། ལེའུ་འདིའི་འོག་ན་ནམ་མཁའི་དབུས་སུ་བྷ་ག་བསམ་ཞེས་པའི་ཚིག་བཞི་པོ་དེ་ལ་བསྐྱེད་རིམ་ལ་ཆོས་འབྱུང་དང་འབྱུང་བ་རིམ་བརྩེགས་བསྒོམ་པ་ལ་ནས་བཤད། འདིར་རྫོགས་པའི་རིམ་ལ་ཡང་དེ་ཚོ་རྩ་བར་བླངས་ནས་བཤད་དེ། དེ་ཡང་ལས་ཀྱི་ཕྱག་རྒྱའི་མཚན་ཉིད་བརྟག་པ་ནས་རྩ་བསླང་པ་ཡན་ཆད་བྱས་ནས་མ་དཀྱིལ་འཁོར་བྱིན་གྱིས་བརླབ་པ་ནི་ལེ་མགོའི་ནམ་མཁའི་དབུས་ཞེས་པ་དེ་བཤད་པས་ནམ་མཁའི་ཁམས་ནི་པད་མ་ཞེས་པ་ལས་ཀྱི་ཕྱག་རྒྱ་མ་འདུ་ཤེས་རྣམ་པ་གསུམ་ལྡན་གྱི་ཆོས་འབྱུང་བར་ཆད་བྱིན་གྱིས་བརླབ་པ་སྟེ་ཡུལ་ཆོས་ཉིད་སྟོང་པ་ཉིད་དོ། །ལེ་འགོའི་བྷ་ག་བྱ་བ་དེ་བཤད་པས་ཡེ་ཤེས་སུ་བརྗོད་བསྒྲུབ་པ་པོ་འདུ་ཤེས་གསུམ་ལྡན་གྱི་ཐབས་ཀྱི་རྡོ་རྗེ་དེ་ཡུལ་ཅན་རིག་པའི་ཡེ་ཤེས་སུ་རྡོ་རྗེ་བྱིན་གྱིས་བརླབས་པས་སོ། །ལེ་འགོའི་དབུས་སུ་རྣམ་པར་བསྒོམ་པ་ནི་ཞེས་པ་དེ་བཤད་པས་སྙོམས་འཇུག་ཉིད་ཞེས་པ་ལས་ཀྱི་ཕྱག་རྒྱའི་པད་མ་དེ་ཡུལ་ཆོས་ཉིད་སྟོང་པ། ཐབས་ཀྱི་རྡོ་རྗེ་དེ་ཡུལ་ཅན་རིག་པའི་ཡེ་ཤེས། ཡུལ་ཆོས་ཉིད་སྟོང་པ་དེར་ཡུལ་ཅན་རིག་པའི་ཡེ་ཤེས་ཀྱིས་རྟོགས་ཤིང་སད་པར་བྱ་བའི་ཕྱིར་སྙོམས་པར་ཞུགས་པའོ། །ལེ་འགོའི་འཁོར་ལོ་ཞེས་པ་དེ་བཤད་པས་འཁོར་ལོ་དེ་ལ་བརྗོད་ཞེས་པར་སྡེབས་ཏེ་འཁོར་ལོས་གཅོད་པར་བྱེད་པ་བཞིན་དུ་དེའི་བདེ་བ་ནི་སྙོམས་འཇུག་གི་དུས་ཀྱི་དགའ་བ་བཞིའི་བདེ་བ་དེས་རྣམ་པར་རྟོག་པའི་སྒྲོ་འདོགས་ཐམས་ཅད་གཅོད་པས་སོ། །ལེ་འགོའི་ཅི་རིགས་པ་བཤད་པས་རིམ་པ་ཇི་བཞིན་ནི་སྙོམས་པར་ཞུགས་པའི་དུས་སུ་དང་པོ་དགའ་བ་གཉིས་པ་མཆོག་དགའ་གསུམ་པ་ལྷན་ཅིག་སྐྱེས་པའི་དགའ་བ་བཞི་པ་དགའ་བྲལ་གྱི་དགའ་བ་སྟེ་དགའ་བ་བཞི་རིམ་ཀྱིས་སྐྱེ་བའོ། །རང་རིག་ཉིད་ནི་རང་གིས་ལྷན་ཅིག་སྐྱེས་པའི་ཡེ་ཤེས་དེ་རིག་ཅིང་རྟོགས་པའོ། །ལེ་འགོའི་ལྷ་རྣམས་ཞེས་པ་དེ་བཤད་པས་བྱང་ཆུབ་སེམས་ཞེས་ཏེ་དོན་དམ་བྱང་ཆུབ་ཀྱི་སེམས་བདེ་བ་གསལ་བ་སྟོང་པ

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2686_bo-x-ewts,sa-x-iast,zh-latn-pinyin.txt


སེམས་དཔའ་དྲུག་གི་ངོ་བོ་ཡིན་ཏེ། རིམ་པ་བཞིན་ས་སྙིང་ཕྱག་རྡོར་ནམ་སྙིང་འཇིག་རྟེན་དབང་ཕྱུག་སྒྲིབ་སེལ་ཀུན་བཟང་རྣམས་ཀྱི་ངོ་བོ་ཡིན་པའི་ཕྱིར། དེ་དྲུག་གནས་དེ་རྣམས་སུ་འགོད་བའི་རྒྱུ་མཚན་ཡོད་དེ། རང་གི་སྦྱང་གཞིའི་གཙོ་བོ་སྐྱེད་ཆེད་རྣམས་གནས་དེ་དག་ཏུ་ཡོད་པའི་ཕྱིར་རོ། །གསུམ་པ་ཁམས་བྱིན་གྱིས་བརླབ་པ་ནི། ལྟེ་བ་ས་ལ་ལཾ་སེར་པོ་ཞེས་སོགས་འབྱུང་བ་ལྟར་བྱ་བ་ཡིན་ཏེ། གནས་དེ་རྣམས་སུ་ལཾ་སེར་པོ་སོགས་ས་བོན་ལྔ་ལས་རང་རང་གི་མདོག་དང་མཐུན་པའི་ལྟུང་བྱེད་མ་སོགས་ལྷ་ལྔ་པོ་དེར་བསྐྱེད་བར་བྱ་བའི་ཕྱིར། དེ་ལྔ་པོ་གང་གི་ངོ་བོ་ཡིན་པ་ཡོད་དེ། ལྟུང་བྱེད་མ་སྦྱན་མའི་ངོ་བོ་ཡིན་པ་ནས་པདམའི་དྲ་བ་ཅན་ཆོས་དབྱིངས་རྡོ་རྗེ་མའི་ངོ་བོ་ཡིན་པའི་ཕྱིར། ལྷ་དེ་རྣམས་གནས་དེ་དང་དེར་སྒོམ་པའི་རྒྱུ་མཚན་ཡོད་དེ། སྦྱོང་བྱེད་ལྷ་རྣམས་ཀྱི་སྦྱང་གཞིའི་གཙོ་བོ་ཁམས་རྣམས་དེ་དང་དེར་གནས་པའི་ཕྱིར། གོང་དུ་བཤད་བ་དེ་རྣམས་ཇི་ལྟར་བསྒོམ་པའི་ཚུལ་ཡོད་དེ། ལྷ་དེ་དག་རང་གི་ཕུང་པོ་དང་སྐྱེ་མཆེད་དང་ཁམས་རྣམས་དང་ངོ་བོ་དབྱེར་མེད་དུ་བལྟ་ཞིང་གནས་དེ་དང་དེར་གཟུགས་བརྙན་ཤར་བ་བཞིན་དུ་བསམ་པ་དང་བདེ་སྟོར་དབྱེར་མེད་ཀྱི་ཡེ་ཤེས་ལྷ་དེ་དང་དེ་དག་ཏུ་ཤར་བའི་ང་རྒྱལ་དང་གསལ་སྣང་ལ་སློབ་པ་ཡིན་པའི་ཕྱིར། དེ་ནས་པྲ་ཀྲྀ་ཏ་ཞེས་སོགས་བརྗོད་ནས་ང་རྒྱལ་འཛིན་པ་ཡིན་ཏེ། སྔགས་དོན་ནི་རང་བཞིན་གྱིས་ཡོངས་སུ་དག་པའི་ཆོས་ཐམས་ཅད་རང་བཞིན་གྱིས་ཡོངས་སུ་དག་བ་དེ་ངའོ་སྙམ་དུ་ང་རྒྱལ་བཟུང་བའི་དོན་ཡིན་བའི་ཕྱིར་རོ། །གསུམ་པ་སྲུང་འཁོར་བསྒོམ་ཆུལ་ལ་གཉིས། བདེ་མཆོག་གི་སྐོར་ནས་གསུངས་ཚུལ་མདོར་བསྡུས་དགོས་པ་དང་། སྐབས་འདིར་ཇི་ལྟར་བསྒོམ་པའི་ཚུལ་ལོ། །དང་པོ་ནི་ཡོད་དེ། རྩ་རྒྱུད་ལས། ར་བ་རྣམས་ནི་ཕྱོགས་སུ་དགོད། །ཞེས་སོགས་གསུངས་པའི་དོན་མངོན་བརྗོད་སོགས་ཀྱིས་སྲུང་འཁོར་རྒྱས་འབྲིང་བསྡུས་པ་གསུམ་གྱི་བསྒོམ་ཚུལ་དུ་མཛད་ལ། དེ་ཡང་རྒྱས་པ་ནི

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/BDE MCHOG_HIGHEST BLISS (SHANVARA)/_GREL PA_COMMENTARIES/s0255a.txt


༄༅། །སོན་ན་དངོས་གཞིའོ་ཞེས་སོ། །འཆོས་པ་ལས་གྱུར་པ་དྲུག་ལས། སྐྲ་ཤད་པ་བཞིའི་གླེང་གཞི་ནི་བཅུ་གཉིས་སྡེ་རྣམས་པུ་ཤེལ་ཙིས་སྐྲ་ཤད་པ་ན་དགེ་སློང་མ་རྣམས་ཀྱིས་སྨྲས་པ། ཕུ་ནུ་མོ་དག་འདིས་ཅི་བྱེད། དེ་དག་གིས་སྨྲས་པ། སྐྲ་མ་འཛིངས་པར་བསྐྱེད་མོད། ཁྱེད་ཅག་ནི་སྐྲ་བསྐྱེད་པ་མ་ཡིན་གྱི། ཉོན་མོངས་པ་བསྐྱེད་དོ་ཞེས་སྐབས་འདི་ཉིད་ཀྱི་ལུང་རྣམ་འབྱེད་ལས་ཁྲུས་ནི་གཉིས་ཏེ། དབང་བསྐུར་བའི་ཁྲུས་དང་། འཇུག་པའི་ཁྲུས་ལས་དོན་འདི་ལ་ནི་འཇུག་པའི་ཁྲུས་ལ་བྱ་བར་དགོངས་པའོ། །ཞེས་སོ། །སྨྲས་པ་དང་། དེ་བཞིན་དུ་བཅུ་གཉིས་སྡེས་སོ་མང་དང་། རྩྭའི་ཐུམ་བུ་དང་། དེ་གསུམ་སྦྲག་གཤིབས་པས་སྐྲ་ཤད་པར་བྱེད་པ་ལས་སོ།། དགག་བྱ་ནི་རྒྱགས་པ་འཕེལ་བའོ། །གཞུང་གི་དོན་ནི་དགེ་སློང་མས་སྐྲ་མ་འཛིངས་པར་ལེགས་པར་བཅོས་པའི་ཕྱིར་པུ་ཤེལ་ཙིས་སྐྲ་ཤད་པ་ལ་ལྟུང་བྱེད་དུ་འགྱུར་རོ། །ཕུ་ཤེལ་ཙི་ནི་མའི་སོ་སོ་ཐར་པའི་འགྲེལ་པ་ལས་དྲེས་མའི་རྩ་བ་ལས་བྱས་པའོ་ཞེས་སོ། །སྐབས་འདི་ཉིད་ཀྱི་ལུང་རྣམ་འབྱེད་ལས་ཀྱང་པུ་ཤེལ་ཙི་ཞེས་བྱ་བ་ནི་པི་ར་ཎའི་རྩ་བའོ་ཞེས་བཤད་ཅིང་། བིར་ཎ་ཞེས་བྱ་བ་ནི་དྲེས་མ་ཡིན་པར་ཆེད་དུ་བརྗོད་པའི་ཚོམས་ཀྱི་འགྲེལ་པ་ལས་བཤད་དོ། །དགེ་སློང་མས་སྐྲ་བཅོས་པའི་ཕྱིར་སོ་མང་དང་སྨྱུགས་ཤད་དང་དེ་དག་གསུམ་ཆར་བསྡུས་པ་ཞེས་བྱ་བ་དེ་དག་གིས་སྐྲ་ཤད་དགེ་སློང་མའི། པ་ལ་ཡང་ལྟུང་བྱེད་རེ་རེར་འགྱུར་རོ། །སྐྲ་བརྙན་ཐོགས་པའི་གླེང་གཞི་ནི་སྦོམ་དགའ་མོས་བསམས་པ། བདག་གིས་བྱས་སོ་ཅོག་ཐམས་ཅད་ནི་ཕུལ་དུ་ཕྱིན་པར་བྱས་ཀྱིས། བདག་གིས་སྐྲ་བརྙན་ཡང་ཐོགས་པར་བྱའོ་སྙམ་ནས། པུ་ཤེལ་ཙི་དང་སོ་མང་དང་སྨྱུག་བཤད་དང་། གར་མཁན་ལ་སྐྲ་བརྙན་བརྙས། རོལ་མོ་མཁན་ལ་གོས་དང་ལྷམ་ཟུང་གཅིག་བརྙས་ཏེ། སྨད་འཚོངས་ཡོད་པའི་རྟགས་བཙུགས་ཏེ། གནས་གཅིག་ཏུ་བསྡོད་པ་ལས་སོ། །དགག་བྱ་ནི་རྒྱགས་པ་འཕེལ་བའོ། །གཞུང་གི་དོན་ནི་དགེ་སློང་མ་ལ་སྐྲ་བརྙན་གྱིས་ཀྱང་ལྟུང་བྱེད་དུ་འགྱུར་ཏེ། སྐྲ་ཚབ་གྱོན་ནའོ། །ཁྱིམ་པའི་རྒྱན་ཐོགས་པའི་གླེང་གཞི་ནི། ཕྱུག་པོའི་བུད་མེད་དེ་དག་སྐྲའི་བྱི་ངོར་བྱེད་པ་ན་རྒྱན་རྣམས་རྒྱན་གྱི་སྣོད་སྤྲོག་མ་དག་ཏུ་བཞག་པ་ན། དེ་སྦོམ་དགའ་མོས་བླངས་ཏེ་རྒྱན་དེ་དག

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/SPYI_GENERAL PRESENTATIONS/MTSO SNA BA SHES RAB BZANG PO_TSONAWA SHERAB SANGPO/sl06850i2.txt


༄༅། །རྫས་སུ་གྲུབ་པ་ཁས་མི་ལེན་པའི་ཕྱིར་ཏེ། ཐལ་འགྱུར་བས་རྫས་སུ་གྲུབ་ན་བདེན་པར་གྲུབ་པས་ཁྱབ་པ་ཁས་ལེན་པའི་ཕྱིར། གཉིས་པ་བསྡུ་བ་ནས་བཤད་ཚུལ་འཆད་པ་ལ། བསྡུ་བ་ནས་ཞེས་པ་ནས། བྱ་དགོས་པའི་ཕྱིར་རོ། །ཞེས་པའི་བར་གསུངས། དོན་ནི། དབུ་མ་ཐལ་རང་རྣམས་ནི། ཆོས་ཅམས་ཀུན་རྫོ་བཏུ་ཡོད་ཅིང་། དོན་དམ་དུ་མེད་དོ། །ཞེས་ཟེར་རོ། །འོ་ན། དོན་དམ་གང་ཡིན། ཀུན་རྫོབ་གང་ཡིན་ཞེས་དྲིས་པས། ཆོས་རྣམས་བདེན་མེད་དོན་དམ་དང་། བདེན་འཛིན་ཀུན་རྫོབ་ཡིན་ཞེས་ཟེར་རོ། །དེ་ཡང་དོན་དམ་གང་ཡིན་དྲིས་པ་ནི། དོན་དམ་བདེན་པ་གང་ཡིན་དྲིས་པ་ཡིན་གྱི། དོན་དམ་དུ་མེད་ཅེས་པའི་མེད་པ་དྲིས་ས་མ་ཡིན་ཏེ། ཆོས་ཀྱི་བདག་མེད་དུ་ཡོད་ན། དོན་དམ་དུ་ཡོད་པས་ཁྱབ་པ་དབུ་མ་པས་ཁས་མི་ལེན་པའི་ཕྱིར། གཞན་དུ་ན། དོན་དམ་གང་ཡིན་དྲིས་པའི་ལན་དུ། ཆོས་ཀྱི་བདག་མེད་དོན་དམ་ཡིན་ནོ། །ཞེས་པའི་ལན་དབུ་མ་པས་བདེ་བས་མི་རིགས་པའི་ཕྱིར། ཀུན་རྫོབ་གང་ཡིན་དྲིས་པ་ཡང་། ཀུན་རྫོབ་བདེན་པ་ཞེས་པའི་ཀུན་རྫོབ་དྲིས་པ་ཡིན་གྱི། ཀུན་རྫོབ་ཏུ་ཡོད་ཅེས་པའི་ཀུན་རྫོབ་དྲིས་པ་མ་ཡིན་ཏེ། བདེན་འཛིན་གྱི་དོར་ཡོད་ན༑ ཀུན་རྫོབ་ཏུ་ཡོད་པས་ཁྱབ་པ་དབུ་མ་པས་ཁས་མི་ལེན་པའི་ཕྱིར་དང་། ཀུན་རྫོབ་གང་ཡིན་དྲིས་པའི་ལན་དུ། བདེན་འཛིན་ཀུན་རྫོབ་བོ། །ཞེས་ངོ་བོ་ཉིད་མེད་པར་སྨྲ་བས་ལན་བཏབ་པའི་ཕྱིར། གསུམ་པ་དེ་དག་ལས་གཞན་པའི་གཞུང་ནས་བཤད་ཚུལ་ལ། མདོ་སྡེ་རྒྱན་ལས་བཤད་ཚུལ་དང་། དབུས་མཐའ་ལས་བཤད་ཚུལ་ལོ། །དང་པོ་ལ། ངོ་བོ་ཉིད་མེད་པར་སྟོན་པའི་མདོ་དོན་བཤད་པ། སྐྱེ་མེད་སོགས་སྟོན་པའི་མདོ

B(Autochthonous Tibetan Literature)/B.i (ACIP SUNGBUM_dge lugs)/B.i.26 (drang nges) /MKHAS SGRUB SBYIN PA DAR RGYAS_Kedrup Jinpa Dargye (1558-1633_4)/S06832E.TXT


༄༅། །བསྐུལ་བས། །མཚུངས་མེད་དྲིན་ཅན་བླ་མའི་མཆོག་སྤྲུལ་གྱི་ཞལ་བཟང་། །བདག་ཅག་ཕན་བདེའི་དཔྱིད་དུ་མྱུར་བ་རུ་འཆར་ནས། །རླབས་ཆེན་གོང་མའི་རྣམ་ཐར་སྐྱོང་བ་རུ་གྱུར་ཅིག་། འདིར་ཚོགས་དམ་ཚིག་གཙང་མའི་བུ་སློབ་ཀྱི་ཚོམ་བུ། །ཚེ་རབས་མགོན་པོ་ཁྱོད་ཉིད་རིགས་བདག་ཏུ་བསྙེན་པས། །བློ་བཟང་སྙན་བརྒྱུད་སྙིང་པོ་བཤད་སྒྲུབ་ཀྱིས་འཛིན་པའི། །རྣམ་ཐར་ཕ་རྗེས་བུ་ཡིས་ཟིན་པ་རང་གྱུར་ཅིག་། ། གཟུགས་སྣང་ཐམས་ཅད་བླ་མ་བདེ་མཆོག་གི་འཁོར་ལོ། །སྒྲ་གྲགས་སྔགས་ཀྱི་རོལ་མོ་བླ་མ་ཡི་གསུང་དབྱངས། །དྲན་རིག་བདེ་ཆེན་ཆོས་སྐུའི་རང་མདངས་སུ་འཆར་བས། །གསང་གསུམ་རྡོ་རྗེའི་རྣལ་འབྱོར་མཐར་ཕྱིན་ཏུ་གྱུར་ཅིག་།མི་ཤིགས་འོད་ལྔ་འབར་བ་འོག་མིན་གྱི་ཞིང་ན། །མ་བཅོས་སྤྲོས་པ་ཀུན་བྲལ་གཉུག་མ་ཡི་འོད་གསལ། །ངེས་དོན་བླ་མའི་རང་ཞལ་མངོན་སུམ་དུ་མཇལ་ནས། །མཆོག་གི་བླ་མའི་གཏན་སྲིད་ཟིན་པ་རུ་གྱུར་ཅིག་། ཡིད་སྨོན་ཇི་བཞིན་འགྲུབ་བའི་བདེན་ཚིག་གི་མཐུན་འགྱུར། །དབྱིངས་ནས་སྲས་བཅས་རྒྱལ་བས་དབྱངས་གཅིག་ཏུ་སྒྲོག་ཅིང་། །དཔོན་སློབ་ལྷན་ཅིག་འཛོམས་པའི་ལེགས་ཚོགས་ཀྱི་རྟེན་འབྲེལ། །བཀྲ་ཤིས་ངོ་མཚར་ཆེན་པོར་་་་སྨིན་པ་རུ་གྱུར་ཅིག་།ཅེས་པ་འདི་ནི་ཆུ་རྟ་གྲོ་བཞིན་ཟླ་བའི་ཡར་ཚེས་ནང་དབེན་གནས་བཀྲ་ཤིས་ཆོས་གླིང་དུ་བདག་ཅག་ལ་དུས་གསུམ་གྱི་རྒྱལ་བ་ཐམས་ཅད་ལས་ཐུགས་རྗེ་དང་བཀའ་དྲིན་ལྷག་པར་དུ་ཆེ་ཞིང་། ཧེ་རུ་ཀཿདཔལ་མི་ཡི་གར་རོལ་བཀའ་དྲིན་གསུམ་ལྡན་གྱི་རྩ་བའི་བླ་མ་རྡོ་རྗེ་འཆང་ཕ་བོང་ཁ་པ་དཔལ་བཟང་པོའི

B(Autochthonous Tibetan Literature)/B.i (ACIP SUNGBUM_dge lugs)/B.i.32 (nyams len_personal practice)/GSOL _DEBS_PRAYERS OF SUPPLICATION/SKYABS RJE KHRI BYANG RIN PO CHE_KYABJE TRIJANG RINPOCHE BLO BZANG YE SHES BSTAN _DZIN RGYA MTSO/s12409e.txt


༄༅། །སོ༑ ༑གཉིས་པ་ནི། གཞན་ཡང་སྡུག་བསྔལ་ལ་བདེ་བར་ཞེན་པ་མི་རིགས་པར་ཐལ། ལུས་ཅན་རྣམས་ལ་བཀྲེས་པ་དང་སྐོམ་པ་སོགས་ཀྱི་གནོད་པ་རྟག་ཏུ་ཡོད་པར་གྱུར་ན་སྡུག་བསྔལ་གྱི་རྒྱུས་གནོད་བཞིན་པ་ནི་བདེའོ་ཞེས་རྣམ་པ་ཀུན་ཏུའང་རིགས་པ་མིན་པའི་ཕྱིར་རོ། །དཔེར་ན་མནའ་མ་ཁ་ཅིག་ཁྱིམ་གྱི་དབང་དོན་དུ་གཉེར་བས་དེ་བྱས་པས་སྡུག་བསྔལ་བར་འགྱུར་ཀྱང་བདེ་བར་རློམ་པ་བཞིན་ནོ། །གསུམ་པ་ནི། འབྱུང་བཞི་གང་རུང་རེ་རེ་ལ་རང་གི་ལུས་འགྲུབ་པའི་ནུས་པ་མེད་པས་འབྱུང་བ་ཀུན་ལ་སྟེ་ཀུན་ཚོགས་པ་ལས་ལུས་ཞེས་བྱ་བ་སྐྱེ་བར་འགྱུར་ཏེ་རླུང་གིས་གཞན་རྣམས་འཐོར་བ་དང་། མེས་ས་བསྲེག་ཅིང་ཆུ་སྐེམ་པ་སོགས་ཕན་ཚུན་གནོད་པ་བྱེད་པར་ཞུགས་པ་ཡིན་ལ། ཕན་ཚུན་མི་མཐུན་ཞིང་འགལ་བ་ཚོགས་པ་རྣམས་བདེའོ་ཞེས་རྣམ་པ་ཀུན་ཏུའང་མི་རིགས་སོ། །དཔེར་ན་རྟ་དང་ཅེ་སྤྱང་དང་སྦྲུལ་དང་འདབ་ཆགས་དང་། རི་དྭགས་དང་ཆུ་སྲིན་བྱིས་པ་གསོད་དང་དྲུག་ལྷན་ཅིག་ཏུ་འདུས་པ་ལ་བདེ་བ་མེད་པ་དང་འདྲའོ། ། བཞི་པ་ནི། ལུས་ཅན་རྣམས་གྲང་བ་དང་ཚ་བ་སོགས་རྣམས་ལ་ཕྱིར་འཆོས་པའི་ཐབས་སྟོབས་ལྡན་རྟག་ཏུ་ཡོད་པ་མ་ཡིན་ན་གནོད་བྱེད་ཀྱི་བརླག་བཞིན་པ་ནི་བདེའོ་ཞེས་རྣམ་པ་ཀུན་ཏུའང་རིགས་པ་མིན་ནོ། །དཔེར་ན་ཞགས་པ་དང་དབྱུག་པ་ཅན་གྱིས་བདས་པའི་རྐུན་པོ་ལ་བདེ་བ་མེད་པ་བཞིན་ནོ། །ལྔ་པ་ནི། གང་གི་ཕྱིར་འཇིག་རྟེན་ན་ལྷས་བྱིན་བདེ་བར་ཉལ་འདུག་གོ་ཞེས་པའི་ཐ་སྙད་ཡོད་པས་བདེ་བ་རང་མཚན་པ་ཡོད་དོ་ཞེ་ན། ལུས་སེམས་ཀྱི་འབད་རྩོལ་མེད་པར་ཉལ་བ

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/BZHI BRGYA PA_I _GREL PA_COMMENTARIES ON THE 400 VERSES OF MASTER ARYADEVA/s05428i.txt


༄༅། །སོགས་པ་ཐམས་ཅད་ལ་སྦྱིན་པར་བྱ་བ་དང་། སྦྱིན་པ་པོ་དང་། ལེན་པ་པོ་ལ་སོགས་པ་མི་དམིགས་པར་སྒྲུབ་པར་བྱའོ་ཞེས་ཤེས་པར་བྱེད་པའི་དོན་ཅན་གྱིས་བྱང་ཆུབ་རྒྱས་པར་བཤད། སེམས་ཅན་ཐམས་ཅད་སྐལ་པ་ཇི་ལྟ་བ་བཞིན་དུ་མྱ་ངན་ལས་འདས་པ་ལ་དགོས་པར་འདོད་པས་ཤེར་ཕྱིན་པ་འདི་ཉིད་ལ་བསྒྲུབ་པར་བྱའོ་ཞེས་པས་གཞན་དོན་མདོར་བསྟན་ཅིང་། སེར་སྣ་ཅན་ལ་སོགས་པ་རྣམས་སྦྱིན་པ་ལ་སོགས་པ་ལ་དགོད་པར་འདོད་པས་ཤེར་ཕྱིན་པ་འདི་ཉིད་ལ་བསྒྲུབ་པར་བྱའོ་ཞེས་པས་གཞན་དོན་རྒྱས་པར་བཤད་པ་ལ་སོགས་པ་ནི་རྒྱས་བསྡུས་ཀྱི་ཚིག་སྡུད་པའོ། །དེ་དག་གི་དོན་རབ་ཏུ་སྟོན་པ་ལྷུར་ལེན་པ་རྒྱན་གྱི་ངག་གིས་མདོ་དེ་འདྲའི་དོན་དང་མི་འགལ་བར་མཚན་ཉིད་སྟོན་པའི་རྩ་ཚིག་གིས་བྱང་ཆུབ་དང་གཞན་དོན་གྱི་མིང་ཙམ་སྨོས་པའི་སྒོ་ནས་མདོར་བསྡུས་པ་དང་རབ་དབྱེ་སྟོན་པའི་རྩ་ཚིག་གིས་ཕར་ཕྱིན་བཅུར་ཕྱེ་ཤིང་། གཞན་དོན་བྱེད་ཚུལ་དཔེས་བསྟན་ནས་རྒྱས་པར་བཤད་པའི་སྒོ་ནས་ཡང་དག་པར་རྫོགས་པའི་བྱང་ཆུབ་དང་། གཞན་གྱི་དོན་བསྟན་ཏེ། དེ་ལྟར་ན་སེམས་བསྐྱེད་པ་ནི་གཞན་གྱི་དོན་གྱི་ཕྱིར་ཡང་དག་པར་རྫོགས་པའི་བྱང་ཆུབ་འདོད་པའི་བདག་ཉིད་ཡིན་པར་རྗེ་བཙུན་གྱིས་རང་བཟོར་བསྟན་པ་མིན་གྱི་མདོ་གཞན་དུ་བཤད་པ་ཡིན་པར་ཤེས་པར་བྱའོ། །འོ་ན་རྒྱས་བསྡུས་ཀྱི་མདོ་མི་འགོད་པ་ཅི་ཞེ་ན། གཙུག་ལག་གི་གཞུང་སྐབས་ཀྱི་དོན་སེམས་བསྐྱེད། སྟོན་པ་ལྷུར་ལེན་པ་ནི་ཡུམ་གསུམ་ཐམས་ཅད་ལས་ཀྱང་གསུང་མོད་ཀྱི་ཚིག་མངོས་སུ་དོགས་ནས་རྒྱས་བསྡུས་ཁུངས་ཉིད་དུ་མ་བྲིས་སོ། །གསུམ་པ་དབྱེ་བ་ལ་ས་མཚམས་ནི། དེ་ལྟར་ཞེས་སོགས་རྩ་བ་ནི་དེ་ཡང

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/MKHAS GRUB RJE DGE LEGS DPAL BZANG PO_KEDRUP JE GELEK PEL SANGPO/s05461m.txt


གཅིག་གི་དབང་ཆེན། འཇིགས་བྱེད་བསྙེན་ཆེན་ཁས་ལེན་བྱ་མི་དྲུག་ཅུ་རེ་གསུམ་ལ་ཉིན་བཅུ་གཉིས་རིང་འཇིགས་བྱེད་བསྐྱེད་རྫོགས་དང་བསྙེན་ཆེན་གྱི་ཟབ་ཁྲིད་བཅས་བླ་མ་རྡོ་རྗེ་འཆང་གི་ཕྱག་བཞེས་ལྟར་བྱས། དེ་ལོ་ཟླ་བ་བཞི་པ་ནང་ལོ་རྗེས་མར་དགོན་པའི་རྟེན་གཙོ་གསེར་ཟངས་ཀྱི་བྱམས་སྐུ་གསར་བཞེངས་བྱ་རྩིས་ཀྱིས་ཕྲ་རྒྱན་སོགས་དགོས་མཁོ་ཉོ་སྒྲུབ་སོགས་ཀྱི་སླད་མདུན་གཡོག་ལྷ་བུ་རོགས་ཟླ་དང་བཅས་ལྷ་ལྡན་དུ་ཆེད་གཏོང་བྱས་ཤིང་། དེ་གདོང་༸་གོང་ས་༸་སྐྱབས་མགོན་ཆེན་པོ་མཆོག་དང་། ༸་སྐྱབས་མཆོག་རྡོ་རྗེ་འཆང་ཕ་བོང་ཁ་པ། བཀའ་འགྱུར་བླ་མ་རིན་པོ་ཆེ། རྒན་ཡོངས་འཛིན་རིན་པོ་ཆེ་བློ་བཟང་ཚུལ་ཁྲིམས་ཞལ་སྔ་ནས་དང་། དགེ་བཤེས་ཤེས་རབ་རིན་པོ་ཆེ་ལ་སོགས་པའི་ཆོས་འབྲེལ་དངོས་ཐོབ་ཀྱི་༸་སྐྱབས་ཡུལ་བླ་མ་རྣམས་ལ་སྐྱབས་ཞུ་འབུལ་བསྐུར་ཞུས་པའི་ཁོངས་ཁྱབ་བདག་རྡོ་རྗེ་འཆང་ཕ་བོང་ཁ་པ་དཔལ་བཟང་པོར་སྐྱབས་ཞུ་སྙན་ངག་ཚིགས་བཅད་ཅན་ཞིག་འབུལ་ལམ་ཞུས། དེ་མཚུངས་གྲོ་མོ་དགེ་བཤེས་རིན་པོ་ཆེ་ངག་དབང་སྐལ་བཟང་མཆོག་ལ་ཞུ་ཡིག་དང་གྲོ་མོ་དུང་དཀར་དགོན་གྱི་རྒྱལ་ཆེན་ཤུགས་ལྡན་སྐུ་ཕེབས་ལ་ཆ་ཕྲེང་གི་གནས་ཚུལ་རྣམས་ཞིབ་བཀོད་དང་འབྲེལ་བའི་ལུང་ཞུ་ཕུལ། དེ་སྔོན་ཕྲན་ཁམས་ཕྱོགས་ཆ་ཕྲེང་དུ་མ་སླེབས་གོང་གི་ལོ་སྔོན་མ་དེར་ཆ་ཕྲེང་འབུ་ཚ་བུ་རྒན་ཟེར་བའི་གྲགས་ཅན་ཞིག་ཡོད་པ་དེ་ཆ་ཕྲེང་ནང་ཁུལ་ནས་ཕྱག་ཞྭ་བསྟན་པ་སོགས་ཀྱིས་ཕྲག་དོག་དང་དགའ་མིན་གྱིས་ལྐོག་བསད་བྱུང་བའི་སྙིང་ནད་ཞེ་བཞག་གི་མུར་ཡོད་པ་དང་། ཆ་ཕྲེང་གྲྭ་ཚང་གི་མཛོད་སྦུག་ནས་དངུལ་མང་ཙམ་ཞིག་རྐུ་ཤོར་བྱུང་འདུག་པའི

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/SKYABS RJE KHRI BYANG RIN PO CHE_KYABJE TRIJANG RINPOCHE/s00296i.txt


བླ་ཏེ། རྒྱུད་ལས། མ་དེ་ཉིད་དོ། །ཅེས་སོ། ། ཐུགས་རྗེའི་རྩལ་ནི། སྐྱེ་མེད་ངང་ནས་ཐུགས་རྗེ་ཡིས། ། །མཉམ་ཉིད་གཞན་དོན་བྱེད་པའི་ཕྱིར། །ངར་ཞེན་འཇོམས་པ་ཐུགས་རྗེའི་རྩལ། །དེ་ཡང་མ་འཁྲུལ་བ་སྐྱེ་མེད་དུ་རྟོགས་པའི་ཀློང་ནས། ཐུགས་རྟོག་མེད་མཉམ་ཉིད་དུ་གཞན་དོན་བྱེད་པའི་ཕྱིར། ང་བདག་ཏུ་ཞེན་པ་འབློམས་པས་ན་ཐུགས་རྗེའི་རྩལ་ཡིན་ཏེ། རྒྱུད་ལས། ང་བདག་འཛིན་པ་མུ་སྟེགས་འཁྲུལ་པའི་ལམ། །བྱིས་པས་བསླུས་པའི་ཆོས་སྤྱོད་སྤྱོད་པ་ཡང༌། །རྣམ་པར་རྟོག་པའི་ལམ་དུ་བཙུད་པ་ནི། །ཕྱིན་པའི་ལམ་མེད་རྟོགས་པའི་དུས་མེད་པའི། །ཆོས་ཀྱིས་ཆོས་ཚོལ་རྟོགས་པར་ག་ལ་འགྱུར། ། ཞེས་སོ། །འདི་ལ་འགྲེལ་པས་གོལ་ས་གཅོད་པའི་ལམ་དུ་ཐ་སྙད་བཏགས་ཏེ། བདག་གི་གོལ་ས་ཆོད་པ་ཀས་ཐུགས་རྗེ་འབྱུང་སྟེ། དེའི་ཕྱིར་བཟློག་ན་ཐུགས་རྗེའི་དོན་ནོ། ། དེ་ནས་གཞིའི་རྩལ་ནི། ། བླ་མ་བཟང་པོས་རྩོལ་མེད་སྟོན། །ལྷུན་གྲུབ་འདུས་མ་བྱས་པའི་ཕྱིར། །འབད་རྩོལ་འཇོམས་པ་གཞི་ཡི་རྩལ། །དེ་ཡང་བླ་མ་བཟང་པོས་རྩོལ་མེད་ཀྱི་དོན་བསྟན་པས་སངས་རྒྱས་རང་ལ་ལྷུན་གྱིས་གྲུབ་པར་རྟོགས་ཏེ་འདུས་མ་བྱས་པའི་ཕྱིར། འབད་རྩོལ་འཇོམས་པས་ན་གཞིའི་རྩལ་ཡིན་ཏེ། རྒྱུད་ལས། སློབ་དཔོན་ཚད་མར་མ་གྱུར་སྤྲེ་འདྲའི་ལུང་། །རྟེན་དང་ལམ་ནོར་རྟོག་པས་ཟིན་ཏ་རེ། །དེ་བས་གསེར་ལ་ནག་ཚུར་གཏོང་བ་ཡི། །སློབ་དཔོན་རིན་ཆེན་ལྟ་བུའི་མཁས་པ་དེ། །རིན་ཐང་དཔག་ཏུ་མེད་པའི་རིན་གྱིས་བསླུ། །ཅེས་སོ། ། དེ་ཡང་འགྲེལ་པ་མཁན་པོས་སློབ་དཔོན་གྱི་རྩལ་དུ་ཐ་སྙད་བཏགས་ཏེ། དེ་ཡང་སློབ་དཔོན་མཁས་པས་གཞི་ངོ་སྤྲད་ན་གཞིའི་དོན་རྟོགས་པས་གཞི་སློབ་དཔོན་གྱི་རྩལ་དུ་འོང་པ་ཡིན་ནོ། །དེ་ནས་ཡོངས་སུ་རྒྱས་པའི་ཆེ་བ་དྲུག་ནི་ལྟ་བསྒོམ་སྤྱོད་འབྲས་ཐུགས་རྗེ་དང་གཞིའི་ཆེ་བ་ཡིན་ཏེ། ལྟ་བའི་ཆེ་བ་ནི། འཁོར་འདས་ཆོས་རྣམས་ཐམས་ཅད་ཀུན། །སྣང་སྟོང་གཉིས་མེད་ཁྱབ་བརྡལ་ལ། །རྣམ་རྟོག་སྤྲོས་པའི་མ་སླད་པས། །ལྟ་བ་སྒྱུ་མ་ལྟ་བུར་ཆེ། །དེ་ཡང་འཁོར་འདས་ཀྱི་ཆོས་ཐམས་ཅད་ཡེ་ནས་གཉིས་མེད་ཁྱབ་བརྡལ་ཆེན་པོ་ཡིན་པ་ལ། རྟག་ཆད་ལ་སོགས་པ་གྲུབ་མཐའི་རྣམ་རྟོག་གི་སྤྲོས་པས་མ་བསླད་པས་ན་ལྟ་བ་སྒྱུ་མ་ལྟ་བུར་ཆེ་བ་ཡིན་ཏེ། རྒྱུད་ལས། ཡངས་སོ་ཆོག་གོ་ཆོས་ཆེན་པོ། ཆུང་ངུ

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2697_bo-x-ewts,sa-x-iast,zh-latn-pinyin.txt


༄༅། །ལྷ་བདེ་གཤེགས་ལྔ། །སྤྱན་དྲངས་ཐུགས་ཀའི་ལྷ་མོས་བུམ་པའི་ཆུས། །དབང་བསྐུར་ཆུ་ལྷག་སྤྱི་བོར་ལུད་པའི་རྒྱུན། །ཚེ་སྦྱིན་མགོན་དང་འདྲེས་པས་དབུ་བརྒྱན་ཏེ། །འཆི་མེད་བདུད་རྩིའི་རྒྱུན་བཟང་སྩོལ་བཞིན་པར། །རིགས་ཀྱི་བདག་པོར་དགྱེས་བཞིན་བཞུགས་པར་གྱུར།། ༈ རྩ་བརྒྱུད་བླ་མ་མཆོག་གསུམ་ཀུན་འདུས་སྐུ། །ཚེ་མཐའ་ཡས་དང་ཡིད་བཞིན་འཁོར་ལོ་མར། །སྒོ་གསུམ་གུས་པས་ཕྱག་འཚལ་སྐྱབས་སུ་མཆི། །འཆི་མེད་ཚེ་ཡི་དངོས་གྲུབ་སྩལ་དུ་གསོལ། །ཡིད་འོང་དངོས་འབྱོར་ཡིད་སྤྲུལ་མཆོད་ཚོགས་འབུལ། །སྡིག་ལྟུང་ཀུན་བཤགས་དགེ་ལ་རྗེས་ཡི་རང་། །འགྲོ་ལ་ཐེག་ཆེན་ཆོས་འཁོར་བསྐོར་བའི་ཕྱིར། །རྟག་པར་བཞུགས་གསོལ་དགེ་རྩ་བྱང་ཆེན་བསྔོ། །གླིང་བཞི་རི་རབ་ཉི་ཟླ་རིན་ཆེན་བདུན། །རིན་ཆེན་མཎྜལ་ཀུན་བཟང་མཆོད་པའི་ཚོགས། །བླ་མ་ཡི་དམ་དཀོན་མཆོག་གསུམ་ལ་འབུལ། ཐུགས་རྗེས་བཞེས་ནས་བྱིན་གྱིས་བརླབ་ཏུ་གསོལ། །ཞེས་ཡན་ལག་བདུན་པ་མཎྜལ་དང་བཅས་པ་ཕུལ་ནས། སྤྲོ་ན། ཉི་གཞོན་འཆར་ཀ་མ་དང་། མཁྱེན་བརྩེ་དྲི་མེད་མས་བསྟོད་པའི་མཐར། རང་ཉིད་རྗེ་བཙུན་ཡིད་བཞིན་འཁོར་ལོའི་སྐུ། །སྣང་སྟོང་སྒྱུ་མ་ལྟ་བུར་གསལ་བ་ཡི། །ཐུགས་ཀར་རྩིབས་བརྒྱད་འཁོར་ལོ་ཟླ་བའི་དངོས། །མུ་ཁྱུད་རིམ་པ་ལྔ་ལྡན་ལྟེ་བའི་སྟེང་། །རང་སེམས་ཏཱཾ་དཀར་ཐིག་ལེར

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SGROL MA_LADY OF LIBERATION (TARA)/TSE SGRUB_RITUAL FOR LONG LIFE/s06363e2.txt


ཉི་ཤུ་དང་། སངས་རྒྱས་ཐོད་པ་ལས་ར་ཧའི་ཆོས་ལྔ་དང་། འཇིགས་མེད་འབྱུང་སྦས་དང་པདམ་མཛད་ཀྱིས་མཛད་པ་སྟེ་བདུན་དང་། རྡོ་རྗེ་བདུད་རྩི་ལ་བྷ་གོས་མཛད་པ་དང་གཉིས་ཡོད། ཉི་སྦས་དང་ཏ་ཐཱ་ག་ཏ་རཀྵི་ཏས་མཛད་པའི་སྒྲོ་ལ་སྐོར་དང་། ས་ར་ཧི་བྷ་དྲ་སོགས་ཀྱི་ཨོ་རྒྱན་སྒྲོལ་སྐོར་དྲུག་སོགས་དང་། བྷ་བ་བྷ་དྲའི་ཆོས་བཞི་དང༑ རལ་གཅིག་མའི་སྐོར་ལ་རྟག་པའི་རྡོ་རྗེ་དང་མག་པོ་པ་དང་སྙིང་རྗེ་ཆེན་པོ་དང་བསོད་སྣུ་ཡོམས་པ་དང་ཀཱ་མ་ལ་ཤྲཱི་དང་ཌོམ་བྷི་ཧེ་རུ་ཀས་མཛད་སོགས་སོ་བཞི་འདིར་བཀོད་བྱང་ཁ་ཅིག་ཐེ་སོམ་ཅན་དང་ལ་ལ་རྣལ་བྱོར་ཆེན་པོ་མིན་པའང་ཡོད་དོ། ། དུས་འཁོར་སྐོར་ལ་དྲི་མེད་འོད་དང་། རྒྱལ་པོ་པད་དཀར་དང་དུས་འཁོར་ཞབས་དང་ནཱ་རོལ་པ་དང་དཱ་རི་ཀ་པ་དང་བྲམ་ཟེ་བསོད་སྙོམས་པ་དང་སཱ་དྷུ་པུ་དྲ་དང་རོལ་པའི་རྡོ་རྗེ་དང་ཨ་བ་དྷུ་ཏི་པ་དང་འཇམ་དཔལ་དང་ཨ་བྷ་དང་བི་བྷུ་ཏི་ཙནྡྲ་དང་དཔལ་ཕྱག་ན་རྡོ་རྗེ་དང་དཔེ་མེད་མཛོད་དང་ཉི་མ་དཔལ་ཡེ་དང་ཤ་བ་རི་དང་མི་དབང་གྲགས་པ་དང་དཔེ་མེད་མཚོ་དང་ཤཱ་ཀ་ཤྲཱི་དང་ས་མན་ཤྲཱི་དན་ས་དྷུ་ཀིརྟིས་མཛད་པ་སོགས་ཞེ་གསུམ་ཡོད་ལ། ཡང་མ་རྙེད་པ་གཉིས་ཡོད་ཟེར་རོ།། །། གཉིས་པ་སྤྱིའི་ཆོས་སྐོར་གྱི་སྒྲུབ་ཐབས་སྐོར་ལ། སྒྲུབ་ཐབས་བརྒྱ་རྩ་དང་རྒྱ་མཚོ་གཉིས། རྡོ་རྗེ་གན་པ་མངོན་ཤེས་ཅན་དང་ཐུ་བོ་རཱ་ཛ་ཧ་སྟི་དང་ཧཱུཾ་མཛད་རྡོ་རྗེ་དང་བསོད་སྙོམས་པ་དང་གསེར་གླིང་པ་དང་ཀཱ་མ་ལ་ཤྲཱི་དང་དཱ་རི་ཀ་པ་དང་ཤཱ་བ་རི་བ་དང་རིན་རྡོར་དང་ཤེས་རབ་གསང་བ་དང་ཤ་ཀ་ཤྲཱི་དང་གཉིས་མེད་རྡོ་རྗེ་དང་ཏ་ཐཱ་ག་ཏཱ་རཀྵི་ཏ་དང་ལོངས་སྤྱོད་རྡོ་རྗེ་དང་ཧཱུཾ་ཀ་ར་དང་ཀླུ་སྒྲུབ་ཀྱིས་མཛད་ཟེར་བ་དང་མི་ཕམ་སྦས་བའི་ཐུགས་རྗེ་ཆེན་པོའི་སྒྲུབ་ཐབས་བརྒྱ་རྩད་དང་། བ་རིའི་སྒྲུབ་ཐབས་བརྒྱ་རྩ་སྟེ་བཞི་བརྒྱ་ཡོད་དོ།། །།དཀྱིལ་ཆོག་སྐོར་ལ། འཇིགས་མེད་འབྱུང་སྦས་པའི་འཕྲེང་བ་སྐོར་གསུམ་དང་། ཡང་སངས་རྒྱས་གསང་བ་དང་པདམ་དང་སངས་རྒྱས་ཡེ་ཤེས་འཇམ་གྲགས་དང་མཻ་ཏྲི་པ་དང་དགའ་སྐྱོང་དང་རིགས་ཤིང་ཏུ་དགའ་བ་དང་ཀུ་རུ་རཱ་ཛ་དང་དཔའ་བོ་རྡོ་རྗེ་དང་ཤེར་གསང་དང་མཆོག་སྡེ་དང་འཕགས་པ

B(Autochthonous Tibetan Literature)/B.i (ACIP SUNGBUM_dge lugs)/B.i.13 (CHOS BYUNG_RELIGIOUS HISTORIES)/SUMBHA MKHAN PO YE SHES DPAL _BYOR GYI CHOS _BYUNG_RELIGIOUS HISTORY BY SUMBHA KENPO YESHE PELNJOR/s12263e.txt


༄༅། །ཁས་ལེན་ན་རང་གིས་མི་སྟོན་ཀྱང་ཉེས་པ་མེད་པར་སྤྲུལ་པ་རབ་ཏུ་ཕྱུང་བ་དང་། སྤངས་པ་ལ་སྟོབས་པའི་བྱུང་བའི་མཐའ་ལས་ཤེས་སོ། །གཉིས་པ་སློབ་དཔོན་ནི། བསྙེན་པར་རྫོགས་པའི་སྡོམ་པ་དག་པ། ལྟ་བ་མཐུན། མཚན་མཐུན། ཐ་སྙད་གསུམ་དང་ལྡན། ལུས་ཐ་མལ་དུ་གནས། ས་རང་བཞིན་དུ་གནས། མཁན་པོ་ལས་གཞན་ཡིན་པ། དགེ་ཚུལ་གྱི་སྡོམ་པ་འབོགས་པར་ནུས་པ་སྟེ་ཆོས་བརྒྱད་ལྡན་ནོ། །གསུམ་པ་ཞུ་བའི་གང་ཟག་ནི་མཁན་པོ་ལས་གཞན་ཡིན་པ་ཡན་ཆད་སློབ་དཔོན་དང་འདྲ་ལ་དེའི་སྟེང་དུ་མཚམས་ནང་ན་གནས་པ། ཞུ་བའི་ཆོ་ག་ལ་མཁས་པ་སྟེ་ཆོས་དགུ་དང་ལྡན་པའོ། །བཞི་པ་ཞུ་སའི་ཡུལ་ནི། གྲངས་ཚང་། ས་རང་བཞིན་དུ་གནས། ཐོས་པའི་ཉེ་འཁོར་དུ་གནས་པ་སྟེ་ཆོས་གསུམ་ལྡན་ན། །གཉིས་པ་བསྙེན་རྫོགས་སུ་སྒྲུབ་པའི་རྟེན་ལ། མཁན་པོ། སློབ་དཔོན། དགེ་འདུན། དུས་གོ་བ་དང་བཞི། དང་པོ་ནི་སྔར་དང་འདྲ་ལ། གཉིས་པ་སློབ་དཔོན་ལ་གཉིས་ལས་ལས་ལས་བྱད་པ་ནི་ཁ་སྐོང་དུ་འོས་ཤིང་ལས་ཀྱི་ཆོ་ག་ཤེས་པའོ། །ཁ་སྐོང་དུ་འོས་པའི་ལས་མཁན་མེད་པའི་ཚེ་དགེ་འདུན་མཚན་ཉིད་དང་ལྡན་པ་ཚང་ན་རྩ་བའི་ལྟུང་ངས་མ་གས་པ་ཙམ་གྱིས་ཀྱང་ལས་འཆགས་ལ། ལྟུང་པ་ཉས་བྱས་སུ་འགྱུར་རོ། །གསང་སྟེ་སྟོན་པ་ནི་བསྙེན་རྫོགས་ཀྱི་སྡོམ་པ་དག་པ་ནས་ས་རང་བཞིན་དུ་གནས་པའི་བར་དྲུག་དགེ་ཚུལ་གྱི་སློབ་དཔོན་དང་འདྲ་ལ། དེའི་སྟེང་དུ་བར་ཆད་དྲི་བའི་ཆོག་ལ་མཁས་པ་སྟེ་རང་གི་ངོ་བོ་ཆོས་བདུན་དང་ལྡན་ཞིང་། བསྐོ་བའི་དུས་སུ། འདུན་པ། ཞ་སྡང་། འཇིགས་པ། རྨོངས་པས་མི་འགྲོ་བ། ཚོགས་སུ་མ་ལོངས་པ། སྤྲོ་བ་དྲིས་ནས་སྤྲོ་བ། སྔར་མ་བསྐོས་པ་སྟེ་ཆོས་བཅུ་བཞི་དང་ལྡན་པའོ། །གསུམ་པ་དགེ་འདུན་ལ།

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/DGE SLONG_VOWS OF FULL MONKS/s05272m.txt


ཅན་གྱི་དབང་དུ་བྱས་པའི་ཐབས་ཤེས་གཉིས་ངོ་བོ་དབྱེར་མེད་དུ་སྦྱོར་བ་མེད་ལ། བླ་མེད་ཀྱི་འོད་གསལ་ལྷན་སྐྱེས་ཀྱི་བདེ་ཆེན་བསྒོམས་པའི་སྟེང་ན་ཆོས་སྐུའི་ཉེར་ལེན་གྱི་རྒྱུའི་གཙོ་བོར་མ་ཟད། གཟུགས་སྐུའི་ཉེར་ལེན་གྱི་རྒྱུའི་གཙོ་བོ་ཐབས་ཀྱི་ཆ་ཡང་ཚང་བ་ཤིན་ཏུ་གསལ་བའི་ཕྱིར། དེ་ཡང་དཔེ་དོན་གྱི་འོད་གསལ་ལས་དག་མ་དག་གི་སྒྱུ་མའི་སྐུ་བསྒྲུབ་ཚུལ་ཤེས་ན་འབྱུང་བ་ཡིན་ནོ། །གཉིས་པ་ལ་བདེ་སྟོང་དབྱེར་མེད་ཀྱི་ལྷན་སྐྱེས་སྐྱེ་བ་ལ་ལུས་ལ་གནད་དུ་བསྣུན་དགོས་ཏེ། ལུས་ལ་གནད་དུ་བསྣུན་པ་དང་བྲལ་ན་དེ་མི་སྐྱེ་བའི་ཕྱིར། གནད་དུ་བསྣུན་པ་ལ་ནི་ཕྱི་ཕྱག་རྒྱ་ལ་བརྟེན་པ་དང་། ནང་རྩ་རླུང་ཐིག་ལེ་ལ་བརྟེན་པ་གཉིས་གསུངས་ཤིང་། ཐབས་དེ་གཉིས་གང་རུང་ལ་བརྟེན་ནས་རོ་རྐྱང་གི་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་པ་ལས། གཏུམ་མོ་སྤར་ནས་བྱང་སེམས་བཞུས་པའི་བདེ་བས་སྟོང་ཉིད་རྟོགས་པའི་བདེ་སྟོང་དབྱེར་མེད་དུ་སྦྱོར་བ་ནི་གདམས་ངག་ཐམས་ཅད་ཀྱི་གནད་བསྡུས་པ་ཡིན་ཏེ། ས་ར་ཧས། ཟ་ཞིང་འཐུང་ལ་གཉིས་སྤྲོད་ཀྱིས་དགའ་ཞིང་། །རྟག་ཏུ་ཡང་དང་ཡང་དུ་འཁོར་ལོའི་འགེངས། །ཆོས་འདི་ལྟ་བུས་འཇིག་རྟེན་ཕ་རོལ་འགྲུབ་འགྱུར་ཏེ། །རྨོངས་པའི་འཇིག་རྟེན་མགོ་བོར་རྡོག་པས་མནན་ནས་སོང་། །གང་དུ་རླུང་དང་སེམས་ནི་མི་རྒྱུ་ཞིང་། །ཉི་མ་ཟླ་བ་འཇུག་པ་མེད་གྱུར་བ། །མི་ཤེས་པ་དག་གནས་དེར་སེམས་ནི་དབུགས་ཕྱུངས་ཤིག་།མདའ་བསྣུན་གྱིས་ནི་མན་ངག་མཐའ་དག་བརྟེན་ནས་སོང་། །ཞེས་གསུངས་པའི་ཕྱིར། གཉིས་པ་ནི། ཨེ་ཝཾ་གྱི་དོན་ལ་དྲང་ངེས་ཀྱི་བཤད་པ་གཉིས་ཡོད་པའི་ངེས་དོན་གྱི་དབང་དུ་བྱས་ན། སྟོང་ཉིད་རྟོགས་པའི་ཤེས་རབ་དེ་ཨེ་ཡིག་གི་མཚོན་དོན་དང་། ལྷན་སྐྱེས་ཀྱི་བདེ་བ་དེ་ཝ་ཡིག་གི་མཚོན་དོན་དང་། དེ་གཉིས་ངོ་བོ་དབྱེར་མེད་དུ་སྦྱོར་བ་ནི་ཐིག་ལེའི་མཚོན་དོན་ཡིན་ལ། དེ་ནི་བདེ་སྟོང

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/_JIGS BYED_FRIGHTENER (BHAIRAVA)/_GREL PA_COMMENTARIES/s00257a.txt


དཔོན་རྒན་ལ་ཧོར་སྤྱིས་ཉེས་བརྡུང་མནར་གཅོད་ཚབས་ཆེན་བྱས་པ་ཙམ་ལས། བླ་མ་མཇལ་ཞིང་དགེ་འདུན་ཆེས་མང་པོ་འཛོམ་པ་སོགས་འདི་འདྲ་ཕྱིན་ཆད་རྙེད་དཀའ་བས་ད་རེས་ཤི་ཐུབ་པ་དཔོན་དེ་ཉིད་སྐལ་བ་མཆོག་ཏུ་བཟང་ཞེས་གླེང་པའང་མང་དུ་བྱུང་། གསུང་ཆོས་སྐབས་བཞུགས་ཁྲིའི་འཁྲིས་སུ་གཞུང་སའི་དྲུང་སྐོར་གྱི་ཆས་བྱོན་པ་གཟུགས་པོས་ཆེན་པོ་ཞིག་སྔགས་གྲྭ་ཐུབ་ཉེས་མཐོང་བ་རྗེ་བླ་མ་མཆོག་ལ་སུ་ཡིན་ཞུས་སྐབས་དགོན་གྱི་གཞི་བདག་ཡིན། གྲིབ་ལ་འཛེམ་ནས་འགྲེང་སྟེ་ཆོས་ཞུ་ཆོག་པའི་གནང་བ་ཞུས་བྱུང་ཞེས་ཕེབས། དགོན་གྱི་ལས་སྣེ་རྣམས་ལའང་ཁྱོད་ཚོའི་གཞི་བདག་དེ་རྫིག་པོ་ཞེ་དྲག་འདུག་།ལས་སྣེ་ཚོ་ལང་རྫིག་པོ་མི་ཡོང་ངམ་ཞེས་དང་། གཞི་བདག་ཡབ་སྲས་ལེགས་པོ་འདུག་སྲས་ལ་འཁོར་བའི་མི་མིན་ཅིག་གིས་དགོན་འདིར་རྣམ་ཀུན་འཕྲིན་ལས་སྒྲུབ་ཀྱང་བྱ་བ་འགངས་ཅན་རེའི་འགོར་བར་གཅོད་ཕྲན་བུའང་བཏང་གི་འདུག་ཅེས་ཕེབས་པ་ན། ལས་སྣེ་རྣམས་ཀྱིས་དེ་མེད་པ་མཛད་དགོས་གསོལ་བས། སེམས་ཅན་ཀུན་ལ་མ་བུ་གཅིག་པ་ལ་བརྩེ་བ་ལྟ་བུ་མངའ་བའི་སྟོབས་ཀྱིས་ཐུགས་ཧ་ལས་པ་ལྟ་བུའི་སྒོ་ནས་དེ་འདྲ་བྱེད་པ་མི་རུང་སྔར་ནས་ཡོད་ཅེས་ཕེབས། དགོན་གྱི་ལས་སྣེ་རྣམས་ནས་ཞུས་ངོར་རབ་དགོན་རྒྱབ་རིའི་གཞི་བདག་གི་བསང་མཆོད་དང་། འཕྲིན་བཅོལ་གཉེར་གཏད། གསང་འདུས་རིམ་གཉིས་ཀྱི་ཁྲིད་བརྒྱུད་གསོལ་འདེབས་ཁ་སྐོང་སོགས་བཀའ་རྩོམ་མཛད། སྐབས་ཤིག་རྫི་ཐོ་ཕྱོགས་ནས་མཁན་ཆུང་ཟླ་བ་ལགས་ཕེབས་པར་མཇལ་ཁ་ལྷོད་འགོལ་ཐོག་།དགྱེས་པའི་གསུང་གླེང་དང་།

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/PHA BONG KHA RIN PO CHE BDE CHEN SNYING PO_PABONGKA RIN PO CHE DECHEN NYINGPO/s0993e.txt


༄༅། །འདིར་དེ་ཉིད་རྒྱས་པར་བསྟན་པའི་སྒོ་ནས། བསྟན་བཅོས་འདིས་རྩ་བ་ཤེས་རབ་ཀྱི་དགོངས་པ་འགྲེལ་བ་བདེ། བསྟན་བཅོས་འདི་རྩ་བ་ཤེས་རབ་ལ་འཇུག་པའི་ཚུལ་ཡིན། ཞེས་ཟེར། དེ་སྐད་དུ་ཡང་འགྲེལ་བཤད་ལས། འདི་ལྟར་དབུ་མའི་བསྟན་བཅོས་སུ་ཀུན་རྫོབ་དང་དོན་དམ་པའི་རང་བཞིན་རྒྱས་པར་མ་བརྗོད་ལ། འདིར་དེ་ཉིད་རྒྱས་པར་བསྟན་པས་འདི་དེ་ལ་འཇུག་པར་འགྱུར་པའོ། ཞེས་ཟེར། དེ་འགོག་པ་ལ། ཊིཀ་ཆེན་ལས། འདི་ལ་ཁ་ཅིག་བསྟན་བཅོས་དེར་ཀུན་རྫོབ་དང་དོན་དམ་པའི་རང་བཞིན་རྒྱས་པར་མ་བརྗོད་ལ་འདིར་དེ་གཉིས་རྒྱས་པར་བསྟན་པས་དེ་ལ་འཇུག་གོ་ཞེས་ཟེར། དེ་ཁོ་ན་ཉིད་གཏན་ལ་འབེབས་པའི་རིགས་པའི་རྣམ་གྲངས་ནི། འཇུག་པ་ལས་རྩ་བ་ཤེས་རབ་ཤིན་ཏུ་རྒྱས་པས་བཤད་པ་དེས་ལེགས་པར་མ་མཐོང་ངོ། ཞེས་གསུངས། འདིའི་དོན་ནི་འགྲེལ་བཤད་ཀྱི་ལུགས་དེ་མི་འཐད་དོ། དེ་ལྟར་ན། རྩ་ཤེས་ལས་དོན་དམ་གྱི་རང་བཞིན་རྒྱས་པར་མ་བསྟན། འདིར་དེ་ཉིད་རྒྱས་པར་བསྟན་པའི་སྒོ་ནས། བསྟན་བཅོས་འདིས་རྩ་ཤེས་དགོངས་པ་འགྲེལ་བ་དེ། བསྟན་བཅོས་འདི་རྩ་བ་ཤེས་རབ་ལ་ཟབ་པའི་སྒོ་ནས་འཇུག་པའི་ཚུལ་དང་། རྩ་ཤེར་ཀུན་རྫོབ་གྱི་རྣམ་བཞག་རྒྱས་པར་མ་བསྟན༑ འདིར་དེ་ཉིད་རྒྱས་པར་བསྟན་པའི་སྒོ་ནས། བསྟན་བཅོས་འདིས་རྩ་བ་ཤེས་རབ་ཀྱི་དགོངས་པ་འགྲེལ་བ་དེ། འདི་རྩ་བ་ཤེས་རབ་ལ་རྒྱ་ཆེ་བའི་སྒོ་ནས་འཇུག་པའི་ཚུལ་དུ་ཁས་ལེན་དགོས་པ་ལ་དེ་ལྟར་ཁས་ལེན་མི་རིགས་པའི་ཕྱིར་ཏེ། རྩ་ཤེས་ལ་དོན་དམ་པའི་རང་བཞིན་རྒྱས་པའི་བསྟན་པའི་ཕྱིར་ཏེ། རྩ་ཤེས་དེ་ཁོ་ན་ཉིད་རིགས་པའི་རྣམ་གྲངས་མཐའ་ཡས་པའི་སྒོ་ནས་བསྟན་པའི་མཁས་པ་མུ་སྲས་ཁ་ཅིག་འགྲེལ་བཤད་ཀྱི་ལུགས་དེ་དོན་དམ་གྱི་རྣམ་བཞག་སྟོན་པ་ཡང་རྩ་ཤེས་ལས

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/_GREL PA SPYI_GENERAL COMMENTARIES/SE RA RJE BTZUN CHOS KYI RGYAL MTSAN_SERA JETSUN CHUKYI GYELTSEN/sn06838i1.txt


༄༅། །ཤོད༑ དཀར་ཤོང་། མངའ་རིས་དཔེ་ཐུབ། ཁྲིག་སེ་དགོན། ཤེལ་དཀར། མཚོ་འགྲམ་གླིང་། རྒྱལ་ཤོད་བཅས་ཀྱི་དགེ་ལུགས་པའི་དགོན་པ་རྣམས་སུ་ཁ་བཏགས་ཉིས་སྟོང་ལྔ་བརྒྱ་ལྷག་ཙམ་ལ་རིགས་གསུམ་མགོན་པོའི་སྐུ་པར་བཏབ་ནས་ཕུལ། གཞན་ཡང་གནས་བརྟན་བཅུ་དྲུག། གྲུབ་ཐོབ་བརྒྱད་ཅུ། རྒྱན་དྲུག་མཆོག་གཉིས། བདེ་བ་ཅན་གྱི་ཞིང་བཀོད་ཀྱི་པར་བཏབ་པ་བཅས་གོང་གསལ་དང་ཁྱོན་བསྡོམས་ཁ་བཏགས་ཁྲི་ཕྲག་གཅིག་ལྷག་ཙམ་སོང་བས་མཚོན་བློར་མི་ཤོང་བའི་རྣམ་དཀར་རླབས་པོ་ཆེ་སྒྲུབ་པར་མཛད་དོ། །ཕལ་པའི་འགྲོ་རྣམས་སྡུག་བསྔལ་རང་བཞིན་དུ། །སྦྱོར་བའི་ཟང་ཟིང་བདོག་པའི་དངོས་པོ་གང་། ། ཁྱོད་ལ་དོན་གཉིས་ལྷུན་གྲུབ་བདེ་བ་མཆོག་།སྒྲུབ་པའི་ཐབས་སུ་གྱུར་འདི་ཨེམ་མཚར། །མནལ་ལྟས་བྱུང་བའི་ཚུལ་ནི། ཀློང་རྡོལ་དུ་བཞུགས་སྐབས་མནལ་ལམ་དུ། བླ་མ་བྱམས་པ་རིན་པོ་ཆེ་སྤང་རི་མེ་ཏོག་ཅན་ཞིག་གི་སྟེང་དུ་བཞུགས་འདུག་པའི་ཞལ་ནས། ཁྱེད་རང་ཡར་ཤོག་དང་ཁྱེད་ཀྱི་སྐྱེ་བ་སྔ་མ་ངས་བཤད་པར་བྱ་གསུང་བ་ལྟར་མདུན་དུ་ཕྱིན་པས་རྒྱ་གར་གྱི་གྲོང་ཁྱེར་ལྷས་བརྟན་དང་། ཤཱཀྱ་ལེགས་པར་རབ་སད་ཁྱེད་ཀྱིས་ཨེ་ཤེས་ཞེས་གསུང་བར་ཤེས་ཞུས་པས། ཁྱེད་རང་དེའི་བུ་མོ་བུམ་ཆུང་བྱ་བའི་བུ་ཡིན། བུ་མོ་དེ་ད་ལྟ་ངའི་མ་བཀྲ་ཤིས་མཚོའི་སྐྱེ་བ་སྔོན་མ་ཡིན། དེའི་སྐབས་སུ་འབྲེལ་བའི་དབང་གིས་ད་ལྟ་ཁྱེད་ཀྱིས་ང་ལ་ཆོས་ཉན་རྒྱུ་བྱུང་བ་ཡིན་གསུང

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/NGAG DBANG BLO BZANG DPAL BZANG PO_NGAWANG LOBSANG PEL SANGPO/s12133e.txt


པ་སྟེ། དེ་ཡང་རྩ་བ་ནི་ཡན་ལག་དམ་ཚིག་ཉི་ཤུ་རྩ་བརྒྱད་གསང་བ་ཆེན་པོའི་གཞུང་ལས་འབུམ་སྡེར་བཞུགས་པ་རྣམས་ཀྱི་ཡང་རྩ་བར་གྱུར་པས་ནའོ། །བརྒྱད་ལ་སོགས་པ་རྣམས་ཀྱི་གཞི་མའམ་རྩ་བར་གྱུར་པས་ནའོ། །ལྟུང་བ་ཞེས་ནི་ཉམས་ན་ངན་སོང་དུ་ལྟུང་བས་སོ། །བཅུ་བཞི་ནི་གསལ་བའི་དབྱེ་བ་སྟེ། གཞུང་གི་ཚོགས་སོ། །ཚུལ་ཇི་ལྟར་འཆད་ན། རྒྱུད་ལས་གསུངས་པ་ཞེས་པ་སྟེ། རྣལ་འབྱོར་གྱི་རྒྱུད་གཤིན་རྗེ་ནག་པོ་ལ་སོགས་པ་དང༌། རྣལ་འབྱོར་མའི་རྒྱུད་མཁའ་འགྲོ་མ་གུར་ལ་སོགས་པ་ནས་གསུངས་པའི་དོན་འཆད་ཞེས་བྱ་བའོ། །དེས་ནི་རང་བཟོ་སྤངས་པ་ཡང་ཡིན་ནོ། །དེ་ཡན་ཆད་ཀྱིས་ཀླད་ཀྱི་དོན་བཤད་པ་ལ་འཇུག་པའི་ཡན་ལག་བཤད་ཟིན་ཏོ། ། ད་ནི་གཞུང་རྩ་ལྟུང་སོ་སོའི་མཚན་ཉིད་འཆད་དེ། འདི་ལ་ཡང་བསྡུས་དོན་རྣམ་པར་གཞག་པ་དང་། གཞུང་དོན་སྟན་ལ་དབབ་པ་གཉིས་ཀྱིས་ཤེས་པར་བྱའོ། །དེ་དང་པོ་ལ་དོན་རྣམས་བཅུ་གསུམ་སྟེ། རྟེན་གྱི་གང་ཟག་དང་ལྟུང་པའི་ངོ་བོ་དང་། ངེས་ཚིག་དང་། མིང་གི་རྣམ་གྲངས་དང་། དབྱེ་བ་དང་། ལྟུང་བ་འབྱུང་བའི་རྒྱུ་དང་། མི་འབྱུང་བའི་རྒྱུ་དང་། གྲངས་ངེས་པ་དང་། གོ་རིམ་ངེས་པ་དང་། མཚན་ཉིད་དང་། ཕྱིར་བཅོས་པའི་ཐབས་དང་། ལྕི་ཡང་རྣམ་པར་གཞག་པ་དང་། ཤན་འདྲ་ཕྱོགས་སུ་བསྡུའ་བའོ། །དེ་ལ་དང་པོ་ལྟུང་བའི་རྟེན་གྱི་གང་ཟག་ནི་དབང་ཐོབ་ལ་མ་ཉམས་པའམ། ཉམས་ན་ཡང་ཕྱིས་གསོས་པའི་གང་ཟག་དེའོ། ། དབང་མ་ཐོབ་པའམ་ཉམས་པ་གཅིག་ཡིན་ན། དངོས་པོ་འདི་རྣམས་བྱས་ཀྱང་ལྟུང་བའི་མིང་མི་ཐོབ་དེ། མི་དགེ་བ་ཞེས་པའམ་སྡིག་པ་ཞེས་བྱའོ། །དེ་ལྟར་ཡང་རྒྱ་ཆེར་འགྲེལ་ལས། ཉེས་པ་དེ་དག་ཀུན་གྱི་ཐུན་མོང་དུ་དབང་དཔལ་ལྡན་པ་རྣམས་ལ་ཤེས་པར་བྱའོ། །ཞེས་གསུངས་སོ། །ལྟུང་བའི་ངོ་བོ་ནི་རང་བཞིན་གྱི་ཁ་ན་མ་ཐོ་བ་དང་བཅས་པའི་ཁ་ན་མ་ཐོ་བའོ། །ངེས་ཚིག་ནི་འདི་དག་གིས་མི་འདོད་པར་ལྟུང་བར་བྱེད་པས་ན་ལྟུང་བ་ཞེས་བྱའོ། །མིང་གི་རྣམ་གྲངས་ནི་ལྟུང་བ་དང་ཉེས་པ་ལ་སོགས་པའོ། །དབྱེ་ན་བཅུ་བཞིའོ། །ལྟུང་བ་འབྱུང་པའི་རྒྱུ་ནི་བཞི་སྟེ། མི་ཤེས་པ་ལྟུང་བ་འབྱུང་པའི་རྒྱུ་དང་། བག་མེད་པ་ལྟུང་བ་འབྱུང་བའི་རྒྱུ་དང༌། ཉོན་མོངས་པས་ལྟུང་བ

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2684_bo-x-ewts,sa-x-iast,zh-latn-pinyin.txt


ཞུགས་ཞུགས་པའི་རྒྱུད་ཀྱི་སྡུག་ཀུན་གཉིས་ལ་རགས་པ་དང་འགོག་ལམ་གཉིས་ལ་ཞི་བའི་རྣམ་པར་བལྟས་ནས་སྒོམ་པར་བྱེད་པའི་མཁྱེན་པ་ཆོས་ཅན། ཞི་རགས་ཀྱི་རྣམ་པ་ཅན་གྱི་བསམ་གཏན་དང་པོའི་ཉེར་བསྡོགས་མ་ཡིན་པར་ཐལ། བསམ་གཏན་དང་པོའི་ཉེར་བསྡོགས་མི་ལྕོགས་མེད་ཡིན་པའི་ཕྱིར། །བདེན་པའི་རྣམ་པ་ཅན་གྱི་བསམ་གཏན་དང་པོའི་ཉེར་བསྡོགས་ཡིན་པའི་ཕྱིར། ཆོས་ཅན་དེའི་ཕྱིར། འདོད་ན། དེ་ཡིན་པར་ཐལ། བདེན་བཞི་ལ་ཞི་རགས་སུ་བལྟས་ནས་སྒོམ་པར་བྱེད་པའི་བསམ་གཏན་དང་པོའི་ཉེར་བསྡོགས་ཡིན་པའི་ཕྱིར་ན་མ་ཁྱབ། རེ་ཞིག་དོགས་པ་ནི། བསམ་གཏན་དང་པོའི་ཉེར་བསྡོགས་ཡིད་ལ་བྱེད་པའི་ལས་དང་པོ་ཐོབ། ཉོན་མོངས་རྣམ་སྤྱོང་གི་བསམ་གཏན་དང་པོའི་ཉེར་བསྡོགས་མ་ཐོབ་པའི་གང་ཟག་གི་རྒྱུད་ཀྱི་བསམ་གཏན་དང་པོའི་ཉེར་བསྡོགས་ཡིན་ན། བསམ་གཏན་དང་པོའི་ཉེར་བསྡོགས་ལས་དང་པོའི་ཡིད་བྱེད་ཡིན་པས་མ་ཁྱབ་པར་ཐལ། བསམ་གཏན་དང་པོའི་ཉེར་བསྡོགས་སྦྱོར་བ་མཐའི་ཡིད་བྱེད་ཐོབ། དེའི་སྦྱོར་བ་མཐའི་འབྲས་བུ་ཡིད་བྱེད་མ་ཐོབ་པའི་གང་ཟག་གི་རྒྱུད་ཀྱི་བསམ་གཏན་དང་པོའི་ཉེར་བསྡོགས་ཡིན་ན། དེའི་ཉེར་བསྡོགས་སྦྱོར་བ་མཐའི་ཡིད་བྱེད་ཡིན་པས་མ་ཁྱབ་པའི་ཕྱིར་ན་མ་ཁྱབ། མ་གྲུབ་ན། མཐོང་ལམ་གྱི་སྔ་རོལ་དུ་འཇིག་རྟེན་པའི་སྒོམ་སྤངས་སུ་གྱུར་པའི་འདོད་ཉོན་བརྒྱད་པ་སྤངས་པའི་འབྲས་བུ་ཐོད་རྒལ་བའི་ཕྱིར་འོང་ཞུགས་པའི་རྒྱུད་ཀྱི་ཉན་ཐོས་ཀྱི་མཐོང་ལམ་བར་ཆད་མེད་ལམ་ཆོས་ཅན། དེར་ཐལ། དེའི་ཕྱིར། དེ་དེར་ཐལ། དེ་འདྲའི་ཞུགས་པ་དེས་བསམ་གཏན་དང་པོའི་སྦྱོར་བ་མཐའི་ཡིད་བྱེད་ཐོབ། དེའི་སྦྱོར་བ་མཐའི་འབྲས་བུ་ཡིད་བྱེད་མ་ཐོབ་པའི་ཕྱིར། དང་པོ་མ་གྲུབ་ན། དེ་ཆོས་ཅན། དེར་ཐལ། དེ་ལ་བརྟེན་ནས་འཇིག་རྟེན་པའི

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/bsam gzugs_form & formless realms/SE RA RJE BTZUN CHOS KYI RGYAL MTSAN_SERA JETSUN CHUKYI GYELTSEN/s06823m.txt


ཆེའི་རྣམ་ཐར་དུ་གསལ། ཕྱག་རྟེན་ལ་འོག་རྟས་གཙོས་པའི་ཡོད་འབུལ་ལྟ་དུ་བྱས་ཞེས་རྣམ་ཐར་དུ་འདུག་པ་ལྟར། དངོས་བཤམས་ཡིད་སྤྲུལ་གྱི་མཆོད་པ་རྒྱ་ཆེན་པོ་དང་བཅས་ཏེ་ཐུགས་དང་དཔེ་མེད་མཛད། ཁྲི་རིན་པོ་ཆེ་དགེ་འདུན་རྒྱལ་མཚན་གྱི་འཆར་སྟོན་ལྟར། ཞབས་དྲུང་རིན་པོ་ཆེ་དང་ཕྱག་མཛོད་རྣམ་གཉིས་བཀའ་གྲོས་ཐུགས་རྩེ་མཐུན་ནས་ཁོང་དཔོན་སློབ་ལ་བཀའ་ཆོས་ཀྱི་སྙན་གསན་ཕུལ། ཐུགས་དགྱེས་པ་ཆེན་པོའི་སྒོ་ནས་ཞལ་གྱིས་བཞེས་ཏེ། བཀྲ་ཤིས་ལྷུན་པོའི་སློབ་དཔོན་སོགས་ཕྱིར་ལོག། པཎ་ཆེན་རིན་པོ་ཆེ་རེ་ཞིག་འབྲས་སྤུངས་སུ་གཞིས་ཕེབ་ནས་བཞུགས་ཏེ། གསུང་ཆོས་ཀྱི་རིམ་པ་འགྲོ་གང་ཆེ་ཕུལ། དཔོན་སློབ་རྣམས་ཕན་ཚུན་ཐུགས་ཡིད་གཅིག་འདྲེས་ལྟ་བུར་གྱུར། ཐོག་མར་མཇལ་སྐབས་བཀྲ་ཤིས་ལྷུན་པོ་སོགས་གཙང་ཕྱོགས་ཀྱི་པཎ་ཆེན་སྤྱིའི་གདན་བཟོས་ས་གདན་གྲུམ་འཇག་ཁ་གདན་ཙམ་ལ། བཀའ་ཆོས་གསན་ནས་བཞུགས་ཁྲི་སོགས་ཏི་ཤྲིར་འོས་པའི་བཀུར་བཟོས་ཇེ་མཐོར་གནང་། ཐམས་ཅད་མཁྱེན་པ་དེ་བཤེས་གཉེན་བསྟེན་ཚུལ་ལ་འབྲོམ་སྟོན་པ་དངོས་ཡིན་ཚུལ་སོགས་ཀྱི་རྒྱུ་མཚན་ཡང་ཡང་གསུང་། ཤིང་འབྲུག་གི་ཆོ་འཕྲུལ་ཆེན་པོའི་སྨོན་ལམ་གྱི་མཆོད་པའི་གྲལ་དབུར་ཕེབས། དད་པ་དང་ལྡན་པ་མང་པོ་ཞལ་མཇལ་གསུང་ཐོས་ཀྱི་ཆེད་དང་། ལ་ལ་དག་དེ་ལོ་བྱང་འགྲུལ་གཏོས་ཆེན་པོ་སླེབས་པའི་གྲགས་པ་ལ་བརྟེན། རྙེད་པ་འཚོལ་བའི་ཕྱིར་དུ

B(Autochthonous Tibetan Literature)/B.i (ACIP SUNGBUM_dge lugs)/B.i.13 (CHOS BYUNG_RELIGIOUS HISTORIES)/_JIGS BYED KYI CHOS _BYUNG_RELIGIOUS HISTORIES OF THE SECRET TEACHINGS OF THE FRIGHTENER (BHAIRAVA)/s12128.txt


དུ་གསོ་སྦྱོང་མཛད་པའི་ཚེ། བཟོད་པ་དཀའ་ཐུབ་བཟོད་པ་དམ་པ་ནི། མྱ་ངན་འདས་པ་མཆོག་ཅེས་སངས་རྒྱས་གསུངས། རབ་ཏུ་བྱུང་བ་གཞན་ལ་གནོད་པ་དང་། །གཞན་ལ་འཚོ་བ་དགེ་སློང་མ་ཡིན་ནོ། །ཞེས་པ་འདིས་འདོན་པའི་ཕྱིར༑ གཉིས་པ་སངས་རྒྱས་གཙུག་ཏོར་ཅན་གྱི་དུས་ཀྱི་གསོ་སྦྱོང་ཡོད་དེ། ཟླ་བ་ཕྱེད་ཕྱེད་དུ་གསོ་སྦྱོང་མཛད་པའི་ཚེ། མིག་ལྡན་འགྲོ་བ་ཡོད་པའི་ཡིས། །ཉམས་བ་དག་ཇི་བཞིན་དུ། །མཁས་པ་འཚོ་གའི་འཇིག་རྟེན་དུ། །སྡིག་པ་རྣམས་ནི་ཡོངས་སུ་སྤོང་། །སྐུར་བ་མི་གདབ་གནོད་མི་བྱ། །སོ་སོར་ཐར་པའང་བསྔམ་པར་བྱ། །ཟས་ཀྱི་ཚོད་ཀྱང་རིག་པར་བྱ། །བས་མཐའི་སེམས་ལ་གནས་པར་བྱ། །ལྷག་པའི་སེམས་ལ་ཡང་དག་སྦྱོར། །འདི་ནི་སངས་རྒྱས་བསྟན་པ་ཡིན། །ཞེས་འདེན་པ་དེ་དུས་གཞན་གྱི་སྐྱོན་རྟོག་པ་ཆེ་བས་དེ་སྤངས་ཆེད་ཡིན་པའི་ཕྱིར། གསུམ་པ་སངས་རྒྱས་ཐམས་ཅད་སྐྱོ་བ་ཀྱི་གསོ་སྦྱོང་མཛད་ཚུལ་ཡོད་དེ། དེའི་ཚེ་ཟླ་བ་ཕྱེད་ཕྱེད་དུ་གསོ་སྦྱོང་མཛད་པ་ན། །ཇི་ལྟར་བུང་བ་མེ་ཏོག་ལས༑ ༑ཁ་དོག་དྲི་ལ་མི་གནོད་པར། །ཁུ་བ་འཇིབ་ནས་འཕུར་བ་ལྟར། །དེ་བཞིན་ཐུབ་པ་གྲོང་དུ་རྒྱུ། །ཞེས་འདོན་པ་དེའི་ཚེ་ཁྱིམ་པར་འགྲོགས་པར་དགའ་བ་སྦངས་པའི་ཆེད་ཡིན་པའི་ཕྱིར། བཞི་པ་སངས་རྒྱས་འཁོར་བ་འཇིག་གི་གསོ་སྦྱོང་ནི་ཉན་ཐོས་དག་གིས་གཞན་སྐྱོན་རྟོག་པ་དགག་ཆེད་ཡིན་ཏེ། ཟླ་བ་ཕྱེད་ཕྱེད་དུ་གསོ་སྦྱོང་མཛད་པ་ན། བདག་གི་རིག་དང་མི་རིག་ལ། །བརྟགས་པར་བྱ་སྟེ་གཞན་རྣམས་ཀྱི། །མི་མཐུན་པ་དང་གཞན་དག་གིས། །བྱས་དང་མ་བྱས་རྣམས་ལ་མིན།།

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/SPYI_GENERAL PRESENTATIONS/’JAM DBYANGS BZHAD PA_I RDO RJE_JAMYANG SHEPAY DORJE/s00839e2.txt


པར་ཐལ། རྟག་པ་ཡིན་པར་ཐལ། ཡོད་པ་ཡིན་པའི་ཕྱིར་ཞེས་པའི་ཐལ་འགྱུར་གྱི་རྗེས་ཁྱབ་རྣལ་མར་ངེས་པའི་ཕྱིར། ཁ་ཅིག་གིས། རྟགས་གསལ་དང་བཅས་པའི་ཐལ་འགྱུར་ཡིན་ན། ཁྱོད་ཀྱི་ཁྱབ་པ་སྒོ་བརྒྱད་པོ་གང་རུང་ངེས་པས་ཁྱབ་ཟེར་ན། མ་བྱས་པ་ཡིན་པར་ཐལ། མཚན་ཉིད་ཡིན་པའི་ཕྱིར་ཞེས་པའི་ཐལ་འགྱུར་ཆོས་ཅན། ཁྱོད་ཀྱི་ཁྱབ་པ་སྒོ་བརྒྱད་པོ་གང་རུང་ངེས་པར་ཐལ། ཁྱོད་རྟགས་གསལ་དང་བཅས་པའི་ཐལ་འགྱུར་ཡིན་པའི་ཕྱིར། མ་གྲུབ་ན། དེར་ཐལ། རྟགས་གསལ་ཐ་དད་ཀྱི་ཐལ་འགྱུར་ཡིན་པའི་ཕྱིར། དེར་ཐལ། མ་བྱས་པ་དང་མཚན་ཉིད་གཉིས་དངོས་མིང་གི་འདོགས་ཚུལ་ཐ་དད་པ་ཡིན་པའི་ཕྱིར། རྩ་བར་འདོད་ན། མ་བྱས་པ་ཡིན་པར་ཐལ། མཚན་ཉིད་ཡིན་པའི་ཕྱིར་ཞེས་པའི་ཐལ་འགྱུར་ཆོས་ཅན། ཁྱོད་ཀྱི་ཁྱབ་པ་སྒོ་བརྒྱད་པོ་གང་རུང་མ་ངེས་པར་ཐལ། ཁྱོད་ཀྱི་ཁྱབ་པ་རྣལ་མ་བཞི་པོ་གང་རུང་མ་ངེས་པ་གང་ཞིག། ཕྱིན་ཅི་ལོག་བཞི་པོ་གང་རུང་མ་ངེས་པའི་ཕྱིར། དང་པོ་མ་གྲུབ་ན། དེ་འདྲའི་ཐལ་འགྱུར་ཆོས་ཅན། ཁྱོད་ཀྱི་ཁྱབ་པ་རྣལ་མ་བཞི་པོ་གང་རུང་དུ་མ་ངེས་པར་ཐལ། ཁྱོད་ཀྱི་རྗེས་ཁྱབ་མ་ངེས་པ་གང་ཞིག། ལྡོག་ཁྱབ་ཀྱང་མ་ངེས། ཐུར་ཁྱབ་ཀྱང་མ་ངེས། འགལ་ཁྱབ་ཀྱང་མ་ངེས་པའི་ཕྱིར། དང་པོ་མ་གྲུབ་ན། མཚན་ཉིད་ཡིན་ན་མ་བྱས་པ་ཡིན་པས་ཁྱབ་པར་ཐལ། དེ་འདྲའི་ཐལ་འགྱུར་གྱི་རྗེས་ཁྱབ་ངེས་པའི་ཕྱིར། འདོད་ན། དོན་བྱེད་ནུས་པ་ཆོས་ཅན། མ་བྱས་པ་ཡིན་པར་ཐལ། མཚན་ཉིད་ཡིན་པའི

B(Autochthonous Tibetan Literature)/B.i (ACIP SUNGBUM_dge lugs)/B.i.24 (tsad ma_valid perception)/BSDUS GRVA_COLLECTED TOPICS OF LOGIC/spyi_general treatments/NGAG DBANG _PHRIN LAS LHUN GRUB_NGAWANG TRINLEY HLUNDRUP/s00994e.txt


པའི་གསུང་དང་བཅས་པས་ལམ་དང་འབྲས་བུར་བཅས་པའི་བྱང་ཆུབ་ཀྱི་གནས་ཐོབ་པའི་ཚུལ་བསྟན་པའོ། །དེ་ནས་ཞེས་པ་ལ་སོགས་པ་ནི་རྒྱུ་དང་ཐབས་དང་འབྲས་བུའི་རྒྱུད་ཀྱི་བརྗོད་བྱ་མ་ལུས་པར་རྫོགས་པའི་རྗེས་ཐོགས་ལ་རྒྱུད་ཡོངས་སུ་གདམ་ཞིང་གཏད་པ་ལས། དེ་ནས་བཅོམ་ལྡན་འདས་ཞེས་པ་ལ་སོགས་པ་ནི་སྤྱིར་གསང་ཆེན་བླ་ན་མེད་པའི་རིགས་སུ་སྐྱེས་ཤིང་སྣོད་དང་ལྡན་པ་ཐམས་ཅད་མཐར་ཐུག་གི་རྒྱུད་འདི་ལ་འཇུག་ཅིང་སྤྱོད་ཅིག་པར་གདམས་པའོ། །དེ་ནས་ཕྱག་ན་རྡོ་རྗེ་དེ་བཞིན་གཤེགས་པ་ཞེས་པ་ལ་སོགས་པ་ནི་ཁྱད་པར་བསྟན་པའི་རྒྱུན་མི་ནུབ་པར་བྱ་བའི་ཕྱིར་བྱང་ཆུབ་སེམས་དཔའ་སེམས་དཔའ་ཆེན་པོ་རྡོ་རྗེ་ཆོས་ལ་ཡོངས་སུ་གཏད་པའོ། ། དེ་ནས་ཞེས་པ་ལ་སོགས་པ་ནི་དེ་ལྟར་བསམ་གྱིས་མི་ཁྱབ་པའི་མཛད་པ་མཐར་ཕྱིན་པའི་རྗེས་སུ་དལ་ཡོངས་སུ་བསྡུ་བ་བསྟན་པ་སྟེ། དེ་ཡང་སྐུ་གསུང་ཐུགས་ཀྱི་གསང་བ་བསམ་གྱིས་མི་ཁྱབ་པ་ནི་དམ་པ་རིགས་བརྒྱར་དེ་དག་དེ་ཉིད་རིགས་ལྔར། དེ་ཡང་སྐུ་གསུང་ཐུགས་ཀྱི་གསང་བ་རིགས་གསུམ་དུ་བསྡུས་ཤིང་མཐར་དེ་ཉིད་ཀྱང་གསང་ཆེན་རིགས་གཅིག་རྡོ་རྗེ་འཆང་ཆེན་པོའི་རབ་ཏུ་མི་གནས་པའི་ཡེ་ཤེས་འོད་གསལ་བའི་བདག་ཉིད་དུ་གྱུར་པའི་དོན་ཏོ། ། དེ་ནས་ཞེས་པ་ནས་སྐྲའི་རྡོ་རྗེ་ཞེས་པ་ལ་སོགས་པ་ནི་སླར་ཡང་དེའི་ངང་ལས་ཟུང་འཇུག་ཡོངས་སུ་དག་པའི་སྒྱུ་མར་བཞེངས་ཏེ་དེ་ཉིད་ཀྱི་སྐུ་གསུང་ཐུགས་ཀྱི་གསང་བ་ཁམས་གསུམ་པའི་འགྲོ་བ་མ་ལུས་པར་ལུས་ངག་ཡིད་གསུམ་ལ་མཉམ་པར་ཁྱབ་པའི་ཚུལ་གྱིས་མཛད་པ་རྒྱུན་མི་འཆད་པར་འབྱུང་བར་འགྱུར་བ་སྟེ། རྒྱུད་ཕྱི་མ་ལས། དུས་གསུམ་དེ་རྡོ་རྗེའི་ཐུགས་ཡིན་སྲིད་དང་མཐར་ཐུག་གང་ཞི་ཞིང་སྒྲིབ་མེད་ནམ་མཁའ་དག་པའི་ངོ་བོ་ཉིད། སངས་རྒྱས་སྐུ་སོགས་བྱང་ཆུབ་དབང་ཕྱུག་རྡོ་རྗེ་ཅན། དེ་ལ་ལུང་ངག་ཡིད་ཀྱིས་རྟག་ཏུ་ཕྱག་འཚལ་ལོ་ཞེས་གསུངས་པ་བཞིན་ནོ། །གསུམ་པ་གསང་ཆེན་བྱང་ཆུབ་སེམས་ཀྱི་དོན་རྣལ་འབྱོར་པས་ཇི་ལྟར་ཉམས་སུ་བླང་བར་བྱ་བ་ནི་བླ་མའི་ཞལ་ལས་གུས་པས་བླང་བར་བྱ་བ་ཉིད་ཡིན་ནོ། ། གསང་ཆེན་རྒྱུད་རྒྱལ་བླ་མེད་སྙིང་པོའི་དོན། །མཐར་ཐུག་འདི་རྙེད་ཡང་དག་སྤྱོད་པ་ནི། །ལྷ་དབང་སྤྱི་བོར་མེ་ཏོག་མཛེས་བཅིངས་ལྟར། །དུས་རྣམས་ཀུན་ཏུ་མི་ནུབ

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2695_bo-x-ewts,sa-x-iast,zh-latn-pinyin.txt


བའམ་ཉ་ལྕིབས་ལྟ་བུའོ། །བརྒྱད་པ་ལ་ནི་མངལ་ལོག་པའི་རླུང་གིས་སོར་མོ་ཉི་ཤུའི་མཚན་མའོ་ཞེས་སོ། །བུ་ག་དང་ནང་རོལ་དང་རྩ་རྒྱུས་འགྲུབ་པ་ནི་ཡང་དགུ་པ་ལ་རྣམ་པར་འབྱེད་པའི་རླུང་གིས་མིག་གཉིས་དང་རྣ་བ་གཉིས་དང་སྣ་བུག་གཉིས་དང་ཁ་དང་བཤང་བ་དང་གཅི་བའི་བུ་ག་དགུ་སྣང་ངོ། །བཅུ་པ་ལ་ནི་སྲ་བར་བྱེད་པའི་རླུང་གིས་དེ་རྣམས་སྲ་ཞིང་བརྟན་པར་བྱེད་དོ། །ཀུན་ནས་སྐྱེ་བའི་རླུང་གིས་བུས་པས་ནི་རྐྱལ་པ་ལྟར་རྒྱས་པར་བྱེད་དོ། །བཅུ་གཅིག་པ་ལ་ནི་བུ་ག་སྣང་བའི་རླུང་གིས་འཁོར་སྟོང་དུ་བྱེད་པས་བུ་ག་དགུ་འཕེལ་བར་བྱེད་དོ། །བཅུ་གཉིས་པ་ལ་ནི་ཡོད་པའི་སྒོའི་རླུང་གིས་ནང་རོལ་གྱི་རྒྱུ་མ་པདམའི་རྩ་བ་ལྟར་བསྣོལ་མར་གནས་པ་ལ་སོགས་པ་རྣམས་འབྱིན་ཏོ། །བ་སྤུ་རྒྱུ་བའི་རླུང་གིས་ནི་ཚིགས་བརྒྱ་སུམ་ཅུ་དང་གནས་བརྒྱ་རྩ་གཅིག་བསྐྱེད་དོ། །བཅུ་གསུམ་པ་ལ་ནི་རླུང་སྔ་མ་དེས་བཀྲེས་སྐོམ་ཚོར་ནས་མས་ཟོས་པའི་རོ་ཇི་སྙེད་པ་ལྟེ་བར་ཞུགས་ཏེ་ལུས་ལ་ཕན་ནོ། །བཅུ་བཞི་པ་ལ་སྐུད་པའི་ཁའི་རླུང་གིས་རྩ་རྒྱུས་སྟོང་སྐྱེད་པར་བྱེད་དེ། མདུན་ན་ཉིས་བརྒྱ་ལྔ་བཅུ་དང་། རྒྱབ་དང་གཡས་དང་གཡོན་ན་ཡང་དེ་སྙེད་དག་གིས་སོ། །བཅོ་ལྔ་པ་ལ་ནི་པད་མའི་རླུང་གིས་རྒྱབ་ལ་སོགས་པ་ན་ལྔ་ལྔ་ནས་རྩར་རྒྱུ་བ་བསྐྱེད་ནས་རོ་རྣམས་གཞིབ་བོ། །རེ་རེ་ལ་ཡན་ལག་བཞི་བཅུ་ཚ་རེ་ཡོད་པས་དབུགས་གཞིབ་པའི་རྩར་རྒྱུ་བ་བརྒྱད་བརྒྱའོ། །རེ་རེ་ལའང་ཡན་ལག་བརྒྱད་བརྒྱས་སྟོང་ཕྲག་བརྒྱད་བཅུའོ། །དེ་རེ་རེ་ལ་བུ་ག་མང་པོ་ཡོད་པས། བ་སྤུའི་ཁུང་བུ་རེ་རེ་དང་འདྲེས་པས་པད་མ་བུ་ག་མང་པོ་དང་འདྲ་བའོ། །བཅུ་དྲུག་པ་ལ་ནི་པདམ་འགྲོ་བའི་རླུང་གི་སྐྱེ་མཆེད་དྲུག་དང་ཁ་སྒོ་དང་མིད་པ་དང་སྙིང་གི་འཁོར་ཡུག་དང་བཟའ་བཏུང་འཇུག་པའི་གནས་བརྒྱད་བསྐྱེད་དེ། །དབུགས་རྒྱུ་བ་མི་ཐོགས་པར་བྱེད་དོ། །བཅུ་བདུན་པ་ལ་ནི་འབྲི་གདོང་གིས་རླུང་གིས་བུ་ག་དེ་རྣམས་མེ་ལོང་ཕྱིས་པ་ལྟར་དྭང་བར་བྱེད་དོ་ཞེས་སོ། །དབང་པོ་འགྲུབ་པ་ནི་ཡང་བཅོ་བརྒྱད་ལ་དྲི་མ་མེད་པའི་རླུང་གིས་དབང་པོ་དྲུག་དྭང་བར་བྱེད་དོ། །བཅུ་དགུ་པ་ལ་མིག་དང་། རྣ་བ་དང་།

B(Autochthonous Tibetan Literature)/B.i (ACIP SUNGBUM_dge lugs)/B.i.29 (LAM RIM_STEPS OF THE PATH)/BSTAN RIM CHEN MO_GREAT BOOK ON THE STEPS OF THE TEACHING/sl00070n1.txt


༄༅། །སྲས་པོ་དམ་པའི་མཆོག་།ཤེས་པས་སྲིད་འབྱུང་སྐྱེ་གནས་མེད། །ཆོས་ལས་འབྱུང་བ་སྲིད་པ་སེལ། །གཅིག་པུ་སྲ་མཁྲེགས་རྡོ་རྗེའི་བདག་།སྐྱེས་མ་ཐག་ཏུ་འགྲོ་བའི་བདག་།ནམ་མཁའ་འ་འབྱུང་རང་བྱུང་བ། །ཤེས་རབ་ཡེ་ཤེས་མེ་བོ་ཆེ། །འོད་ཆེན་རྣམ་པར་སྣང་བར་བྱེད། །ཡེ་ཤེས་སྣང་བ་ལམ་མེ་པ། །འགྲོ་བའི་མར་མེ་ཡེ་ཤེས་སྒྲོན། །གཟི་བརྗིད་ཆེན་པོ་འོད་གསལ་བ། །སྔགས་མཆོག་མངའ་བདག་རིག་སྔགས་རྒྱལ། །གསང་སྔགས་རྒྱལ་པོ་དོན་ཆེན་བྱེད། །གཙུག་ཏོར་ཆེན་པོ་རྨད་བྱུང་གཅུག་།ནམ་མཁའི་བདག་པོ་སྣ་ཚོགས་སྟོན། །སངས་རྒྱས་ཀུན་བདག་དངོས་པོ་མཆོག་།འགྲོ་ཀུན་དགའ་བའི་མིག་དང་ལྡན། །སྣ་ཚོགས་གཟུགས་ཅན་བསྐྱེད་པ་པོ། །མཆོད་ཅིང་བརྗོད་པ་དྲང་སྲོང་ཆེ། །རིགས་གསུམ་འཆང་བ་གསང་སྔགས་འཆང་། །དམ་ཚིག་ཆེན་པོ་གསང་སྔགས་འཛིན། །གཙོ་བོ་དཀོན་མཆོག་གསུམ་འཛིན་པ། །ཐེག་པ་མཆོག་གསུམ་སྟོན་པ་པོ། །དོན་ཡོད་ཞགས་པ་རྣམ་པར་རྒྱལ། །འཛིན་བ་ཆེན་པོ་རྡོ་རྗེ་ཞགས། །རྡོ་རྗེ་ལྕགས་ཀྱུ་ཞགས་པ་ཆེ། །རྡོ་རྗེ་འཇིགས་བྱེད་འཇིགས་པར་བྱེད། །ཁྲོ་བོའི་རྒྱལ་པོ་གདོང་དྲུག་འཇིགས། །མིག་དྲུག་ལག་དྲུག་སྟོབས་དང་ལྡན། །ཀེང་རུས་མ་ཆེ་བ་གཙིགས་པ་པོ། །ཧ་ལ་ཧ་ལ་གདོང་བརྒྱ་པ། །གཤིན་རྗེ་གཤེད་པོ་བགེགས་ཀྱི་རྒྱལ། །རྡོ་རྗེ་ཤུགས་ཆེན་འཇིགས་བྱེད་པ། །རྡོ

B(Autochthonous Tibetan Literature)/B.i (ACIP SUNGBUM_dge lugs)/B.i.31 (cho ga_rituals)/CHOS SPYOD_MONASTIC PRAYER BOOKS/SE RA SMAD_SERA MEY/s00207i.txt


༄༅། །མེད་ཀྱི་ཤེས་པར་མ་ཟད་གཉིས་སྣང་དེ་ཡིའང་དེ་ཁོ་ན་ཉིད་ཡིན་ཏེ། ཞེས་འབྱུང་བས། གཉིས་སྣང་ཞེས་པ་གཟུང་བྱ་ལ་བྱེད་དགོས་ཤིང་། དེ་ལྟར་ན་གཟུང་འཛིན་གཉི་གའི་ཆོས་ཉིད་ཀྱི་གཞི་མཐུན་བཞག་པར་འདུག་སྙམ་པ་སྐྱེའང་། དེའི་དོན་འཆད་ཚུལ་དེ་ལྟར་མ་ཡིན་པར་ཐལ། དེ་གཟུང་འཛིན་གཉི་གའི་སྟོང་ཉིད་ཀྱི་བཞི་མཐུན་ཡོད་པའི་དོན་མིན་གྱི། གཟུང་འཛིན་གཉི་གའི་སྟོང་ཉིད་ཀྱིས་སྟོང་ཚུལ་མཐུན་པའི་དོན་ཡིན་པའི་ཕྱིར། དེར་ཐལ། རྩ་ཤར་བ་བྱེད་ཉེར་ལྔ་པར། མྱ་ངན་འདས་མཐའ་གང་ཡིན་པ། །དེ་ནི་འཁོར་བའི་མཐའ་ཡིན་ཏེ། །ཞེས་ཚིག་ཟིན་ལ་མྱང་འདས་ཀྱི་སྟོང་ཉིད་དེ་འཁོར་བའི་སྟོང་ཉིད་ཡིན་པ་ལྟ་བུ་ཞིག་ཡོད་ཀྱང་། དེའི་དོན་འཆད་པའི་ཚེ་རིགས་པའི་རྒྱ་མཚོ་ལས། མྱ་ངན་ལས་འདས་པའི་ཡང་དག་པའི་མཐའ་སྟོང་ཉིད་ཀྱིས་སྟོང་ཚུལ་གང་ཡིན་པ་དེ་ནི་འཁོར་བའི་ཡང་དག་པའི་མཐའ་སྟོང་ཉིད་ཀྱིས་སྟོང་ཚུལ་ཡིན་ཏེ། ཞེས་འཁོར་འདས་གཉིས་དགག་བྱའི་བདག་གིས་སྟོང་ཚུལ་འདྲ་བའི་དོན་དུ་གསུངས་པ་ལྟར། འདིར་ཡང་ཕྱི་ཡུལ་དང་ནང་གི་ཤེས་པ་གཉི་ག་གཟུང་འཛིན་རྫས་གཞན་གྱིས་སྟོང་མཉམ་ཡིན་པས། གཉིས་སྟོང་གི་དེ་ཁོ་ན་ཉིད་དེ་གཉི་གའི་སྟེང་དུ་གནས་ཚུལ་དབྱེར་མེད་པའི་དོན་ཡིན་པའི་ཕྱིར། དེར་ཐལ། གོང་དུ། དེ་ཕྱིར་དོན་དང་ཤེས་པ་ལ། །ཞེས་སོགས་ཀྱིས་གཟུང་བྱ་དང་། ཡོངས་གཅོད་ནང་ཡིན་ཕྱི་རོལ་ལྟར། །ཞེས་སོགས་ཀྱིས་འཛིན་པ་རྫས་གཞན་བཀག་ནས། དེའི་དོན་བསྡུར། དེ་ལ་གཅིག་ནི་མེད་པས་ཀྱང་། །གཉིས་ཀའང

B(Autochthonous Tibetan Literature)/B.i (ACIP SUNGBUM_dge lugs)/B.i.26 (drang nges) /GUNG THANG DKON MCHOG BSTAN PA_I SGRON ME_Gungtang Konchok Tenpay Drunme (1762-1823)/s00911i.txt


༄༅། །ནི། ཟལ་མོ་སྒང་། ཚ་བ་སྒང་། སྨང་ཁམ་སྒང་། སྤོ་འབོར་སྒང་། དམར་རྫ་སྒང་། མི་ཉག་རབ་སྒང་དང་དྲུག་གོ་།དེ་དག་ལ་བོད་ཆོལ་ཁ་གསུམ་དུའང་གྲགས་ཏེ། མངའ་རིས་གུང་ཐང་ནས་སོག་ལ་སྐྱ་བོ་ཡན་དབུས་གཙང་ཆོས་ཀྱི་ཆོལ་ཁ། དེ་ནས་རྨ་ཆུ་ཁུག་པ་མདོ་སྟོད་མིའི་ཆོལ་ཁ། དེ་ནས་རྒྱའི་མཆོད་རྟེན་དཀར་པོ་ཡན་མདོ་སྨད་རྟའི་ཆོལ་ཁར་བྱེད་དོ། །འདི་ཐམས་ཅད་ཟམ་ཏོག་བཀོད་པ་སོགས་མདོ་སྡེ་དུ་མར་སྤྱན་རས་གཟིགས་ཀྱི་འདུལ་ཞིང་ཁ་བ་ཅན་གྱི་རྒྱལ་ཁམས་ཞེས་གསུངས་པ་དེ་ཡིན་པས། འགའ་ཞིག་དབུས་གཙང་ཁོ་ན་དེར་ངོས་འཛིན་པ་ནི་རྨོངས་ཞེན་གྱི་གཏམ་ཡིན་ཏེ། གངས་ཅན་མ་ཁ་བ་ཅན་ཞེས་འདོགས་པའི་རྩ་བ་བོད་སྐྱོབས་པའི་གངས་ཆེན་བརྒྱད་དུ་གྲགས་ཤིང་། དེའང་རྗེ་བླ་མས། གངས་ཅན་ཁྲོད་ཀྱི་གངས་རིའི་དབང་པོ་ཞེས་གསུངས་པ་ལྟར། གངས་རིའི་རྒྱལ་པོའོ་དེ་གུང་རྒྱལ། གངས་རིའི་དམག་དཔོན་སྦོ་མར། གངས་རིའི་བློན་པོ་ཐང་ལྷ་སོགས་སུ་བཤད་པ་ལྟར་ཡིན་པས། རྨ་ཆེན་གངས་ཀྱི་གཙོ་བོ་ཞིག་ཏུ་བྱེད་ན་མདོ་སྨད་གངས་ཅན་དུ་མི་བྱེད་པའི་ཐབས་མེད་དོ། །འདི་དག་གནས་ཀྱི་ཁྱད་ཆོས་གཙོ་བོ་ཡིན་པས། རྒྱ་བལ་གྱི་རྒྱལ་པོ་སོ་སོའི་བསྔགས་པ་བརྗོད་ཚུལ་རྒྱལ་པོ་བཀའ་འབུམ་ལས། བོད་ཅེས་བྱ་བ་ཁྱད་པར་འཕགས་པའི་ཡུལ། །ས་མཐོ་རི་གཙང་གངས་རི་གཉན་གྱི་མགུལ་ཞེས་དང་། གངས་རི་རང་བྱུང་མཆོད་རྟེན་ཡ་མཚན་ཅན། །ཞེས་གསུངས་ཏེ། བཀའ་གདམས་གླེགས་བམ་ལས་ཀྱང་། གངས་དཀར་པོ་ཤེལ་གྱི་མཆོད་རྟེན་ཡོད། །ཅེས་བྱུང་བ་དེ་ཀུན་མཁྱེན་འཇམ་དབྱངས་བཞད་པས་དགོན་འདིའི་ལུང་བསྟན

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/BLO BZANG CHOS DAR_LOBSANG CHUDAR/s00952e.txt


༄༅། །སོ་སོ་ནས་ལེགས་འབུལ་གྱི་བདོག་པ་བསྟར། འགག་པ་ངག་དབང་བཀྲ་ཤིས་སོགས་དྲུང་འཁོར་གཞན་མ་ཚད་མས་ཀྱང་རང་རང་གི་འབྱོར་པ་དང་བསྟུན་པའི་ལེགས་སོའི་དངོས་འབུལ་བཏེག་།ཐོས་བསམ་གླིང་གྲྭ་ཚང་། ཧར་གདོང་དང་བ་སོ་མི་ཚན་བཅས་སོ་སོ་ནས་ཀྱང་ལེགས་འབུལ་བསྟབས། ལྷ་རྩེ་རྫོང་སྡོད་བློ་བཟང་ཤེས་རབ་ཀྱིས་ཀྱང་ལེགས་འབུལ་ཞུས། མི་ཚན་གཞན་མ་རྣམས་དང་གཞུང་དང་བླ་བྲང་མངའ་ཞབས་ཀྱི་གཙང་ཁུལ་གྱི་དགོན་སྡེ་དང་། སྒྲུབ་སྡེ་ཚང་མས་ཀྱང་སོ་སོ་ནས་ལེགས་འབུལ་བསྟར། ཚེས་བཅོ་ལྔའི་ཉིན་འདུས་པ་རྒྱ་མཚོའི་ཚོགས་དབུར་ཞབས་པད་བཀོད་དེ། ཐུབ་པའི་བསྟན་པ་རིན་པོ་ཆེར་བྱི་དོར་བླ་ལྷག་ཏུ་བསྒྲུབ་པ་དང་། ལྷ་མི་ལ་སོགས་པ་སྐྱེ་བོ་མང་པོ་ཆོས་ཉན་པ་ལ་བསྐུལ་བའི་དོན་དུ་ཆོས་བསྒྲགས་ཀྱི་མདོ་ཚིགས་སུ་བཅད་པ་བཞི་གསུངས་ནས་ཕྱག་འཚལ་བའི་རྒྱུད། མདོ་འདོན་པའི་རྒྱུད། བསྔོ་བའི་རྒྱུད་གསུམ་དང་ལྡན་པའི་སྒོ་ནས་ཚུལ་ཁྲིམས་རྣམ་དག་གི་མདོ་འདོན་པ་སོགས་གསོ་སྦྱོང་གི་བྱ་བ་ཡང་དག་པར་མཛད། དེ་ནས་ཀློག་པ་ཐོས་བསམ་དང་། སྒྲུབ་པ་བསམ་གཏན་འཕེལ་པ་སོགས་ཀྱི་ཆེད་དུ་གནས་མལ་སྟོབ་པ་པོ་སྐོ་བ་དང་། ཚུལ་ཤིང་ཡང་བཞེས་ནས་བསྟན་འགྲོར་ཕན་བདེ་རྒྱས་པའི་བསྔོ་སྨོན་མཛད། ཚེས་བཅུ་དྲུག་གི་སྔ་ཆར་ཐོས་བསམ་གླིང་ཞལ་སྔ་ནས་བློ་བཟང་བཀྲ་ཤིས་གཟིམས་ཆུང་དུ་གདན་དྲངས་ནས་དབྱར་ཞལ་བཞེས་ཀྱི་ཆོ་ག་ཐུགས་ཉམས་སུ་བསྟར། ཚེས་བཅུ་བདུན་ལ་ལྷ་རྩེ་དགོན་དང་། མཁན་པོ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/PAn CHEN GSUM PA BLO BZANG DPAL LDAN YE SHES/sn12135e.txt


འཇོམས། ཆོས་སྐྱོང་མང་པོའི་རྗེས་གནང་སོགས་དབང་ལུང་མང་དུ་ཞུ་བར་མཛད། དགེ་བའི་བཤེས་གཉེན་རིན་པོ་ཆེ་གྲངས་ཅན་པ་ལ་བརྒྱད་སྟོང་པ་སོགས་ཤེར་ཕྱོགས་དང་། མདོ་མང་དང་། འདུལ་བ་ལུང་དང་། རྒྱུད་འགའ་ཞིག་སོགས་ལུང་ཤིན་ཏུ་མང་བ་དྲུང་འཚོ་བ་ཆེན་མོ་སོགས་དང་ལྷན་ཅིག་ཞུ་བར་མཛད། མེས་པོ་དྲུང་འཚོ་བ་ཉིད་ཀྱི་དྲུང་དུ་ཕུ་བོ་དྲུང་འཚོ་བ་རྟ་མགྲིན་བཟང་པོའི་རིགས་བརྒྱུད་ཀྱི་སྲུང་མ་དྲང་སྲོང་ཆེན་པོ་རཱ་ཧུ་ལའི་རིགས་གཏད། གདམས་པ་ཡོངས་རྫོགས་ཀྱི་ལུང་། ཞང་བློན་གྱི་རྗེས་གནང་། སྒྲུབ་སྐོར། རྒྱུད་བཞིའི་ལུང་སོགས་སྨན་དཔྱད་ཀྱི་སྐོར་ཀྱི་དབང་ལུང་རྣམས་ཀྱང་ཞོར་ལ་གསན། དགུང་ལོ་བདུན་པའི་དུས་སུ་འགྲམ་སོ་གཉིས་གསར་དུ་སྐྱེས་པས། འཇིག་རྟེན་གྱི་ཁ་དངགས་སུ་ཕག་འགྲམ་སྐྱེས་ན་ཚེ་ཕྱེད་སོན། ཟེར་བ་གསན་པས་འདི་ཡང་ཕག་འགྲམ་ཡིན་འདུག་ལ། དེ་ལྟར་ན་མྱུར་དུ་འཆི་བར་འགྱུར་བར་གདོན་མི་ཟའོ། སྙམ་དུ་འཆི་བ་རྩོམ་མེད་དུ་དྲན་པ་ནར་མར་བྱུང་ངོ། །སྦྱིན་པ་ནི་འཇིག་རྟེན་ཕྱི་མར་ནོར་བཅོལ་བ་ལེན་པ་དང་འདྲ་སྙམ་དུ་དགོངས་ཏེ་རང་ཉིད་ཀྱི་ཁ་ཟས་ལ་བགོ་བཤའ་བྱས། ཕྱི་མ་བདེ་འགྲོའི་རྟེན་བཟང་ཐོབ་པ་ཚུལ་ཁྲིམས་ལ་རག་ལས་པར་དགོངས་ནས་མི་དགེ་བཅུ་ལ་སྡོམ་སེམས་བསྟེན་གོམས་ཡང་ཡང་མཛད། ཚུལ་འདི་ནི་རྗེ་བཙུན་བློ་བཟང་ཆོས་ཀྱི་རྒྱལ་མཚན་རང་ཉིད་ཀྱི་ཞལ་ནས་སྤྱིར་ན་བྱིས་པ་ཆུང་ངུའི་གནས་སྐབས་ནས། རབ་ཏུ་འབྱུང་ཁའི་བར་རང་བཞིན་གྱི་ཁ་ན་མ་ཐོ་བ་གཞན་ལྟ་ཞིག་།བསམས་བཞིན་དུ་སྲོག་ཆགས་གྲོག་སྦུར་ཕྲ་མོ་བཀུམས་པ་ཙམ་ཡང་དྲན་ལམ་ན་མ་མཆིས་སོ། །ཞེས་གསུངས། རྒྱལ་སྲས་གཞོན་ནུ་དེ་སྔོན་ཡུན་རིང་པོ་ནས་འཁོར་བ་མཐའ་དག་ལ་ཞེན་པ་ལོག་པ་ཞིག་ཡིན་པས་སྐུ་ན་ཕྲ་མོ་དེ་དུས་ནས་གཞན་གྱིས་བསྐུལ་བ་ལ་མི་བལྟོས་པར་ཁྱིམ་དུ་འདུག་པ་ལ་བཙོན་རར་བཅིངས་པའི་འདུ་ཤེས་བཅོས་མ་མིན་པ་འཁྲུངས་ནས་ཁྱིམ་ན་གནས་པ་ལ་ནམ་ཡང་དགའ་བར་མི་མཛད་ཅིང་། སྤྱིར་རབ་ཏུ་བྱུང་བ་དང་ཁྱད་པར་དབེན་དགོན་པའི་དགེ་སློང་དག་བྱུང་ན་ལྷག་པར་དགྱེས་ཤིང་། རང་དབང་འདུས་ན་དེ་དག་དང་འགྲོགས་ནས་བཞུགས་པ་ལ་ཡུན་ཇི་ཙམ་རིང་ཐུགས་སྐྱོ་བ་མི་སྐྱེ། ན་མཉམ་གཞན་དང་དལ་བར་རྩེ་བའི་དུས་སུ་རྡུལ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/PAn CHEN BLO BZANG CHOS KYI RGYAL MTSAN_LOBSANG CHUKYI GYELTSEN/Bio section from Yongdzin Yeshe Gyeltsen/s19110e.txt


༄༅། །ལམ་བསྟན་པའི་སྣོད་དུ་རུང་བ་དང་། ལམ་ཉམས་སུ་བླངས་པས་དངོས་གྲུབ་ཅི་རིགས་པ་འགྲུབ་པའི་སྐལ་པ་ཡོད་པའི་ལས་བཟང་པོ་བསགས་པའི་གདུལ་བྱ་ཡོད་པ་ཙམ་རྒྱུ་མཚན་དུ་མཛད་ནས་གླིང་བཅུ་གཉིས་པོ་ཐམས་ཅད་ལས་ཀྱི་ས་པར་གསུངས་ཏེ། ལས་ཀྱི་ས་པའི་སྒྲ་གླིང་འདི་ཁོ་ན་ལ་སྦྱར་བ་དང་གླིང་བཅུ་གཉིས་པོ་ཐམས་ཅད་ལ་སྦྱར་བ་གཉིས་གའང་རྒྱུ་མཚན་ཕྱོགས་རེ་རེ་ནས་སྦྱར་བ་ཡིན་ལ། རྒྱུ་མཚན་སྔ་མ་དེ་དག་གི་དབང་དུ་བྱས་པའི་གླིང་འདི་ཁོ་ན་ལས་ཀྱི་ས་པ་ཡིན་པ་དང་། རྒྱུ་མཚན་ཕྱི་མ་འདི་ཙམ་གྱི་དབང་དུ་བྱས་ན་གླིང་བཅུ་གཉིས་པོ་ཐམས་ཅད་ཀྱང་ལས་ཀྱི་ས་པ་ཡིན་པ་གཉིས་ཀ་ཁས་བླངས་པ་ལ་འགལ་བ་ཅུང་ཟད་ཀྱང་མེད་དོ། །སྔགས་བླ་མེད་ཀྱི་ལམ་བསྟན་པ་དང་ཉམས་སུ་ལེན་པ་སོགས་ཀྱི་སྣོད་ལྡན་གྱི་གདུལ་བྱ་མང་དུ་ཡོད་པ་དང་། ད་འདྲ་བའི་ལས་ཀྱི་ས་པ་ཡིན་པ་ལ། ཕྱོགས་དེར་སྔགས་ཀྱི་བསྟན་པ་ལེགས་པར་ཞུགས་པའི་ཐོག་མ་དང་རྒྱས་པའི་དུས་ནཾ་ཡང་སྔགས་བླ་མེད་ཀྱི་ལམ་གྱི་ཐོག་མ་ནས་ཉམས་སུ་བླངས་པའི་ཚེ་དེ་ལ་མཆོག་གྲུབ་ནས་འཚང་རྒྱ་བ་མང་དུ་འབྱུང་བས་ཁྱབ་པ་ནི་མ་ཡིན་ཏེ། བོད་བཞིན་ནོ། །རྡོ་རྗེ་མཁའ་འགྲོའི་འགྲེལ་པར་བྷ་ཝ་བྷ་ཏྲས། འདི་ལྟར་འཛམ་བུ་གླིང་ཉིད་ཀྱི་ཡུལ་དང་གནས་དེ་དག་ན་རྣལ་འབྱོར་མ་རྣམས་བཞུགས་ཏེ། གླིང་འདི་ཉིད་ལས་ཀྱི་ས་པ་ཡིན་པས་ལས་རྣམས་འགྲུབ་པར་འགྱུར་གྱི། གླིང་གཞན་རྣམས་ན་ནི་དེ་ཉིད་ཀྱིས་ལས་ཀྱི་ས་དེར་འབྲས་བུ་སྨིན་པར་མི་འགྱུར་ཏེ། གཞན་གྱིས་འབྲས་བུ་ཡིན་པའི་ཕྱིར་དེ་དག་ཏུ་ལས་མི་འགྲུབ་པས་རྣལ་འབྱོར་མ་རྣམས་གླིང་གཞན་དུ་མི་གཤེགས་སོ། ཞེས

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/DUS _KHOR_WHEEL OF TIME (KALACHAKRA)/_GREL PA_COMMENTARIES/s05463e1.txt


མོད། ཡིན་ནའང་། རྫས་དང་ཡོན་ཏན་དེ་དག་གི་འབྲེལ་བ་འཆོལ་བར་འགྱུར་ཏེ། རྫས་དང་ཡོན་ཏན་ལྷན་གཅིག་འཛིན་པ་མི་སྲིད་པའི་ཕྱིར། ༈ ངག་དོན་ནི། བུམ་པ་སྣམ་བུ་ལས་གཞན་དུ་མཐོང་ཡང་། བློ་ལ་ཐ་དད་དུ་མི་ཕྱེད་པར་ཐལ། བུམ་པ་སོགས་རང་གི་དངོས་པོ་གཞན་ལས་ཐ་དད་དུ་གོ་བར་བྱེད་མི་ནུས། བུམ་པ་མཐོང་བའི་བློ་དེས། བུམ་པ་གཞན་ལས་ཐ་དད་དུ་འབྱེད་ཆོས་གང་ཡང་མ་བཟུང་བའི་ཕྱིར། སྔར་རྫས་རྟོགས་ནས་ཕྱིས་ཡོན་ཏན་མཐོང་བས་དུ་མ་རྟོགས་ན་ཡང་། ཡན་ལག་དང་ཡན་ལག་ཅན་ལྷན་ཅིག་ཏུ་བཟུང་མི་སྲིད་པར་འགྱུར། འདི་དག་གི་འབྲེལ་བ་འཆོལ་ནས་འདི་ཡི་ཁྱད་པར་རོ་ཞེས་གང་གིས་ཀྱང་མི་རྟོགས་པར་འགྱུར་རོ། ༈ །ཅིག་ཅར་དུ་མ་འཛིན་པ་གྲངས་ཅན་གྱི་ལུགས་ལ་ཡང་གྲུབ་པ་ལ། རྩ་བར། སྒྲ་སོགས་དུ་མ་ཉིད་ཡིན་ཕྱིར། །ཅིག་ཅར་དུ་མ་འཛིན་པར་གྲུབ། །བཀོད་པ་ཅན་ནི་མ་བཟུང་བར། །བཀོད་པ་འཛིན

B(Autochthonous Tibetan Literature)/B.i (ACIP SUNGBUM_dge lugs)/B.i.24 (tsad ma_valid perception)/TSAD MA RNAM _GREL (PRAMANA VARTIKA)_A COMMENTARY ON VALID PERCEPTION/DGE BSHES YE SHES DBANG PHYUG_GESHE YESHE WANGCHUK/s00023n3.txt


རྣལ་འབྱོར་སྐྱོང་བའི་སྐལ་བཟང་མཁའ་སྤྱོད་བགྲོད་པའི་བདེ་ལམ་ཞེས་བྱ་བ་འདི་ཉིད་མཁའ་འགྲོའི་ཞལ་རླངས་ཐུ་ལེ་བ་གོང་མ་གོང་མའི་བྱིན་རླབས་ཀྱི་ཚན་ཁ་ཉམས་པ་མེད་པ་བདག་མ་གཏོགས་འདིའི་སྒོ་ནས་གྲུབ་པ་བརྙེས་པ་ཤ་སྟག་དང་།རྡོ་རྗེ་འཆང་བློ་གསལ་ཞབས་ཀྱིས་འཁོན་རྡོ་རྗེ་རིན་ཆེན། དངུལ་ཆུ་དྷ་རྨ་བྷ་དྲ་སོགས་བླ་མ་ལྔ་ཙམ་ལས་གསན་མོད། གཙོ་བོར་གྱུར་པ་ནི་ས་ཆེན་ཀུན་བློའི་དངོས་སློབ་རྩེ་གདོང་དགེ་འདུན་བཀྲ་ཤིས་དཔལ་འབྱོར་ཉིད་ཐུན་མོང་མིན་པའི་བརྒྱུད་པའི་གཙོ་བོར་མཛད་ཅིང་།མན་ངག་འདི་དང་འདི་གསུངས། གཞན་གྱི་བཞེད་པ་ཅུང་མི་མཐུན་ཡང་།ཚར་ལུགས་བཞེད་པ་འདིའོ་ཞེས་གསུང་གི་བདུད་རྩི་ཁྱད་པར་ཅན་རྣམས་ལ་ཟིན་བྲིས་རིམ་པར་བགྱིས་མུའི་སྐབས། ཆབ་མདོ་ཞི་བཟང་རིན་པོ་ཆེ་དོན་གྲུབ་རྒྱལ་མཚན་དཔལ་བཟང་པོའི་ཞལ་སྔ་ནས་ཕྱག་དམ་སྤྱི་ཕེབས་དགོངས་དོན། ངེས་ནས་ཁྱབ་བདག་འཁོར་ལོའི་མགོན་པོ་གང་གི་ཞབས་ནས་རོའི་ཁྲིད་བཀའ་ཟབ་མོ་ཡོངས་སུ་རྫོགས་པ་བཀའ་དྲིན་བསྐྱང་སྐབས། ཆོས་ཐུན་རེ་རེ་བཞིན་གྱིས་ཟིན་བྲིས་སྤྱན་ཞུ་དེ་ལྟར་བསྐྱང་ཡང་།ད་དུང་ཐེ་ཚོམ་གྱི་གཞི་ཅུང་ཟད་ཡོད་པ་དང་བཅས། ཉིད་དེ་ཁར་རྟག་པར་ཞབས་འཁོད་ཀྱི་རྗེའི་གསུང་གཙང་མ་གཞན་འདྲེས་མེད་པ་ཟིན་བྲིས་ཞིག་དང་འབྲེལ་བའི་བླ་མ་སྐལ་བཟང་འདི་པར་འཕྲོད་ངེས་ཡོད་པ་ཞེས་སྤྱི་ཕེབས་དང་།གཞན་ཡང་དོན་གཉེར་ཅན་འགའ་ཞིག

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/RDO RJE RNAL _BYOR MA_ANGEL OF DIAMOND (VAJRAYOGINI)/RNAL _BYOR_PRACTICES/s00064e.txt


༄༅། །བྱེ་བ་ཐེར་འབུམ་འགྱེད་པ་འབྱུང་ལ། མ་འོངས་པ་ན་འབྱུང་འགྱུར་དེ་ཐམས་ཅད་འབྲས་བུ་ལམ་གྱི་ཚུལ་དུ་ཚེ་འདི་རང་ནས་སད་རྨི་ཀུན་དང་སྦྱར་ཏེ་སྒོམ་ཚུལ་བསྲེ་བསྐོར་དགུའི་མན་ངག་བཞིན་ཡིན་པས། ཚེ་འདི་དང་ཕྱི་མ་བར་དོ་གསུམ་གཅིག་ཏུ་དྲིལ་ཏེ་གཞིའི་སྐུ་གསུམ་ལམ་གྱི་སྐུ་གསུམ་དུ་སྒྱུར་བའི་དམིགས་པ་སྐྱོང་ཚུལ་གྱི་གནད་ཟབ་མོ་འདི་ལ་ད་ལྟ་ནས་བློ་ལེགས་པར་འདྲིས་སུ་ཆུགས་ཤིག་།ཅེས་བའོ།། །། གསུམ་པ་མཇུག་བསྡུས་ཏེ་ཉམས་སུ་ལེན་པར་གདམས་པ་ནི། དེ་གདམས་ངག་ཀུན་གྱི་ཐ་མ་ཡིན། །ཁ་ཆེམས་ཀུན་གྱི་མཇུག་མ་ཡིན། །དོན་དེ་ལས་མེད་དོ་རས་ཆུང་བ། །དེ་ཉམས་སུ་ལོངས་ཤིག་ཕ་ཡི་བུ། །ཞེས་གསུངས། དེ་ཡང་འདིར་སྨོས་པའི་ཞལ་གདམས་ཀྱི་རིམ་པ་དེ་དག་ནི། རྗེ་བཙུན་ཉིད་ཀྱིས་སློབ་མ་སྣོད་ལྡན་མང་པོ་ལ་སྐུ་ཚེ་ཧྲིལ་པོར་ཟབ་རྒྱས་ཀྱི་གདམས་ངག་མང་དུ་སྩལ་བ་ཀུན་གྱི་ཐ་མ་ཡིན་ལ། སྐུ་མྱ་ངན་ལས་འདའ་ཁར་བུ་ཆེན་སོ་སོ་ལ་འཇིག་རྟེན་ལུགས་ཀྱི་ཁ་ཆེམས་ལྟ་བུ་མང་དུ་སྩལ་བ་ཀུན་གྱི་ཡང་མཇུག་མ་ཡིན་ཞིང་། མདོ་རྒྱུད་ཀྱི་བཤད་པའི་རྣམ་གྲངས་མང་ན་ཡང་། དོན་གྱི་གནད་འབབས་དེ་ལས་ལྷག་པ་ཕ་རྒན་མི་ལ་རས་པ་བདག་ལ་སྟོན་རྒྱུ་མེད་དོ། །བུ་རས་ཆུང་བ་ཁྱོད་ཀྱིས་ཀྱང་དེ་ཉམས་སུ་ལོངས་ལ་ཕ་རྗེས་བུ་ཡིས་ཟིན་པ་གྱིས་ཤིག་ཅེས་ཉེ་བའི་ཚིག་གིས་གདམས་པ་ཡིན་ནོ། །སྨྲས་པ། དོན་ཟབ་སྦྲང་རྩིའི་བཅུད་ལྡན་པ་ཀུ

B(Autochthonous Tibetan Literature)/B.i (ACIP SUNGBUM_dge lugs)/B.i.32 (nyams len_personal practice)/BSLAB BYA_PERSONAL ADVICES/GUNG THANG DKON MCHOG BSTAN PA_I SGRON ME_GUNGTANG KONCHOK TENPAY DRUNME/s00946e.txt


༄༅། །གྱུར་པ། །སེམས་དེ་ཉིད་ཀྱིས་རྣལ་འབྱོར་བ། །བདེར་གཤེགས་གནས་སུ་འགྲོ་བར་འགྱུར། ཞེས་གསུངས་པའི་ཕྱིར། མདོར་ན་སེམས་ཅན་གྱི་སྐྱེ་འཆི་གནས་གསུམ་བར་དོ་དང་བཅས་པ་ཐམས་ཅད་རང་རྒྱུ་ཤིན་ཏུ་ཕྲ་བའི་རླུང་སེམས་ཀྱི་རྣམ་འཕྲུལ་དང་། ཤིན་ཏུ་ཕྲ་བའི་རླུང་སེམས་གཉིས་པོ་དེ། འགྲོ་བ་བཟང་ངན་སྣ་ཚོགས་སུ་འགྲོ་བར་གསུངས་ཏེ། རྡོ་རྗེ་ཕྲེང་བ་ལས། སྐྱེ་དང་གནས་དང་འཇིག་པ་དང༑ ༑སྲིད་པ་བར་མར་གནས་པ་སྟེ། །ཇི་སྲིད་འཇིག་རྟེན་གྱིས་བཏགས་པ། །སེམས་ཀྱི་རླུང་གི་རྣམ་འཕྲུལ་ལོ། ཞེས་དང་ལུང་སྟོན་ལས་ཀྱང་། འདུ་ཤེས་ཅན་དང་འདུ་ཤེས་མེད། །སེམས་ཅན་དུ་བཏགས་འདི་གནས་པ། །དེ་རྣམས་རླུང་ལས་བྱུང་བ་སྟེ། །རླུང་ལས་སླར་ཡང་འགག་པ་ཡིན། །མ་རྟོགས་པ་ཡི་སེམས་དེ་ནི། །འཁོར་བའི་རྒྱ་མཚོར་གནས་གྱུར་ཀྱང་། །དེ་ནི་ཕྱིན་ཅི་ལོག་སོང་བས། །ཁྱི་དང་ཅེ་སྤྱང་གླང་པོ་དང་། །སེམས་དེ་ལྟར་ཡང་འགྲོ་བར་འགྱུར། ཞེས་གསུངས་པའི་ཕྱིར། དེས་ན་སེམས་ཅན་ཐམས་ཅད་ཀྱི་རྒྱུད་ལ་སྒྱུ་ལུས་ཀྱི་སྒྲུབ་གཞི་རང་བཅས་སུ་ཡོད་དེ། སེམས་ཅན་རྣམས་ལ་རགས་བ་གནས་སྐབས་པའི་ལུས་དང་། ཕྲ་བ་གཉུག་མའི་ལུས་གཉིས་ཡོད་པ་གང་ཞིག་།ཕྲ་བ་གཉུག་མའི་ལུས་དེ་དེའི་སྒྲུབ་གཞི་ཡིན་པའི་ཕྱིར། སེམས་ཅན་གྱི་གནས་སྐབས་པའི་ལུས་ནི་སེམས་ཅན་སྐྱེ་འཆི་བྱེད་པའི་ཚེ་འདོར་ལེན་བྱེད་དེ། དཔེར་ན་ཆུ་ལ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/GSANG _DUS_SECRET COLLECTION (GUHYASAMAJA)/_GREL PA_COMMENTARIES/s00266e.txt


ཤར་པ་བློ་གྲོས་གྲགས། གཙང་པ་རྒྱ་སྟོན། བོ་དོང་བཞད་ཆོས། གཉལ་པ་དགེ་འདུན་སྐྱབས། ཉང་པོ་གཡོར་སྟོན། གཉལ་གྱི་གཉོས་སྟོན། གཉན་པ་དར་རིན། ཇོ་སྲས་ཀོང་པོ། ལྷོ་པ་དར་མ་གྲགས། སོལ་ཐང་པ་མྱང་། ནགས་མོའི་སྤ་འདུལ། ཞོཌ་པ་ཚུལ་ཤེ། ཞར་སྒོམ་པ་ཕྱི་མ། ཡུང་པ་སྐྱོས་སྟོན། སྟོང་ལུང་མོན་གྲ་པ། ལྷོ་པ་དར་སྟོན། རྒྱལ་པ་བྱང་གྲགས་ལ་སོགས་པ་མང་དུ་བྱོན། བཀའ་བབས་ཀྱི་སྲས་བཞི་ནི། ལོངས་སྤྱོད་ཀྱི་བཀའ་བབས་ཞོ་ཡི་རྣལ་འབྱོར་པ་ཤེས་རབ་རྡོ་རྗེ། ཕྲིན་ལས་ཀྱི་བཀའ་བབས་སྟབས་ཀ་བ་དར་མ་གྲགས། རྣམ་ཐར་གྱི་བཀའ་བབས་གཏུམ་སྟོན་བློ་གྲོས་གྲགས། བྱང་ཆུབ་ཐུགས་ཀྱི་བཀའ་བབས་བྱ་འཆད་ཁ་བ་ཡེ་ཤེས་རྣམས་སོ། །དེ་ལ་རྣལ་འབྱོར་ཤེས་རབ་རྡོ་རྗེ་ནི། བཤེས་གཉེན་པ་གཤེགས་པའི་རྗེས་སུ་ཤར་བར་བཞུགས་ནས་ཆོས་གསུངས་པས། ཤར་བ་པ་ཕྱི་མར་གྲགས། འདི་ལ་ཀརྨ་པ་དུས་གསུཾ་མཁྱེན་པས་ཀྱང་ཆོས་གསན། དུས་གསུམ་མཁྱེན་པ་ནི། ཆུ་མོ་སྦྲུལ་ལ་སྤོ་འབོར་སྒང་དུ་འཁྲུངས། པ་ཏོ་བ་གཤེགས་ནས་ལོ་བརྒྱད་སོང་ཞིང་ཁོང་གི་སྐུའི་སྐྱེ་བར་ཡང་བྱེད།

B(Autochthonous Tibetan Literature)/B.i (ACIP SUNGBUM_dge lugs)/B.i.13 (CHOS BYUNG_RELIGIOUS HISTORIES)/BKA_ GDAMS CHOS _BYUNG_RELIGIOUS HISTORIES OF THE KADAMPA TRADITION/s12403e.txt


རང་འཛིན་ཤེས་པའི་བདག་ཉིད་དུ་འགྲུབ་པར་སྨྲས་པ་དང་དངོས་སུ་འགལ་ལོ། །གལ་ཏེ་ཁོ་ན་རེ། རྒྱལ་ཚབ་ཐམས་ཅད་མཁྱེན་པས་སེམས་ཙམ་པའི་ལུགས་ལ་བདག་མེད་སྒྲུབ་པའི་རྟགས་ཀྱི་བསྒྲུབ་བྱ་ལ་མེད་དགག་ཁོ་ན་འཛིན་པས་ཁྱབ་པར་བཞེད་དེ། ལྷན་ཅིག་དམིགས་ངེས་ཀྱི་རྟགས་ཀྱི་བསྒྲུབ་བྱ་ལ་མེད་དགག་འཛིན་པའི་ཕྱིར། ཞེས་ཟེར་ན་ལྷན་ཅིག་དམིགས་ངེས་ཀྱི་རྟགས་ཀྱི་བསྒྲུབ་བྱ་ལ་དེ་ལྟར་གསུངས་ཀྱང་སྤྱིར་སེམས་ཙམ་པའི་ལུགས་ལ་དེ་ལྟར་དགོས་སོ་ཞེས་རྒྱལ་ཚབ་ཐམས་ཅད་མཁྱེན་པས་གང་དུ་ཡང་མ་གསུངས་སོ། །ད་ནི་རྟགས་ཀྱི་དོན་བཤད་པར་བྱ་སྟེ། དེ་ལ་པཎ་ཆེན་ཆོས་མཆོག་གིས་བཤད་པ་ལྟར་ལྷན་ཅིག་པ་ནི་དུས་གཅིག་པ། དམིགས་པ་ནི་ཚད་མས་དམིགས་པ། ཁྱབ་པ་ནི་ངེས་པ་སྟེ། མདོར་ན་དུས་གཅིག་ཏུ་རྟོགས་པས་ཁྱབ་པའོ། །དེའི་དོན་ཡང་འདི་ལྟར་ཡིན་ཏེ། རྒྱལ་ཚབ་ཐམས་ཅད་མཁྱེན་པས་སྔོན་པོ་རྟོགས་ན་སྔོ་འཛིན་རྟོགས་པ་དང་གྲུབ་བདེ་རྫས་གཅིག་ལ་སྔོ་འཛིན་རྟོགས་ན་སྔོན་པོ་རྟོགས་པ་དང་གྲུབ་བདེ་རྫས་གཅིག་ཏུ་སྐྱེས་པ་ངེས་པར་དེའི་རིགས་ལ་གནས་པས་ཁྱབ་པའི་དོན་ཡིན་ནོ་ཞེས་གསུངས་ཤིང་། མདོར་ན་ཕན་ཚུན་གཅིག་དམིགས་བྱེད་ཀྱི་ངོ་བོར་སྐྱེས་ན་ཅིག་ཤོས་ཀྱང་དམིགས་བྱེད་ཀྱི་ངོ་བོར་སྐྱེས་པས་ཁྱབ་པ་ལ་བཞེད་དོ། །མཁས་གྲུབ་སྨྲ་བའི་ཉི་མས་ནི་ཕན་ཚུན་གཅིག་ཚད་མས་དམིགས་པའི་དུས་དེའི་ཚེ་ཅིག་ཤོས་ཀྱང་ཚད་མས་དམིགས་པས་ཁྱབ་པ་སྟེ། དཔེར་ན་སྔོན་པོ་སྔོ་འཛིན་མངོན་སུམ་ཚད་མས་ནམ་དམིགས་པ་དང་དུས་མཉམ་དུ་སྔོ་འཛིན་མངོན་སུམ་ཡང་རང་མྱོང་བའི་རང་རིག་མངོན་སུམ་གྱིས་དམིགས་པས་ཁྱབ་ལ། སྔོ་འཛིན་མངོན་སུམ་ཚད་མ་རང་རིག་གིས་དམིགས་པའི

B(Autochthonous Tibetan Literature)/B.i (ACIP SUNGBUM_dge lugs)/B.i.27 (GRUB MTHA__SIDDHANTA)/lcang skya rol pa_i rdo rje_changkya rolpay dorje/GRUB MTHA_ CHEN MO_GREAT BOOK ON COMPARATIVE SCHOOLS/RTZA BA_ROOT TEXT/s00062m.txt


ཤིང་མངོན་པར་དྭང་བས་བསྟོད། །ཁྱོད་ལ་སྙིང་ནས་ཞུ་ཞིང་བསྐུལ་བ་ནི། །ཐུབ་བསྟན་སྤྱི་དང་བློ་བདྲང་རྒྱལ་བའི་བསྟན། །འཇིག་རྟེན་སྤྱི་དང་ཁྱད་པར་ཡུལ་ཕྱོགས་འདིར། །ཉིན་མོ་བཞིན་དུ་གསལ་ལ་བྱར་སྒྲིམས། །ལྟར་སྣང་ལོག་པའི་ཐན་སྒྲ་སྒྲོག་པ་ཡི། །ས་ལི་ཀ་རྣམས་དམིགས་མེད་ཕ་མཐར་སྐྲོད། །ཁྲིམས་འཆལ་ཡན་པོར་འཕྱོ་བའི་གླང་སྨྱོན་རྣམས། །དྲག་པོའི་སྦར་ཁྱིམ་རྣོན་པོས་ཀླད་རྒྱ་ཕྲོལ། །ཚུལ་བཞིན་བག་ཡོང་བླ་གོས་འཆང་བ་རྣམས། །དུས་དྲུག་བསྲུང་སྐྱོབ་མེལ་ཚེས་སྐྱོང་བར་མཛོད།། ཕྱོགས་བཅུའི་བློ་གསལ་ཁྲིམས་ལྡན་དུར་པའི་ཁྱུ། །ཁྲི་ཕྲག་པདམོའི་ཚལ་འདིར་མྱུར་དུ་ཕོབས། །ལྷག་པར་མཁན་ཆེན་མཆོག་གི་སྤྲུལ་སྐུ་ཡི། །སྐུ་ཚེ་མི་ནུབ་མཆོག་གི་རྒྱལ་མཚན་ཚུགས། །འཕྲིན་ལས་གསེར་གྱི་འཁོར་ལོའི་ཆབ་འོག་ཏུ། །བསྟན་འགྲོའི་གླིང་བཞི་མཐའ་དག་བསྡུ་བར་མཛོད། །ཆོས་སྲིད་ཉི་ཟླའི་རྣ་ཆ་གཡོ་བ་ཡི། །མངའ་ཐང་ལྷུན་པོའི་སྤོ་ལ་འགྲན་པར་མཛོད། །ཕྱི་ནང་མི་ནོར་བྱད་ལོངས་སྤྱོད་ཀུན། །སྲུང་ལ་ཉིན་མཚན་དུས་དྲུག་བྱར་ར་སྒྲིམས། །བསམ་སྦྱོར་ལོག་པ་ཕྱི་ནང་གར་གནས་ཀྱང་། །ད་ལྟ་ཉིད་དུ་སྙིང་ཁྲག་ཧུབ་ཀྱིས་དྲོངས། །ལྷག་བསམ་ཚུལ་བཞིན་སྒྲུབ་ལ་ཉིན་མཚན་དུ། །བསྲུང་སྐྱོབ་གཡེལ་བ་མེད་པར་བུ་བཞིན་སྐྱོངས། །མདོར་ན་བླ་བྲང་མི་ནོར་ཆབ་སྲིད་དང་། །འདུས་པའི་སྡེ་ཀུན་ཆབ་འབངས་ཇི་སྙེད་བཅས། །དུས་དྲུག་མེལ་ཚེས་ལེགས་ཉེས་སྟང་འཛིན་ཀུན། །རྣམ་བཞིའི་འཕྲིན་ལས་རྣོ་མྱུར་བཙན་པོས་སྐྱོངས། །ས་མཱ་ཡ་ཏིཥཊཿཨཱ། ཀོང་པོ་འབྲུལ་མཁན་སྤྲུལ་སྐུ་ཕྲེང་བརྒྱད་པ་ངག་དབང་ཐུབ་བསྟན་མཁས་གྲུབ་མཆོག་ནས་བསྐུལ་མི་ཇི་ལྟར་མཛད་བཞིན་རི་ཁྲོད་ཀྱི་གདོང་བཙན་རྟེན་མཁར་གསར་འཛུགས་སྐབས་རྒྱབ་ཡིག་ཏུ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/BSANGS CHOG_RITUAL OF PURIFICATION/s00525e.txt


།།ཟག་པ་དང་བཅས་པའི་ཆོས་བསྐྱེད་པར་སྟོན་པའི་ཚེ།ཆོས་ཅི་ཡང་མ་ཡིན་པ་དང༌།ཤེས་པ་རང་རིག་པའི་སྒོ་དང་འཁྲུལ་བའི་ཆོས་སྣ་ཚོགས་སུ་སྣང་བའི་སྒོ་ནས་བདག་པོའི་རྐྱེན་དུ་བཤད་ཀྱི།རྒྱུའི་རྐྱེན་དུ་མི་བརྗོད་དོ

B(Autochthonous Tibetan Literature)/B.iii (Rong-zom_gsung_bum)/B.iii.1_tantric topics/commentaries/mtshan brjod _grel ba.txt


འཛིན་ཞིང་། གཡོན་པ་རྣམས་ཀྱིས་ཁྲག་གིས་གང་བའི་ཐོད་པ་བསྣམས་པ། ཡང་ན་ཕྱག་གཉིས་ཀས་ཐུགས་ཀར་ཕྱག་མཚན་འཛིན་པ། སྤྱན་གསུམ་དམར་པོ་སྡང་མིག་ཏུ་གཟིར་ཞིང་། དབུ་སྐྲ་ཁམ་པ་གྱེན་དུ་འབར་བ་མི་མགོ་བསྐམ་པོ་ལྔའི་དབུ་རྒྱན་དང་། རློན་པ་ཁྲག་འཛག་པ་ལྔ་བཅུའི་དོ་ཤལ་བྱས་པ། བཅོམ་ལྡན་འདས་ཀྱི་ཞལ་དུ་བལྟ་ཞིང་། ཆེར་འཁྲུག་པ། བཞད་པའི་ཞལ་ཅན་ཕཻཾ་གྱི་སྒྲ་སྒྲོག་པ། ཡུམ་བཞི་མ་གཏོགས་པ་ཐམས་ཅད་ཀྱང་མཚན་མ་གྱེན་དུ་འགྲེང་བ། པད་ཟླ་ཉི་མ་རོ་དང་མ་ཧེའི་གདན་ལ། ཞབས་གཡས་བསྐུམས་ཤིང་། གཡོན་བརྐྱངས་པའི་སྟབས་ཀྱིས་བཞུགས་པ། གཅེར་བུ་མི་རུས་ཀྱི་རྒྱན་གྱིས་བརྒྱན་པའོ། །དེ་ནས། སྐྱེ་མཆེད་བྱིན་རླབས་སོགས་བཅུ་གསུམ་མ་བཞིན་བྱ། འཁོར་གྱི་སྔགས་ནི། ཨོཾ་བཛྲ་ཤི་ར་ཧཱུཾ་ཕཊ། ཨོཾ་བཛྲ་ཧ་སྟ་ཧཱུཾ་ཕཊ། ཨོཾ་བཛྲ་ཨནྟྲ་ཧཱུཾ་ཕཊ། ཨོཾ་བཛྲ་པཱ་ད་ཧཱུཾ་ཕཊ། ཨོཾ་བཛྲ་ཀ་པཱ་ལ་ཧཱུཾ་ཕཊ། ཨོཾ་བཛྲ་ཙ་ཀ་ཤ་ཧཱུཾ་ཕཊ། ཨོཾ་བཛྲ་སྨ་ཤ་ན་ཀ་ར་ཡ་ཏ་པ་ར་ཧཱུཾ་ཕཊ། ཨོཾ་བཛྲ་ཤུ་ལཾ་བི་ན་པུ་རུ་ཥ་ན་ཧཱུཾ་ཕཊ། ཨོཾ་བཛྲ་ཀརྟ་རེ་ཧཱུཾ་ཕཊ། རྡོ་རྗེ་མགོ་བོ། ཨོཾ་བཛྲ་རྡོ་རྗེ་ལག་པ། བྷི་དྷི་པཱ་རྡོ་རྗེ་རྒྱུ་མ། ལ་ཧཱུཾ་ཕཊ། རྡོ་རྗེ་རྐང་པ། ཨོཾ་བཛྲ་རྡོ་རྗེ་ཐོད་པ། མུ་པ་ལ་ཧཱུཾ་རྡོ་རྗེ་ཐོད་ཚལ། ཕཊ། རྡོ་རྗེ་རོ་རས། ཨོཾ་བཛྲ་ཙྪུ་རི་ཀ་ཧཱུཾ་ཕཊ། རྡོ་རྗེ་སྐྱེས་བུ་གསལ་ཤིང་ལ་བཙུགས་པ། རྡོ་རྗེ་གྲི་གུག་།རྡི་རྗེ་རྩེ་གཅིག་པ། ཨོཾ་བཛྲ་ཀ་རྡོ་རྗེ་མཚོན་རྩེ་གཅོག་པ། ཎ་ཡ་ཧཱུཾ་ཕཊ། རྡོ་རྗེ་ལྕགས་ཀྱུ། ཨོཾ་བཛྲ་རྡོ་རྗེ་གཏུན་ཤིང་། ཨདཀུ་ཤ་ཧཱུཾ་ཕཊ། རྡོ་རྗེ་མཧེ། ཨོཾ་བཛྲ་མཧཱི་ཥ་ཧཱུཾ་ཕཊ། རྡོ་རྗེ་ཆུ་གྲི།

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/_JIGS BYED_FRIGHTENER (BHAIRAVA)/SGRUB THABS_RITUAL FOR REACHING THE ANGEL (SADHANA)/s05915e.txt


དཔྱད་དེ། མཐར་མཇུག་སྡོམ་གྱི་བཤད་ཚུལ་འདི་རྙེད་ནས། གཅིག་གིས་གཅིག་ལ་བཤད། ཕས་བུ་ལ་བཤད། བུས་རང་གི་བུ་ལ་བཤད་དེ་ངག་རྒྱུན་མ་ཉམས་པར་ཆོས་རྒྱལ་སྲོང་བཙན་སྒམ་པོའི་དུས་ནས་བོད་རང་གི་ཡི་གེ་ཡོད་གཤིས། ཆོས་རྒྱལ་དེ་ཉིད་ཀྱིས་བཀའ་རྩོམ་རྣམས་སུ་ཡི་གེར་བྲིས་ནས་བཞག་ཡོད་པ་འདི་ལྟར་ཡིན་ལ། ཤེས་རབ་གོ་ཆས་མཛད་པའི་ལྷ་ལས་ཕུལ་བྱུང་གི་བསྟོད་འགྲེལ་ལས། རུ་པ་ཏི་དཔུང་བཅས་རི་བོ་གངས་ཅན་དུ་བྲོས་པར་བཤད་པས་ཀྱང་གཉུག་མར་གནས་པའི་མི་དང་ཕྱི་ནས་ཐོན་པའི་མི་ཡང་ཡོད་པ་ཤེས་སོ། ། འདི་ལྟར་སྤྲེལ་རིགས་ལས་བྱུང་བའི་བདེན་དཔང་ཇི་འདྲ་ཡོད་ཅེ་ན། བཤད་ཚུལ་འདི་ལོ་སྟོང་ཕྲག་མང་བོའི་སྔོན་ནས་བྱུང་བ་ཡིན་ལ། ཉེ་བའི་དུས་རབས་ཤིག་ནས་འཛམ་གླིང་འདིར་ཚན་རིག་པའི་སྒོ་ནས་མིའི་འབྱུང་ཁུངས་བརྟག་དཔྱད་བྱེད་པའི་སྲོལ་དར་ནས་བརྟགས་ཤིང་དཔྱད་པའི་མཐར་སྡོམ་ཚིག་བཀོད་པ་ནི། མིའི་འབྱུང་ཁུངས་སྤྲ་དང་སྤྲེའུ་ཡིན་པར་བཤད་དེ། བོད་ཀྱི་མེས་པོ་དག་གི་བཤད་ཚུལ་ལ་བདེན་དཔང་བླ་ན་མེད་པ་ཞིག་བྱས་སོ། ། དེ་དག་ཚིགས་སུ་བཅད་པའི་དབྱངས་ཀྱིས་བསྙད་པར་བྱ་སྟེ། རབ་ཡིད་ཆེས་པའི་ལུང་གི་མཛོད། ། ཤིན་ཏུ་ལྐོག་གྱུར་གསལ་བའི་གཉེན། །

B(Autochthonous Tibetan Literature)/B.i (ACIP SUNGBUM_dge lugs)/B.i.13 (CHOS BYUNG_RELIGIOUS HISTORIES)/DMU DGE BSAM GTAN RGYA MTSO_I CHOS _BYUNG_RELIGIOUS HISTORIES BY MUGE SAMTEN GYATSO/s12345e.txt


ལ་སྔགས་བསྐོར་བར་བསམས་ལ། སྔགས་ཀྱི་གཤམ་དུ་ཨ་ཀར་ཤ་ཡ་ཛ་གཅིག་ཞེས་བཏགས་ལ་བསྒྲུབ་པ་ཁྲི་བྱས་ན། འབྱུང་པོ་རྣམས་ཀྱི་འཇིགས་ཆེན་གྲུབ་ཞེས་པ་འབྱུང་པོ་འདུལ་བྱེད་གྲུབ་པའོ། ། ད་ནི་ལས་ལ་སྦྱར་བ་ནི། གནོད་སྦྱིན་འབྱུང་པོ་དུ་མ་དང་ཞེས་པ་གནོད་སྦྱིན་མོ་འགུགས་ན་ཁྲག་གི་མཎྜལ་གྲུ་གསུམ་པ་ཞིག་བྱས་དེར་མེ་ཏོག་གི་ཚོམ་བུ་གཅིག་བཀོད། དེར་ཡི་གེ་ཁྲྀ་གཅིག་བྲི་ཤ་ཁྲག་སྣ་ཚོགས་པའི་གཏོར་མ་བཤམས། དེར་ཁྲི་ལས་གནོད་སྦྱིན་མོ་ཤིན་ཏུ་འཇིགས་པ་རྐང་ལག་གི་སེན་མོ་རིང་ཞིང་རྣོ་བ་སྐྲ་འཛིངས་པ་ལ་སྐ་ཤིན་ཏུ་རིང་པ་འཁོར་འབྱུང་པོ་དུ་མས་བསྐོར་བ་ཞིག་བསྐྱེད། དེ་ལ་ཡེ་ཤེས་ཀྱི་གནོད་སྦྱིན་མོ་འཁོར་འབྱུང་པོ་དུ་མའི་ཚོགས་ཀྱིས་བསྐོར་བ་གཅིག་སྤྱན་དྲངས་ལ་གཉིས་སུ་མེད་པར་བསྲེ། དེ་ལ་མཆོད་པ་ལྔ་དང་ཤ་ཁྲག་སྣ་ཚོགས་པའི་གཏོར་མ་དེ་ཡི་གེ་གསུམ་གྱིས་བྱིན་གྱིས་བརླབས་ལ་དབུལ། འོག་གི་སྔགས་ཀྱི་གཤམ་དུ་གནོད་སྦྱིན་མོ་ཆེ་གེ་མོ་ཨ་ཀར་ཤ་ཡ་ཛ་ཞེས་བཏགས་ནས་བཟླས་ན། གནོད་སྦྱིན་མོ་དེའང་འདི་ཁོ་ན་བཞིན་དུ་འབོད་པ་ཅི་བྱེད་ཟེར་ནས་འོང་། དེ་བྱུང་ན་བདག་གི་དགྲ་འདི་སོད་ལ་ཤོག་བྱས་ན་བྱེད་དེ་མངོན་སྤྱོད་གསད་པའི་ལས་འགྲུབ་བོ། ། ད་ནི་བཞི་པོ་འདི་དགུག་པའི་ལས་ཡིན། ཀླུའི་བུ་མོ་ཞེས་པ་དེ་ལ་ཀླུའི་བུ་མོ་འགུགས་ན་བའི་རྣམ་ལྔས་བྱུག་པ་སའི་མཎྜལ་གྱི་སྟེང་དུ་དཀར་གསུམ་མངར་གསུམ་གྱི་གཏོར་མ་བཤམས། དེར་མེ་ཏོག་གི་ཚོམ་བུའི་སྟེང་དུ་ནཾ་ལས་ཀླུའི་བུ་མོ་མདོག་དཀར་མོ་ཤིན་ཏུ་མཛེས་པ་ཞིག་བསྐྱེད། ཡེ་ཤེས་ཀྱི་ཀླུ་མོ་དེ་ལྟ་བུ་ཞིག་བསྟིམ། དཀར་གསུམ་གྱི་མངར་གསུམ་གྱི་གཏོར་མ་ཕུལ་ལ། སྔགས་ཀྱི་གཤམ་དུ་ཀླུ་མོ་ཆེ་གེ་མོ་ཨ་ཀར་ཤ་ཡ་ཛ་ཞེས་བཟླས་ན་འོང་། དེ་བྱུང་ན་ལས་ཀྱི་ཕྱག་རྒྱ་བྱ། གནོད་སྦྱིན་མོ་ཞེས་པ་གཞན་ཐམས་ཅད་གོང་དང་འདྲ། ད་རེས་གནོད་སྦྱིན་མོ་ཞི་བའི་ཆ་བྱད་ཅན་དུ་བསྒོམ། མི་མོ་ཞེས་པ་མིའི་བུ་མོ་འགུགས་ན་གནས་ཁང་དུ་བའི་རྣམ་ལྔས་བྱུགས་པའི་མཎྜལ་བྱ་དེའི་སྟེང་དུ་མིང་གི་ཡི་གེ་དང་པོའམ་ནིི་ལས་མི་མོ་ཤིན་ཏུ་མཛེས་པ་ཞིག་བསྐྱེད། ཡེ་ཤེས་བསྟིམ་སྔགས་ཀྱི་གཤམ་དུ་མི་མོ་ཆེ་གེ་མོ་ཨ་ཀཪ་ཤ་ཡ་ཛ་ཞེས་བཟླས་ན་འོང་། བྱུང་ན་ལས་ཀྱི་ཕྱག་རྒྱ་བྱ། ལྷའི་མཛེས་མ་རྣམས་ནི་ལྷའི་བུ་མོ

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2693_bo-x-ewts,sa-x-iast,zh-latn-pinyin.txt


༄༅། །ངེས་པ་མེད་གསུང་། བདག་ཉིད་ཆེན་པོ་འདི་མདོ་སྔགས་ཀྱི་ལམ་ཡོངས་རྫོགས་ལ་ཉམས་ལེན་མཐར་ཕྱིན་པས་བཤད་ཉན་མཛད་པའི་དུས་ནའང་། རྨི་ལམ་དུ་དག་པའི་ཞིས་ཁམས་གང་འདོད་པ་བལྟ་བ་དང་། དེ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་གྲངས་མེད་པ་ལ་ཆོས་ཉན་པར་ནུས་པ་ཞིག་ཡོད། ཆོས་རྗེ་བསོད་ནམས་རྒྱལ་མཚན་གྱིས་བོ་དོང་ཨེའི་ཀུན་དགའ་ར་བ་བཞེངས་ནས་རབ་གནས་མཛད་པའི་དུས་སུ། སེམས་དཔའ་ཆེན་པོ་དང་བུ་སྟོན་རིན་པོ་ཆེ་གཉིས་རྨི་ལམ་གྱི་གསུང་གླེང་བྱུང་བའི་ཚེ། སེམས་དཔའ་ཆེན་པོས་རྨི་ལམ་བཟུང་སྟེ་དགའ་ལྡན་དུ་ཕྱིན་ནས་བྱམས་བ་མགོན་པོ་ལ་བྱམས་པའི་ཆོས་ལྔ་རྫོགས་པར་ཉན་གསུང་། ཆོས་རྗེ་བུ་སྟོན་རིན་པོ་ཆེས་ཆོས་འཆད་པའི་ཚེ་ཉིན་པར་ལྟ་རྟོག་མ་གྲུབ་ན་མཚན་མོ་རྨི་ལམ་བཟུང་ནས་ལྟ་རྟོག་བྱས་གསུང་། རྒྱལ་སྲས་བདག་ཉིད་ཆེན་པོ་འདི་ཆོས་གསུང་བའི་ཚེ་ན་ཡང་ལུང་འདྲེན་ལ་སོགས་པའི་ཚིག་ནམ་འཐོགས་དུས་སྤྱན་ནམ་མཁའ་ལ་ཆེར་མཛད་བས་ཤར་དེ་གསུང་བ་ཞིག་ཡོད་པར་འདུག་སྟེ་དེ་ན་ཡི་དམ་གྱི་ལྷས་སྟོན་པ་ཡིན་ཞེས་སེམས་དཔའ་ཆེན་པོ་ཉིད་ཀྱི་ཐུགས་སྲས་རྣམས་གསུང་ངོ། །རྒྱལ་སྲས་བདག་ཉིད་ཆེན་པོ་འདི་ཇི་ཙམ་གྱི་རྟོགས་པ་མཐོན་པོར་བྱོན་ཡང་དུས་ཀུན་ཏུ་རང་གི་འཁྲུལ་པ་ལ་རྟོག་བ་ལྷུར་མཛད་དེ་ཞལ་ནས། རང་ལ་རང་གིས་གྲོས་འདི་འདེབས་སོ་ཀྭ། མཁས་པ་དང་། བཙུན་པ་དང་། བཟང་བའི་ཡོན་ཏན་གང་ཡང་མེད

B(Autochthonous Tibetan Literature)/B.i (ACIP SUNGBUM_dge lugs)/B.i.12 (BLA BRGYUD_LAMA LINEAGE)/LAM RIM BLA MA BRGYUD PA_I RNAM THAR_BIOGRAPHIES OF THE LAMAS OF THE LAM-RIM TRADITION/S05985E2.TXT


ཅ་པ་ཀ་པར་རྒྱལ་བ་དགེ་འདུན་གྲུབ་ཀྱི་རྣམ་ཐར་ནོར་བུའི་ཕྲེང་བར་དྲུག་ཅུ་རེ་བཞི། ཁ་པར་དགེ་འདུན་གྲུབ་ཀྱི་རྣམ་ཐར་ངོ་མཚར་མཛད་པ་བཅུ་གཉིས་ལ་བཅུ་དགུ། ག་པར་ཐུབ་དབང་བསྟོད་པ་བདུད་དཔུང་ཕྱེར་འཐག་ལ་དགུ། ང་པར་གསུང་ཐོར་བུ་ཕྱོགས་གཅིག་ཏུ་དྲིལ་བར་བདུན་ཅུ་དོན་བདུན་གྱི་ནང་དུ། རྒྱལ་ཚབ་དར་མ་རིན་ཆེན་གྱི་སྐུ་བསྟོད་གང་སྐུ་མ། ཡང་དེ་ཡི་སྐུ་བསྟོད་རྣམ་དཔྱོད་མ། དགེ་ལེགས་དཔལ་བཟང་གི་སྐུ་བསྟོད་ཕུན་ཚོགས་དགེ་ལེགས་མ། སྤྱན་སྔ་བསོད་ནམས་ལྷུན་གྲུབ་ཀྱི་བསྟོད་པ་རླབས་ཆེན་མ། སྤྱན་སྔ་རིན་ཆེན་འཕེལ་གྱི་བསྟོད་པ་ལྷག་བསམ་མ། བྱང་རྩེ་ཧོར་སྟོན་ནམ་མཁའ་དཔལ་བཟང་ལ་བསྟོད་པ་ལྷག་བསམ་མ། སེམས་དཔའ་ཚུལ་ཁྲིམས་དཔལ་བཟང་ལ་བསྟོད་པ་རྣམ་དག་མ། མཆོག་གསུམ་ལ་བརྟེན་པའི་ཡན་ལག་བདུན་པ། ཐུབ་དབང་ལ་བསྟོད་པ་ལུང་ཀུན་ལས་བཏུས་པ། སངས་རྒྱས་ཀྱི་གསུང་ལ་བསྟོད་པ། དུས་ཆེན་ངོས་འཛིན་ཆོ་འཕྲུལ་བསྟོད་པ། འོད་དཔག་མེད་གཙོ་འཁོར་ལ་བསྟོད་པ། འཇམ་དབྱངས་ལ་བསྟོད་པ་ཤེས་རབ་སྣང་བྱེད། ས་ཡི་སྙིང་པོ་ལ་བསྟོད་པ་ས་ལམ་མ། ཟབ་མོ་ལྟ་བརྒྱུད་ལ་བསྟོད་པ། སྒྲོལ་དཀར་ལ་བསྟོད་པ་མཁྱེན་བརྩེ་དྲི་མེད་མ། སྒྲོལ་ལྗང་ལ་བསྟོད་པ་ལེགས་བྲིས་མ། སྒྲོལ་མའི་ཞིང་གཡུ་ལོ་བཀོད་པ་སེང་ལྡེང་ནགས་ཀྱི་བསྟོད་པ་ཡིད་ཀྱི་ལྕགས་ཀྱུ་མ། དབྱངས་ཅན་མ་ལ་བསྟོད་པ། བཀྲ་ཤིས་ལྷུན་པོའི་གནས་བསྟོད། ཤར་གངས་རི་མ། དྲིན་དྲན་མགུར་མ། བསྟོད་པ་རྒྱལ་གསུང་མ། ཞལ་གདམས་བཀའ་འཕྲེང་། མིག་གཟུངས་སྤྱན་རས་གཟིགས་ཀྱི་སྒྲུབ་ཐབས། ཛམ་བྷ་ལ་སེར་པོའི

B(Autochthonous Tibetan Literature)/B.i (ACIP SUNGBUM_dge lugs)/B.i.11 (GSAN YIG_RECORDS OF TEACHINGS RECEIVED)/KLONG RDOL BLA MA NGAG DBANG BLO BZANG_LONGDOL LAMA NGAWANG LOBSANG/s06548i1.txt


༄༅། །ཅད་བདག་མེད་པ་ལ་བདག་ཡོད་དོ་ཞེས་ལོག་པར་སྒྲུབ་པ་ལྟ་བུའོ། །དེ་ནི་རྒོལ་ཕྱིར་རྒོལ་གཉིས་འགྱེད་པའི་ཕྱིར་རྩོད་པ་འབྱུང་བའི་རྒྱུ་ཡིན་ནོ། །གཉིས་པ་ནི་ཊཱི་ཀ་ལས། གདམས་ངག་ལ་སོགས་པ་འཇོག་པར་གྱུར་པས་གཞན་སྤང་བ་སྟེ། ཞེས་བཤད་དོ། །དེའི་དོན་ནི་བམ་པོ་ལྔ་བཅུ་པ་ལས། གདམས་ངག་འཇོག་པ་དང་། གསོ་སྦྱོང་འཇོག་པ་དང་། དགག་དབྱེ་འཇོག་པའི་རིམ་པ་དེས། གང་ཟག་ལྟུང་བ་འབྱིན་པ་པོ་གཞན་དེ། དགེ་འདུན་རང་བཞིན་སྤོང་བ་དང་ཞེས། གདས་པ་ལས་ལོགས་ཤིག་ཏུ་སྤོང་བར་བྱེད་པའོ་ཞེས་བཤད་དོ། །དེ་ནི་གདམས་ངག་ལ་སོགས་པ་འཇོག་པར་བྱེད་པ་པོ་དང་བཞག་པར་བྱ་བ་དག་རྩོད་པ་འབྱུང་བའི་རྒྱུ་ཡིན་ཏེ། དེའང་མི་གདམས་པའི་ཕྱིར་རྩོད་པ་འབྱུང་བའི་རྒྱུ་ཡིན་ནོ། །གསུམ་པ་ནི་བམ་པོ་ལྔ་བཅུ་པ་ལས་ལྟུང་བ་སྡེ་ལྔ་ལས་ལྷག་མ་དང་བཅས་པ་གང་ཡང་རུང་བའོ་ཞེས་བཤད་དོ། །དེ་ལྟར་ན་གསོ་བའི་ལྷག་མ་དང་བཅས་པའི་ལྟུང་བ་ཡོད་པ་ལ་ལྟུང་བ་གླེང་བ་ན་ལྟུང་བ་ཁས་མི་ལེན་པ་ནི་གླེང་བྱ་དང་གླེང་བྱེད་གཉིས་ལྟུང་བའི་ཕྱིར་རྩོད་པ་འབྱུང་པའི་རྒྱུ་ཡིན་ནོ། །གསོ་པའི་ལྷག་ལྟུང་བ་དང་བཅས་པ་ཉིད། མ་མེད་པའི་ལྟུང་བ་བྱུང་བ་ནི། ལྟུང་བའི་ཕྱིར་རྩོད་པའི་རྒྱུ་མ་ཡིན་ཏེ། རྩོད་ཟླ་མ་ཡིན་པར་གྱུར་པས་རྩོད་པ་ཉེ་བར་ཞི་བ་ཉིད་ཡིན་པའི་ཕྱིར་ཏེ། སྤངས་པ་ཉིད་ནས་གཞན་གྱི་ཕྱོགས་ཉིད་ཀྱི་བར་དུ་གྱུར་ན་ཡང་ངོ་ཞེས་འབྱུང་ངོ། །བཞི་པ་ནི་གསོལ་བ་འབའ་ཞིག་ལ་སོགས་པའི་ལས་ལ་འདུ་བ་མི་སྟེར་བའམ་ཕྱིར་བཟློག་བྱེད་ཅིང་ལས་ལ་མཐུན་པ་མི་སྦྱིནྤ་སྟེ། དེ་ནི་བྱ་བ་ལས་ཕྱིར་གྱི་རྩོད་པ་འབྱུང་བའི་རྒྱུ་ཡིན་ནོ། །གཉིས་པ་རེ་བྱ་བ་ཕམ་པ་བྱུང་བ་ལུང་། རྩོད་པའི་ངོ་བོ་ངོས་བཟུང་བ་ནི། དགྲ་བོས་མི་མཐུན་པར་སྨྲས་པའི་ལས་ལ་མཐུན་པ་མི་སྦྱིན་པ། ཚིག་གི་ཕྱིར་སེམས་གཞོལ་བ་ཁོ་ན་འཛིན་གྱི་ཤེས་པ་སྟེ། དེ་ལྟར་ཡང་བམ་པོ་ལྔ་བཅུ་པ་ལས་རྩོད་པ་ཞེས་བྱ་བ་ནི་འཁྲུག་ལོང་སྟེ་ཞེས་པ་དང་། ཊཱི་ཀ་ལས་ཚིག་གིཕྱིར་སེམས་གཞལ་བ་གང་ཡིན་པ་དེ་ནི་འཁྲུག་ལོང་ཞེས་བྱའི། ཁྲོ་བོ་ནི་མ་ཡིན་ནོ་ཞེས་སོ། །དེ་ལྟར་རྩོད་པའི་ངོ་བོ་དེ་ཁོ་ན་འཛིན་གྱི་ཤེས་པ་ཡིན་ན་ལུང་གཞི་ལས། དགེ་འདུན་སྣ་ཚོགས་སུ་སྨྲ་བ། འགལ་བར་སྨྲ་བ

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/SPYI_GENERAL PRESENTATIONS/MTSO SNA BA SHES RAB BZANG PO_TSONAWA SHERAB SANGPO/se06850a1.txt


༄༅། །སེམས་ཀྱི་རླུང་གི་རྣམ་འཕྲུལ་ལོ། །ཞེས་དང་། དགོངས་པ་ལུང་སྟོན་ལས་ཀྱང་། །འདུ་ཤེས་ཅན་དང་འདུ་ཤེས་མེད། །སེམས་ཅན་དུ་བཏགས་འདི་གནས་པ། །དེ་རྣམས་རླུང་ལས་བྱུང་བ་སྟེ། །སླར་ཡང་རླུང་ལས་འགག་ས་ཡིན། །ཞེས་གསུངས་པའི་སྔ་མས་སྒྱུ་ལུས་ཀྱི་སྒྲུབ་གཞི་ནི་སྲོག་གི་རླུང་ཡིན་པར་བཤད་ལ། ཕྱི་མ་གཉིས་ཀྱིས་འགྲོ་བ་དང་དེའི་སྐྱེ་འཆི་སོགས་རླུང་སེམས་ཀྱི་རྣམ་འཕྲུལ་དུ་གསུངས་སོ། །སྒྱུ་ལུས་སྒྲུབ་ཚུལ་བསྡུ་ན། སྔར་བཞིན་སེམས་དབེན་ལེགས་པར་གོམས་ནས་མཐར་ཕྱིན་པའི་དབེའི་འོད་གསལ་ལས་ལུགས་ལག་ཏུ་ལངས་པའི་ཚེ། ཉེར་ཐོབ་གྲུབ་པ་དང་མཉམ་དུ་འགྲུབ་པ་ཡིན་ལ། དེ་ཡང་རླུང་ཐམས་ཅད་སྙིང་ཁའི་རྩ་འཁོར་གྱི་ནང་དུ་བསྡུས་ནས་ཐིམ་པས་སྣང་མཆེད་ཐོབ་གསུམ་དང་། ཁྱད་པར་འོད་གསལ་གྱི་བཞོན་པའི་རླུང་ཤིན་དུ་ཕྲ་བས་ཉེར་ལེན་དང་འོད་གསལ་གྱི་སེམས་ཀྱིས་ལྷན་ཅིག་བྱེད་རྐྱེན་བྱས་པ་ལ་བརྟེན་ནས་ཆུ་ལས་ཉ་ལྡང་བ་ལྟར་འགྲུབ་པར་འགྱུར་ཞིང་།སྐུ་དེ་སྒྱུ་མའི་དཔེ་བཅུ་གཉིས་ཀྱིས་མཚོན་པར་བྱར་ཡོད་དོ། །ལྡང་བ་ནི་ཐོག་མ་སྙིང་ཁ་ནས་གྲུབ་སྟེ་དེ་མ་ཐག་ལུས་ཀྱི་ཕྱིར་ལྡང་བ་དང་། ཐོག་མ་ཉིད་ནས་ལུས་ཀྱི་ཕྱི་རོལ་ཏུ་འགྲུབ་པའི་ཚུལ་གཉིས་སོ། །འདིར་བསྲེ་བ་ལ་བསྡུ་ན་ཆོས་སྐུ་ལོང་སྐུ་སྤྲུལ་སྐུའི་བསྲེ་བ་སྟེ་གསུམ་བཤད་ཅིང་། ཕྱེ་ན་རེ་རེ་ལའང་གསུམ་གསུམ་སྟེ་དགུ་བཤད་དེ། དེ་ཡང་སད་དུས་ཀྱི་སྐུ་གསུམ་དང་། གཉིད་དུས་ཀྱི་སྐུ་གསུམ་དང་། འཆི་དུས་ཀྱི་སྐུ་གསུམ་དང་བསྲེ་བའོ། །དེ་དག་ཀྱང་བསྡུ་ན་སད་དུས་ཆོས་སྐུ་དང་བསྲེ་བ་ནི། གཉིད་སད་པའི་དུས་སུ་ལུས་ལ་གནད་དུ་བསྣུན་པ་ལ་བརྟེན་ནས་སྟོང་བཞི་དགའ་བཞིའོ་ངོ་བོ་དྲང་སྟེ་འོད་གསལ་གྱི་དུས་སུ་བདེ་སྟོང་སྦྱར་ནས་བསྒོམ་པའོ། །སང་དུས་ཀྱི་ལོང་སྐུ་དང་བསྲེ་བ་ནི། འོད་གསལ་དེ་ལས་ཡིད་དོར་རམ་དངོས་གནས་ལ་སྒྱུ་ལུས་རྡོ་རྗེ་འཆང་གི་སྐུར་ལངས་པའོ། །སད་དུས་ཀྱི

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/_GREL PA_GENERAL COMMENTARIES/CHONE LAMA DRAKPA SHEDRUP_CO NE BLA MA GRAGS PA BSHAD SGRUB (1675-1748)/s00215a.txt


འཇོག་མི་ནུས་པས། རྟོག་པ་དང་རྟོག་མེད་ཀྱི་ཚད་མ་གང་ཡིན་ཀྱང་ཚད་མར་སོང་ས་རྟོག་མེད་ཀྱི་སྣང་ཡུལ་དང་རྟོག་པའི་ཞེན་ཡུལ་རང་མཚན་ལ་མ་འཁྲུལ་བ་ཞིག་དགོས་སོ། །ཞེས་ཁས་ལེན་ལ། གཉིས་པ་རྟགས་ཕྱི་མ་ཁས་བླངས་ཚུལ་ནི། དེ་ལྟ་ན་དེའི་ཚེ་ཐ་སྙད་དུ་མིང་དུ་བཏགས་པ་ཙམ་མིན་པའི་དོན་ཡུལ་རང་གི་གནས་ཚུལ་གྱི་ངོ་པོའམ་རང་བཞིན་ཅིག་ལ་ཚད་མར་འགྲོ་དགོས་ཤིང་ལེགས་ལྡན་རང་གིས་ཁས་ལེན་པ་ཡང་ཡིན་ནོ། དེ་འདྲ་བའི་མ་འཁྲུལ་བའི་ཚད་མས་རྙེད་པའི་དོན་ཡིན་ན་བདེན་པ་ཡིན་དགོས་ཤིང་དེ་ཡིན་ན་ཤེས་བྱ་ཕྱིན་ཅི་ལོག་ཡིན་པར་འགལ་བས་ཕྱིན་ཅི་ལོག་མ་ལོག་ཐ་དད་པ་སོགས་རྟགས་ཕྱི་མ་འགྲུབ་པོ། །གཉིས་པ་འཁྲུལ་ཤེས་ཀྱི་རྙེད་དོན་ཕྱིན་ཅི་མ་ལོག་པར་འགལ་བར་བསྟན་པ་ནི། དེ་བཞིན་དུ་གྲངས་ཅན་གྱི་རྒྱུད་ཀྱི་ཤེས་པ་འཁྲུལ་པས་རྙེད་པའི་དོན་ཡིན་ན་ཡང་ཤེས་བྱ་ཕྱིན་ཅི་མ་ལོག་པ་ཡིན་པ་འགལ་ལོ། །གོང་གི་གཉིས་པ་དེས་ན་ཆོས་ཅན་མ་གྲུབ་པའི་སྐྱོན་སྤོང་མི་ནུས་པར་བསྟན་པ་ནི། དེའི་ཕྱིར་ཆོས་ཅན། མཐུན་སྣང་དུ་མ་གྲུབ་པའི་སྐྱོན་སྤོང་མི་ནུས་པའམ་སྐྱེན་སོ་ན་གནས་སོ། །གཉིས་པ་དོགས་སྤོང་ལ། ཆོས་ཅན་མཐུན་སྣང་བ་མེད་ཚུལ་ལ་དོགས་སྤོང་དང་། ཚད་མའི་རྙེད་དོན་གྱི་འཇོག་ཚུལ་ལ་དོགས་སྤོང་ངོ། །དང་པོ་ལ། དོགས་པ་དགོད་པ་དང་།

B(Autochthonous Tibetan Literature)/B.i (ACIP SUNGBUM_dge lugs)/B.i.26 (drang nges) /DGE BSHES RTA MGRIN RAB BRTAN_Geshe Tamdrin Rabten (1920-1986)/s00192m.txt


ཁྱད་ཅན། །མ་རུངས་འདུལ་ཕྱིར་ཤིན་ཏུ་ཁྲོས་ཀྱང་བློ་བཟང་འཇམ་དཔལ་རྡོ་རྗེ་དངོས། །གང་སྐུའི་སྤྱི་མགྲིན་སྙིང་གས་ལྟེ་གསང་གནས་ལྔར་པད་ཟླ་ཉི་གདན་ལ། །རིམ་བཞིན་འཇིགས་བྱེད་དཀར་དམར་མཐིང་གསེར་ལྡང་མ་ཧེའི་གདོང་བ་ཅན༑ ༑ཞལ་གཅིག་ཕྱག་གཉིས་གྲི་གུག་ཐོད་འཛིན་སྐུ་མདོག་དང་མཚུངས་ཡུམ་ལ་འཁྱུད། །འོད་ཟེར་ཕྱོགས་སྐྱོང་གནོད་སྦྱིན་གསང་བ་འཇིག་རྟེན་པ་རྣམས་ཞབས་ཀྱི་གདན། །མཐའ་སྐོར་རིམ་བཞིན་དངོས་བརྒྱུད་བླ་མ་ཡི་དམ་དཀྱིལ་འཁོར་ལྷ་ཚོགས་དང་། །སངས་རྒྱས་བྱང་སེམས་དཔའ་བོ་མཁའ་འགྲོ་བསྟན་སྲུང་རྒྱ་མཚོས་བསྐོར་ནས་བཞུགས། །དེ་དག་སྒོ་གསུམ་རྡོ་རྗེ་གསུམ་མཚན་ཧཱུཾ་ཡིག་འོད་ཟེར་ལྕགས་ཀྱུ་ཡིས། །རང་བཞིན་གནས་ནས་བསྒོམས་པ་དང་འདྲའི་ཡེ་ཤེས་པ་རྣམས་སྤྱན་དྲངས་གྱུར། །༈ ཆོས་རྣམས་རང་བཞིན་འགྲོ་འོང་དང་བྲལ་ཡང་། །སྣ་ཚོགས་གདུལ་བྱའི་བསམ་པ་ཇི་བཞིན་དུ། །ཅིར་ཡང་འཆར་བའི་མཁྱེན་བརྩེའི་འཕྲིན་ལས་ཀྱིས། །སྐྱབས་མགོན་དམ་པ་འཁོར་བཅས་གཤེགས་སུ་གསོལ། །ཕུན་ཚོགས་བདེ་ལེགས་འབྱུང་གནས་དུས་གསུམ་གྱི། །རྩ་བརྒྱུད་བླ་མ་ཡི་དམ་དཀོན་མཆོག་གསུམ། །དཔའ་བོ་མཁའ་འགྲོ་ཆོས་སྐྱོང་སྲུང་ཚོགས་བཅས། །ཐུགས་རྗེའི་དབང་གིས་འདིར་གཤེགས་བརྟན་པར་བཞུགས། །ཨོཾ་གུ་རུ་བུདྡྷ་བོ་དྷི་སཏྭ་དྷརྨཱ་པཱ་ལས་པ་རི་ཝཱ་ར། ཨེ་ཧྱེ་ཧི། ཛཿཧཱུཾ་བཾ་ཧོཿདམ་ཚིག་པ་དང་དབྱེར་མེད་བརྟན་པར་གྱུར། སྤྲོ་ན་མཚམས་འདིར་ཁྲུས་གསོལ་བྱ། ལན་ལག་བདུན་པ་འབུལ་བ་ལ། དང་པོ་ཕྱག་འཚལ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/BLA MA MCHOD PA_OFFERING TO LAMAS/RTZA BA_ROOT TEXT/s00315e.txt


༼༽་དངོས་པོ་རྣམས་དོན་དམ་པར་གཞན་ལས་སྐྱེ་ན་རྟག་པའི་རྒྱུ་ལས་སྐྱེ་འམ་མི་རྟག་པའི་རྒྱུ་ལས་སྐྱེ། དང་པོ་ལྟར་ན་དངོས་པོ་རྣམས་རིམ་ཅན་དུ་སྐྱེ་མི་སྲིད་པར་དངོས་པོ་རིལ་ཅིག་ཆར་དུ་སྐྱེ་བ་དང་། དངོས་པོ་གཅིག་ཀྱང་དུས་ཐམས་ཅད་དུ་སྐྱེ་བའམ་ཡང་ན་ལན་གཅིག་ཀྱང་མི་སྐྱེ་བར་འགྱུར་རོ།། མི་རྟག་པའི་རྒྱུ་ལས་སྐྱེ་ན་འབྲས་བུའི་དུས་ན་ཞིག་པའི་རྒྱུ་ལས་སྐྱེ་འམ། འབྲས་དུས་ན་མ་ཞིག་པ་ལས་སྐྱེ། དང་པོ་ལྟར་ན་ཞིག་པ་དངོས་མེད་ཡིན་པས་རྒྱུར་མི་འཐད་པའི་ཕྱིར་འབྲས་བུ་རྒྱུ་མེད་དུ་སྐྱེ་བར་འགྱུར་ཞིང་། གཉིས་པ་ལྟར་ན་རྒྱུ་འབྲས་དུས་མཉམ་དུ་འགྱུར་བས་བསྐྱེད་བྱ་སྐྱེད་བྱེད་དུ

B(Autochthonous Tibetan Literature)/B.i (ACIP SUNGBUM_dge lugs)/B.i.27 (GRUB MTHA__SIDDHANTA)/lcang skya rol pa_i rdo rje_changkya rolpay dorje/GRUB MTHA_ CHEN MO_GREAT BOOK ON COMPARATIVE SCHOOLS/_GREL PA_COMMENTARIES/s00986e3.txt


བསྒྲིབས་པ་ལྟ་བུ་བླ་མ་སངས་རྒྱས་ནས་བརྒྱུད་པ་མ་ཆད་པའོ། །མེ་ཤེལ་དང་འདྲ་བ་བླ་མའི་གདམས་ངག་དེ་སྒྲོ་སྐུར་དང་བྲལ་བའོ། །སྤྲ་བ་རླན་མེད་ལྟ་བུ་སློབ་མ་དེ་ཚེ་ཐོག་མ་མེད་པ་ནས་བསོད་ནམས་ཀྱི་ཚོགས་བསགས་པས་བླ་མ་དེ་ལ་སངས་རྒྱས་ཀྱི་འདུ་ཤེས་སུ་ལྟ་བའོ། །དེ་རྣམས་ཚོགས་པ་ལས་ཉམས་སུ་མྱོང་བ་སྐྱེ་བ་དེ་སུས་ཀྱང་དགག་པར་མི་ནུས་སོ། ། དེས་ནི་ཕྱག་རྒྱ་ཆེན་པོ་དེ་བླ་མའི་གདམས་ངག་གིས་རྟོགས་པར་བསྟན། དམན་པ་ལ་སོགས་པའི་ཚིགས་སུ་བཅད་པ་གཅིག་གིས་ཕྱག་རྒྱ་ཆེན་པོའི་དོན་དེ་བློ་ལ་བཞག་པའི་ཐབས་མདོར་བསྟན། རྒྱས་བཤད་ཀྱིས་གོང་གི་མདོར་བསྟན་གྱི་ཚིག་རྩ་བར་བླངས་ནས་བཤད་དེ་གཞུང་དུ་བརྟག་།ཕྲ་བ་ནི་རྡུལ་ཕྲ་རབ་བོ། །དངོས་པོ་ནི་རགས་པ་རི་བོ་མཆོག་རབ་བོ། ། ཡངས་པ་ནི་ཕྲ་བ་རྡུལ་ཕྲ་རབ་ཀྱང་མིན། རགས་པ་རི་བོ་མཆོག་རབ་ཀྱང་མིན་པའི་བར་པ་རྩིག་པ་སྣམ་བུ་དང་བུམ་པ་ལ་སོགས་པ་བསྡུས་པའོ། །མིག་ལ་སོགས་པའི་དབང་པོ་རྣམ་པ་དྲུག་དང་། བརྟན་པ་སྣོད་ཀྱི་འཇིག་རྟེན་དང་། གཡོ་བ་བཅུད་ཀྱི་སེམས་ཅན་ནོ། །ང་ཉིད་མེད་ནི་དེ་རྣམས་ཐམས་ཅད་ལྷན་ཅིག་སྐྱེས་པའི་ཡེ་ཤེས་སུ་རོ་གཅིག་པའོ། ། །མཉམ་ཉིད་ནི་ཡེ་ཤེས་སུའོ

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2669_bo-x-ewts,sa-x-iast,zh-latn-pinyin.txt


པ་ཆོས་རྗེ་ངག་དབང་ཆོས་འཕེལ། འདར་པ་ཆོས་རྗེ་བསམ་གཏན་སོགས་སོ་སོའི་ཞབས་བརྟན་འབུལ་བསྐུར་རྣམས་དང་། དབོན་པོ་སོ་སོའི་འབུལ་བསྐུར། སྦི་ལིག་ཐུ་ནོ་མོན་ཁང་ཞི་བར་གཤེགས་པའི་བསྔོ་ཞུས་དང་། དེའི་སྐུ་ཚ་ལྷ་བཙུན་བློ་བཟང་མཆོག་གྲུབ་ནས་ཞབས་བརྟན། འདར་བ་ཐུབ་བསྟན་ཡར་འཕེལ་བཅས་ནས་བརྟན་བཞུགས་ཕུལ་བ་སོ་སོ་བདག་གིར་མཛད། མི་ངོ་རྣམས་ལ་ཕྱག་དབང་དང་གཡོག་བྱིངས་ལ་ཞལ་མཇལ་བཅས་གནང་། ཉེར་གཉིས་ཀྱི་ཉིན་ལྷ་བབས་དུས་ཆེན་དང་བསྟུན་འཆི་མེད་ལྷ་ཁང་གི་རྟེན་གཙོའི་གཡས་གཡོན་ཕྱོགས་སུ་རྟེན་གཙོར་རྒྱལ་བ་ཚེ་དཔག་མེད་ཀྱི་སྣང་བརྙན་བཀྲ་ཤིས་ལི་མ་བཟོ་བཀོད་རྨད་དུ་བྱུང་བ་པདམའི་གདན་དང་བཅས་པའི་དབངས་ལ་ཁྲུ་གང་སོར་གསུམ་ཡོད་པ་དབུ་རྒྱན་སོགས་བཟང་གཡུའི་ཁྲ་ལྡན་ཁྲི་དྲུག་འདེགས་ཅན་རིན་པོ་ཆེ་སྣ་ཚོགས་ཀྱི་ཟར་ཚག་གིས་སྤྲས་པ། ན་བཟའ་བཟང་གོས་བརྩེགས་བ་ཅན་གཉིས་དང་། དཔལ་མགོན་ཀླུ་སྒྲུབ་ཀྱི་ཐུགས་དམ་རྟེན་ལ་འདྲ་ལྷས་ཀྱི་གྲས་སུམ་ཅུ་བཅས་གསར་བཟོས་ཀྱིས་བཞུགས་སུ་གསོལ་བར་རྗེ་བླ་མ་ཉིད་ནས་རབ་གནས་དང་མཆོད་པ་ཕུལ་དུ་ཕྱིན་པ་གནང་། དེ་སྐབས་གོང་མ་ཆེན་པོ་ནས་བསྟན་འགྲོའི་དཔལ་མགོན་དམ་པ་ལྕང་སྐྱ་རིན་པོ་ཆེ་བོད་དབུས་གཙང་གི་ལྗོངས་སུ་ཐུགས་རྫོགས་བཞེས་པ་སོགས་ཀྱི་ཆེད་དུ་ཕེབས་ཆོག་པའི་བཀའ་གནང་བ་ལྟར་དབུས་གཙང་དུ་ཕེབས་ཤིང་། ཁྱད་པར་དུ་རྗེ་བླ་མ་ཉིད་ཀྱི་ཞལ་མཇལ་བ་དང་། སོ་སོ་ཐར་པའི་སྔོམ་པའི་བདུད་རྩི་སོགས་ཀྱི་སྐལ་བ་བཞེས་པའི་ཆེད་དུ་ཕེབས་པ་ལྟར། རྒྱལ་རྩེ་རྫོང་དུ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/PAn CHEN GNYIS PA BLO BZANG YE SHES_SECOND PANCHEN LAMA LOBSANG YESHE/sn12216e.txt


༄༅། །བཅོམ་ལྡན་འདས་མི་སྣང་བར་གྱུར་པས་ཞུར་མེད་པ་དང་། འཁོར་གྱི་དེ་བཞིན་གཤེགས་པ་རྣམས་ལ་བྱང་ཆུབ་སེམས་དཔའ་རྣམས་ཇི་ལྟར་འདྲི་བ་དེ་བསྟན་པར་བྱ་བའི་ཕྱིར། དེ་ནས་ཞེས་བྱ་བ་ལ་སོགས་པ་གསུངས་ཏེ། བཅོམ་ལྡན་འདས་ཞེས་པ་ནི་བོད་པའོ། །དེ་བཞིན་གཤེགས་པ་ཐམས་ཅད་ནི་རྫོགས་པ་དང་མ་རྫོགས་པ་རྣམས་སོ། །དེ་རྣམས་ཀྱི་སྐུ་དང་གསུང་དང་ཐུགས་རྡོ་རྗེའི་གསང་བ་ནི། དེ་ཁོ་ན་ཉིད་དེ་དེ་སྟོན་པའི་གཞུང་བསྡུས་པ་ནི་འདུས་པ་སྟེ། དེར་དབང་བསྐུར་བ་ནི་དེ་བཞིན་གཤེགས་པ་ཐམས་ཅད་ཀྱིས་རྗེས་སུ་གནང་ཞིང་བདག་པོར་མཛད་པའོ། །འཇིག་རྟེན་དང་འཇིག་རྟེན་ལས་འདས་པའི་སྤྱོད་པ་སྟོན་པས་ན་སློབ་དཔོན་ཏེ། སློབ་དཔོན་གྱི་སྐད་དོད་ཨ་ཙ་རྱཱ་ལ་ངེས་ཚིག་གིས་ཨཱ་ཙཱ་རཱཾ་སྤྱོད་པ་དརྵ་ཡ་ཏི་སྟོན་པ་སྟེ་བདག་པོ་དེ་བཞིན་གཤེགས་པ་ཐམས་ཅད་ཅེས་པ་ཁྱེད་རྣམས་དང་། བྱང་ཆུབ་སེམས་དཔའ་ཐམས་ཅད་ཀྱིས། ཞེས་པ་བདག་ཅག་རྣམས་ཀྱིས། ཇི་ལྟར་རྣམ་པ་གང་གིས་བལྟ་བར་བྱ་ཞིང་ཤེས་པར་བགྱི་ཞེས་བྱམས་པས་བསྐུལ་བ་དང་།། ༈ དེ་བཞིན་གཤེགས་པ་རྣམས་ཀྱིས་གསུངས་པ་ནི། རིགས་ཀྱི་བུ་ཞེས་བྱ་བ་ལ་སོགས་པ་སྟེ། སྟོན་པ་པོ་དེ་ནི་བྱང་ཆུབ་ཀྱི་སེམས་རྡོ་རྗེ་བཞིན་དུ་བལྟ་ཞེས་པ་སྟེ། རྡོ་རྗེ་འཆང་ཆེན་པོ་དང་འདྲ་བར་བལྟ་བར་བྱ་ཞིང་ཤེས་པར་བྱའོ། །དེ་ཅིའི་ཕྱིར་ཞེ་ན། བྱང་ཆུབ་ཀྱི་སེམས་དང་སྟེ་རྡོ་རྗེ་འཆང་ཆེན་པོ་དང་། སློབ་དཔོན་ནི་མི་བསྐྱོད་པ་སྟེ་གཉིས་པོ་འདི་དག་ནི་རྣམ་པ་གཉིས་སུ་དབྱེར་མེད་དེ། རྒྱུ་རྡོ་རྗེ་འཆང་དང་འབྲས་བུ་མི་བསྐྱོད་པ་གཉིས་ཐ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/GSANG _DUS_SECRET COLLECTION (GUHYASAMAJA)/_GREL PA_COMMENTARIES/s05282e.txt


སླེབ་སྟེ་གནས་བརྟན་དཀོན་མཆོག་འབྱུང་གནས་ལ་གསེར་རྣམས་ཕུལ། ཇོ་བོའི་ལོ་རྒྱུས་དང་ལོ་ཙཱ་བའི་འཕྲིན་རྒྱས་བར་གསོལ། བསྟན་བཅོས་དེ་པཎྜི་ཏ་རྣམས་ལ་གཟིགས་སུ་ཕུལ་བས་ནན་ཏར་མཉེས་ནས་བསྟན་བཅོས་འདི་ལེགས། ཡི་གེ་ཕྱག་བྲིས་མ་ནོར་བར་འདུག་གསུང་སྟེ་རྒྱལ་མཚན་གྱི་རྩེ་ལ་བཏགས་ནས་ཞག་ཉི་ཤུ་རྩ་གཅིག་ཏུ་མཆོད་པ་རྒྱ་ཆེན་པོ་མཛད། དེར་གནས་བརྟན་གྱི་ཞལ་ནས་ཇོ་བོ་འབྱོན་དུ་རེ་བ་ཡིན་ཏེ་ཆོས་འདི་ཕེབས་པས་ཇོ་བོ་དང་ཁྱད་མེད། དེ་ཇོ་བོ་བོད་ན་འགྲོ་དོན་ཆེ་བ་དེ་ལྷག་པར་དགའ། ཇོ་བོ་བོད་ལ་དང་པོ་ནས་མཉེས་པ་ང་རང་ལ་རྒྱུས་ཡོད། ད་སྐུ་ན་སོ་བྱོན་པས་བཤུལ་ཐག་རིང་པོ་ལ་ཚུར་སྦྱན་མ་དྲང་བར་བསྟན་བཅོས་འདི་ལ་འགྲེལ་བ་ཅིག་མཛད་ནས་བསྐུར་བ་ཞུ་གསུངས་ནས་གཉིས་པོ་ཚུར་བཏང་། ཁོང་གཉིས་པོས་ཀྱང་ཚུར་འཁོར་ནས་ཇོ་བོ་དཔོན་གཡོག་ལ་ཞུ་འཕྲིན་སྙན་དུ་གསོལ་བས་ནན་ཏར་མཉེས་ཤིང་། ཁྱད་པར་ལོ་ཙཱ་བའི་ཞལ་ནས་སློབ་དཔོན་གནས་བརྟན་གྱིས་རི་བས་ཀྱང་ལྕི་བའི་ཁུར་གཅིག་བསྐུར་བ་དེ་ད་སངས་ཀྱི་སོང་གསུང་། ཇོ་བོས་ཀྱང་དེ་འཕྲལ་དུ་འགྲེལ་པའི་དབུ་བཙུག་ནས་དཀའ་འགྲེལ་ཞིག་མཛེས་དེ་སླར་ཁོང་གཉིས་པོ་ལ་བསྐུར་བས་པཎྜི་ཏ་རྣམས་ཀྱིས་ཉིན་ལམ་མང་པོ་ནས་བསུ་བ་བྱས། རྒྱལ་མཚན་གྱི་རྩེར་བཏགས་ནས་མཆོད་པ་ཆེན་པོ་མཛད་དོ། །དེ་ཡང་། དེང་སང་བསྟན་འགྱུར་ནང་ན་ལམ་སྒྲོན་རང་འགྲེལ་ཞེས་གྲགས་པ་འདི་ལ་ཇོ་བོས་མཛད་ངེས་པ་དང་། ཇོ་བོས་མ་མཛད་པར་གཞན་གྱིས་གསར་དུ་བསྣན་པའི་ཆ་གཉིས་ཡོད་དེ་རྒྱ་གར་གྱི་པཎྜི་ཏ

B(Autochthonous Tibetan Literature)/B.i (ACIP SUNGBUM_dge lugs)/B.i.12 (BLA BRGYUD_LAMA LINEAGE)/LAM RIM BLA MA BRGYUD PA_I RNAM THAR_BIOGRAPHIES OF THE LAMAS OF THE LAM-RIM TRADITION/S05985E1.TXT


༄༅། །རྟུལ་དང་། ཆགས་བྲལ་སྔོན་སོང་གི་ཞུགས་པ་དབང་རྣོན་ཏེ་གསུམ་བསྟན་པའི་ཕྱིར། དེ་ཡང་ཡིན་ཏེ། སྐབས་འདིར་མངོན་པ་ནས་བཤད་པ་དང་མཐུན་པར་བསྟན་པ་གང་ཞིག་།མངོན་པ་ནས། དབང་བོ་རྣོ་རྟུལ་དེ་དག་ཏུ། །དད་དང་ཆོས་ཀྱི་རྗེས་འབྲང་བ། །སྒོམ་པས་སྤང་བྱ་མ་སྤངས་ན། །འབྲས་བུ་དང་པོ་ལ་ཞུགས་པ། །རྣམ་ལྔའི་བར་བཅོམ། །ཞེས་རྒྱུན་ཞུགས་ཞུགས་པ་དང་། གཉིས་པ་ལ། དགུ་པ་ཚུན་ཆད་ཟད་པ་ཡིན། །ཞེས་ཆགས་བྲལ་སྔོན་སོང་གི་ཕྱིར་འོང་ཞུགས་པ་དང་། འདོད་པའམ་ཡང་ན་གོང་མ་ལས། །ཆགས་བྲལ་གསུམ་པ་ལ་ཞུགས་པ། །ཞེས་ཆགས་བྲལ་སྔོན་སོང་གི་ཕྱིར་མི་འོང་ཞུགས་པ་བསྟན་པའི་ཕྱིར། འོ་ན། མངོན་པར། ཆགས་བྲལ་སྔོན་སོང་གི་ཕྱིར་འོང་ཞུགས་པ་དབང་པོ་རྣོ་རྟུལ་གཅིག་ཏུ་དང་། ད་འདྲ་བའི་ཕྱིར་མིའོང་ཞུགས་པ་དབང་པོ་རྣོ་རྟུལ་གཅིག་ཏུ་བགྲངས་ལ། འདིར་དེ་འདྲ་བའི་ཞུགས་པ་གཉིས་བསྲེས་ཏེ་དབང་པོའི་སྒོ་ནས་གཉིས་སུ་བགྲངས་པ་ཇི་ལྟར་ཡིན་ཞེ་ན། འདིར་དེ་ལྟར་བགྲངས་པ་ནི་དབང་པོ་རྣོ་རྟུལ་གྱི་མདོ་གཉིས་ལས་མེད་པའི་རྒྱུ་མཚན་གྱིས་ཡིན་གསུངས། དད་དང་མཐོང་ཐོབ། ཅེས་པས་དགེ་འདུན་གཉིས་བསྟན་ཏེ། ཆགས་བྲལ་སྔོན་སོང་གི་ཕྱིར་འོང་འབྲས་གནས་དད་ཐོབ་གཉིས་གཅིག་ཏུ་དང་། དེ་འདྲ་བའི་ཕྱིར་མིའོང་འབྲས་གནས་དད་ཐོབ་གཉིས་གཅིག་ཏུ་བགྲངས་པའི་ཕྱིར། མངོན་པ་ལས། སྔར་དྲངས་པའི་ཚིགས་བཅད་གཉིས་ཀྱིས་ཞུགས་པ་གསུམ

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/CHOS RJE NGAG DBANG DPAL LDAN_CHUJE NGAWANG PELDEN/SPYI DON_OVERVIEW/s00982e1.txt


ཕུང་པོའི་བདུད་བཅོམ་སྟེ། ལས་ཉོན་གྱི་དབང་གིས་བྱུང་བའི་ཟག་བཅས་ཀྱི་ཕུང་པོ་བཅོམ་པའི་ཕྱིར། ཕྱིར་མི་ལྡོག་པའི་རྟགས་ཐོབ་ནས་ལྷའི་བུའི་བདུད་བཅོམ་སྟེ། དཀོན་མཆོག་གསུམ་ལ་ཤེས་ནས་དད་པ་ཐོབ་པའི་ཕྱིར། ས་བརྒྱད་པ་ཐོབ་ནས། བདུད་གཞན་གསུམ་རས་པ་བཅོམ་སྟེ། རྣམ་པར་མི་རྟོག་པའི་ཡེ་ཤེས་ལ་དབང་བསྒྱུར་ཐོབ་པའི་ཕྱིར་ཐེག་ཆེན་གྱི་དབང་དུ་བྱས་ན། བདུད་བཞི་མ་ལུས་པར་བཅོམ་པ་དང་། སངས་རྒྱས་ཐོབ་པ་དུད་མཉ་ཞེས་ཟེར། བདུད་བཞི་མ་ལུས་པར་བཅོམ་པའི་ཐེག་ཆེན་གྱི་གང་ཟག་ཡིན་ནས་སངས་རྒྱས་འཕགས་པ་ཡིན་དགོས་པར་ཐལ། ཐེག་ཆེན་གྱི་དབང་དུ་བྱས་ན་བདུད་བཞི་མ་ལུས་པར་བཅོམ་པ་དང་། སངས་རྒྱས་པ་དུས་མཉམ་པའི་ཕྱིར། འདོད་ན། ལྷག་མེད་མྱང་འདས་ལ་གནས་པའི་གཉིས་ཀའི་ཆ་ལས་རྣམ་པར་གྲོལ་པའི་ཉན་ཐོས་དགྲ་བཅོམ་པའི་རྟོགས་པ་སྔོན་དུ་སོངས་བའི་བྱང་སེམས་ཚོགས་ལམ་པ་དེ། བདུད་བཞི་མ་ལུས་པར་བཅོམ་པའི་ཐེག་ཆེན་གྱི་གང་ཟག་ཡིན་པར་ཐལ། དེས་དེ་མ་ལུས་པར་བཅོམ་པའི་ཕྱིར། མ་གྲུབ་ན་དེར་ཐལ། དེས་ལྷའི་བུའི་བདུད་ཀྱང་བཅོ།ཉོན་མོངས་པའི་བདུད་ཀྱང་བཅོ། འཆི་བདག་བདུད་ཀྱང་བཅོ། ཕུང་པོའི་བདུད་ཀྱང་བཅོམ་པའི་ཕྱིར། དང་པོ་མ་གྲུབ་ན། དེར་ཐལ། དཀོན་མཆོག་གསུམ་ལ་ཤེས་ནས་དད་པ་ཐོབ་པའི་ཕྱིར། འཁོར་གསུམ། གཉིས་བསམ། གཉིས་བ་མ་པའི་ཕྱིར། རྩ་བར་འདོད་ན། དེ་ཆོས་ཅན། བྱང་སེམས་མ་ཡིན་པར་ཐལ། སངས་རྒྱས་ཡིན་པའི་ཕྱིར་དེར་ཐལ། བདུད་བཞི་མ་ལུས་པར་བཅོམ་པའི་ཐེག་ཆེན་གྱི་གང་ཟག་ཡིཧ་པའི་ཕྱིར། འཁོར་གསུམ། རོང་ཊི་ཀ་པ་ན་རེ། ཐེག་དམན་གྱི་མཐོན

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/SE RA RJE BTZUN CHOS KYI RGYAL MTSAN_SERA JETSUN CHUKYI GYELTSEN/MTHA_ DPYOD_DIALECTIC ANALYSIS/s06815i4.txt


ཨི་པར་ཆུ་སོ་ཞེས་སོ། །མཚམས་མཐའི་ནང་ཞེས་པ་ནི་སྡོམ་འབྱུང་ལས་མཚོགས་མའི་མཚམས་ནི་འབབ་པའི་རྩ་ཞེས་གསུངས་པ་ལྟར་རོ། །ཆག་འགྱུར་སོགས་ལས་འདོམས་པར་ཞེས་འབྱུང་ཡང་། མར་དོའི་འགྱུར་ལས་མཚམས་མཐའ་ཞེས་འབྱུང་བ་ལེགས་ཏེ། ཀུན་སྤྱོད་དང་རྡོ་རྗེ་མཁའ་འགྲོ་ལས་མཚོགས་མའི་སྲུབས་དང་། མངོན་བརྗོད་ལས་སྐྲ་མཐའ་ཞེས་པ་དང་དོན་འདྲ་ཞིང་སྔར་བཤད་པའི་རྒྱུད་གསུམ་གྱིའང་དོན་ནོ། །དམར་པོ་འབབ་པ་ནི་སྡོམ་འབྱུང་ལས་ཁྲག་འབབ་པར་བཤད་པ་ལྟར་ཏེ། ཀུན་སྤྱོད་དང་མངོན་བརྗོད་དང་རྡོ་རྗེ་མཁའ་འགྲོ་དང་ཡང་མཐུན་ནོ། །མཆི་མ་དང་མཆིལ་མ་ཞེས་སྡོམ་འབྱུང་སོགས་མང་པོ་ལས་གསུངས་པས། ལཱུ་ཨི་པ་ལ་ཡང་མི་མཐུན་པ་སྣང་ཡང་ཆག་འགྱུར་ལས་སྔ་མ་བཞིན་འབྱུང་བ་དག་གོ། ཕྱི་མ་ལ་ལུད་སྐམ་འབབ་པར་སཾ་བྷུ་ཊ་ལས་སོ། །ཐ་མ་ལ་སྣབས་ཞེས་ཀུན་སྤྱོད་དང་མངོན་བརྗོད་ལས་ཀྱང་འབྱུང་ལ། སྡོམ་འབྱུང་ལས་སྣ་ཆུ་འབབ་པར་ཡང་གསུངས་སོ། །བྱིས་པའི་སྣབས་ཞེས་པ་ནི་མཚོན་པ་ཙམ་མོ། །རྣམ་དག་གི་སྐབས་སུ་སོ་དང་སེན་མོ་སོགས་དཔའ་བོར་བཤད་པ་ལྟར་མི་འགལ་ཡང་། ལུས་དཀྱིལ་གྱི་སྐབས་སུ་ནི་རྩ་དེ་དག་ནས་སོ་དང་སེན་མོ་སོགས་སྐྱེད་པའི་ཁམས་འབབ་པ་ལས་དཔའ་བོ་རྣམས་བསྐྱེད་པར་བྱ་དགོས་ཏེ། རྩ་ལས་རྣལ་འབྱོར་མ་སྐྱེད་པའི་རགས་པས་སོ། །དེ་གཉིས་ཀྱང་རྣམ་པ་ཐམས་ཅད་དུ་ངེས་པ་ནི་མིན་ཏེ། མངོན་བརྗོད་ཀྱི་བཅུ་གཉིས་པ་དང་ཕག་མོ་མངོན་འབྱུང་དུ་སོ་དང་སེན་མོ་སོགས་དཔའ་མོ་ཉེར་བཞིར་ཡང་བཤད་པའི་ཕྱིར་རོ། །རྒྱུད་དེ་རྣམས་ཀྱི་དོན་ནི་དྲིལ་བུ་ཞབས་ཀྱིས། འདི་དག་གནས་སུ་རྣལ་འབྱོར་མ། །རྩ་ཡིན་དཔའ་བོ་ཉི་ཤུ་བཞི། །ལུས

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/BDE MCHOG_HIGHEST BLISS (SHANVARA)/MNGON RTOGS_RITUAL OF REALIZATION (ABHISAMAYA)/s05320e.txt


༄༅། །རྣམ་དཔྱོད་དང་ལྡན་པ་རྣམས་ཀྱིས་དཔྱད་པར་བྱའོ།། །།རྡོ་རྗེ་བདུད་རྩིའི་དཀྱིལ་འཁོར་ཕྱི་མ་གསུམ་རྫོགས་འཕྲེང་དང་ཀྲི་ཡ་གཉིས་ཀ་ལས་རྡོ་རྗེ་བདུད་རྩིའི་རྒྱུད་ལ་ཞལ་འཕང་མཛད་ནས་ལྷའི་གྲངས་དང་མངོན་རྟོགས་ཀྱི་གསལ་ཁམ་གསུངས། རྡོ་རྗེ་བདུད་རྩིའི་རྒྱུད་ལས་གསུངས་པ་ནི། དེའི་ལེའུ་དང་པོ་ལས། ཟུང་གསུམ་དཀྱིལ་འཁོར་བྲིས་ནས་སུ། །གསང་བའི་པདམ་མཱ་མྐཱི། །ནང་དུ་སྙིང་པོ་དང་ལྡན་པའི། །པདམ་འདབ་བརྒྱད་པ་ནི་བྱ། །དེ་དབུས་གསང་ཆེན་རིག་མ་དང་། །གཙོ་བོ་ཞལ་གསུམ་ཕྱག་དྲུག་བ། །དང་པོའི་ཞལ་ནི་ནག་པོ་སྟེ། །གཡས་པ་ལ་ནི་དཀར་པོར་འདོད། །གཡོན་དུ་དམར་པོར་རབ་གསུངས་ཏེ། །ལྷ་ཡི་རྒྱན་གྱིས་བརྒྱན་བྱས་པ། །ལྷ་ཡིན་བཟའ་མེ་ཏོག་འཕྲེང་། །ལྷ་ཡི་དྲི་ཡི་བྱུག་བྱེད་པ༑ ༑ལྷ་ཡི་དངོས་གྲུབ་བྱེད་ཞི་བ། །སྐུ་གསུང་ཐུགས་ཀྱི་རྡོ་རྗེ་ཅན། །ཕྱི་རོལ་ཏུ་ནི་དཀྱིལ་འཁོར་ཡང་། །སྒོ་བཞི་བ་ནི་རབ་ཏུ་བརྟགས། །ཤར་དུ་ཁྲོ་གཉེར་མ་བྙག་སྟེ། །ལྷོ་ན་འཇིགས་པར་འཇིགས་བྱེད་མ། །ནུབ་ན་རྟ་ཡི་གཟུགས་ཅན་མ། །བྱང་དུ་ཚོགས་ཀྱི་འདྲེན་མ་མོ། །མཁས་པས་པདམ་འདབ་བརྒྱད་ལ། །རིག་མ་བརྒྱད་ནི་མཉམ་བོར་བྲིས། །མཛེས་པ་མོ་དང་ཞི་བའི་ཞལ། ། ཟླ་བ་མོ་དང་དུང་ཅན་མོ། །རི་བོང་འཛིན་དང་དཀྱིལ་འཁོར་མོ། །རི་བོང་འཛིན་རི་མོ་ཡི་དགའ། །ཡིད་ལ་བདེ་བར་བྱེད་མ་དག་།རིག་མ་བརྒྱད་དང་དགེ་མ་བརྒྱད། །ཐམས་ཅད་ཞལ་གསུམ་ཕྱག་དྲུག་པ། །སྣ་ཚོགས་གཟུགས་ནི་ཡིད་དགའ་མ། །ཕྱོགས་རྣམས་དག་ནི་མཚམས་དག་ལ། །རྟག་པ་རུ་ནི་བྲི་བར་བྱ། མཆོད་པ་བི་ཝང་རྔ་དེ་བཞིན། །དེ་བཞིན་སྤོས་དང་མེ་ཏོག་སོགས། །

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/KRI YA_ACTION CLASS OF TANTRA (KRIYA TANTRA)/DBANG_EMPOWERMENT (ABHISHEKA)/s00154e.txt


༄༅། །རྣམས་འདོར་དགོས་པར་འགྱུར་ཞིང་དཔྱད་གཞི་ཡང་ཤིན་ཏུ་ཆེ་སྟེ་ངོ་བོ་ཉིད་མེད་པར་སྨྲ་བའི་སྐབས་ཀྱི་མཇུག་ཏུ་གསལ་བར་འགྱུར་རོ། །དེ་ལ་འགའ་ཞིག་ཉི་ཁྲི་བྱམས་ཞུས་ཀྱི་ལེའུ་དང་དགོངས་འགྲེལ་གཉིས་བརྗོད་བྱ་མི་འདྲ་ན། གཞུང་ལས། འདི་གཉིས་འདྲ་མོ་ཡོད་པས་ཁྱད་པར་དབྱེ་དཀའ། ཞེས་གསུངས་པ་དང་འགལ་ལ། འདྲ་ན། དེ་གཉིས་དོན་གཅིག་ན་དེ་ལྟར་འཐད་ཀྱང་། ནས། དགོངས་པ་མིན་ནོ། །ཞེས་གསུངས་པ་དང་འགལ་ཟེར་བའང་བཤད་མ་ཐག་པ་དེས་སེལ་ནུས་སོ།།

B(Autochthonous Tibetan Literature)/B.i (ACIP SUNGBUM_dge lugs)/B.i.26 (drang nges) /_JIGS MED DAM CHOS RGYA MTSO_Jigme Damchu Gyatso (1898-1946)/s00302m.txt


རྫུན་པ་ཡིན་པར་མ་གཤེགས་པའི་གནང་ཀྱིས་སོ། ཞེས་གསུངས་པའི་ཕྱིར། རྩ་བར་འདོད་ན། བུམ་སོགས་ཆོས་ཅན། དགྲ་བཅོམ་པ་དང་དག་པའི་སློབ་པ་འཕགས་པའི་རྗེས་ཐོག་ཀྱི་ཡི་ཤེས་ཀྱི་ངོར་ཀུན་རྫོབ་བདེན་པ་མ་ཡིན་པར་ཐལ། དེའི་དོར་བདེན་པ་མ་ཡིན་པའི་ཕྱིར། ཁྱབ་པ་ཁས། རྟགས་དེར་ཐལ། དེ་འདྲའི་རྗེས་ཐོབ་ཡེ་ཤེས་ཀྱིས་བདེན་པར་མི་འཛིན་པའི་ཕྱིར། དེར་ཐལ། ཁྱོད་བདེན་འཛིན་སྤངས་བའི་གང་ཟག་གི་རྗེས་ཐོབ་ཡེ་ཤེས་ཡིན་པའི་ཕྱིར། རང་འགྲེལ་ལས༑ དེ་ཡང་ཉན་ཐོས་རང་རང་སངས་རྒྱས་དང་བྱང་ཆུབ་སེམས་དཔའ་ཉོན་མོངས་པ་ཅན་གྱི་མ་རིག་པ་སྤངས་པ། འདུ་བྱེད་གཟུགས་བརྙན་ལ་སོགས་བའི་ཡོད་པ་ཉིད་དང་འདྲ་བར་གཟིགས་པ་རྣམས་ལ་བཅོས་མའི་རང་བཞིན་ཡིན་གྱི་བདེན་པ་ནི་མ་ཡིན་ཏེ། བདེན་པར་མངོན་པར་རློམ་པ་མེད་པའི་ཕྱིར་རོ། ཞེས་གསུངས་པའི་ཕྱིར། བྱས་པ་ལ་ཁོ་ན་རེ། རྩ་བར་འདོད་པ་ཡིན་ཏེ། དེ་འདྲའི་རྗེས་ཐོབ་ཡེ་ཤེས་ཀྱི་དོར་ཀུན་རྫོབ་ཙམ་ཡིན་ལ་ཀུན་རྫོབ་བདེན་པ་མ་ཡིན་པའི་ཁྱད་པར་བཤད་པའི་ཕྱིར་ཏེ། རང་འགྲེལ་ལས། དེ་ལས་གཞན་པ་རྣམས་ལ་ནི་སྒྱུ་མ་ལ་སོགས་པ་ལྟར་རྟེན་ཅིང་འགྲེལ་བར་འབྱུང་བ་ཉིད་ཀྱིས་ཀུན་རྫོབ་ཙམ་དུ་འགྱུར་རོ། ཞེས་གསུངས་པའི་ཕྱིར་ན་མ་ཁྱབ་སྟེ། ལུང་དེས་བུམ་སོགས་ཡེ་ཤེས་དེའི་བོར་རྫུ་པ་ཀུན་རྫོབ་སྒྱུ་མ་ལྟ་བུ་ཙམ་ཡིན་གྱི་མ་བཅོས་པའི་བདེན་གྲུབ་མ་ཡིན་བར་བཤད་པ་ཙམ་ཡིན་པའི་ཕྱིར། དེར་ཐལ། ཉན་ཐོས་དགྲ་བཅོམ་སོགས་གསུམ་གྱི་དོར་མི་བདེན་པས་དངོས་པོ་རྣམས་རྟོགས་པས་བཅོས་མ་ཙམ་ཡིན་པ

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/DBU MA LA _JUG PA_I _GREL PA_COMMENTARIES ON _ENTERING THE MIDDLE WAY_ (MADHYAMAKA AVATARA)/_JAM DBYANGS BZHAD PA_I RDO RJE NGAG DBANG BRTZON _GRUS_JAMYANG SHEPAY DORJE/s13000e.txt


མ་གསུམ་པོ་གང་རུང་མངོན་དུ་བྱས་སམ་བྱེད་པ། ཐོད་རྒལ་པའི་ཉན་ཐོས་ཀྱི་དགེ་འདུན་གྱི་མཚན་ཉིད་དུ་འདོད་པ་མི་འཐད་དེ། དང་པོ་ལ། སྤང་བྱ་ཅིག་ཅར་པའི་ཉན་ཐོས་དགྲ་བཅོམ་པ་དང་། སྤང་བྱ་ཅིག་ཅར་པའི་རྒྱུན་ཞུགས་ལམ་ངེས་ལ། ཕྱི་མ་འབྲས་བུ་ཐོད་རྒལ་བའི་ཕྱིར་འོང་གི་རྟོགས་པ་སྔོན་དུ་སོང་བའི་ཕྱིར་མི་འོང་དང་། འབྲས་བུ་ཐོད་རྒལ་པའི་ཕྱིར་མི་འོང་གི་རྟོགས་པ་སྔོན་དུ་སོང་བའི་ཉན་ཐོས་དགྲ་བཅོམ་པ་ལ་མ་ངེས་པའི་ཕྱིར། རོང་ཊཱིཀ་པས། སྤང་བྱ་ཅིག་ཅར་པའི་ཉན་ཐོས་དགྲ་བཅོམ་པ་དེ་འབྲས་བུ་ཐོད་རྒལ་པ་ཡིན་ཏེ། དེ་འབྲས་བུ་བར་པ་གཉིས་མངོན་དུ་མ་བྱས་པར་དགྲ་བཅོམ་པའི་འབྲས་བུ་མངོན་དུ་བྱས་པའི་འབྲས་གནས་ཡིན་པའི་ཕྱིར། འབྲས་བུ་ཐོད་རྒལ་པའི་ཕྱིར་འོང་གི་རྟོགས་པ་སྔོན་དུ་སོང་བའི་ཕྱིར་མི་འོང་དེ་འབྲས་བུ་རིམ་གྱིས་པ་ཡིན་ཏེ། དེ་འབྲས་བུ་བར་པ་གཉིས་རིམ་གྱིས་མངོན་དུ་བྱས་པའི་འབྲས་གནས་ཡིན་པའི་ཕྱིར་ན་མི་འཐད་དེ། འབྲས་བུ་རིམ་གྱིས་པ་ལ་འབྲས་བུ་བཞི་རིམ་གྱིས་མངོན་དུ་བྱས་སམ་བྱེད་པ་གང་རུང་གཅིག་དགོས་པའི་ཕྱིར་ཏེ། མཛོད་འགྲེལ་ལས། འབྲས་བུ་བཞི་མཐར་གྱིས་ཐོབ། པའི་ཕྱིར་དེ་སྐད་ཅེས་བྱའོ། །ཞེས་གསུངས་པའི་ཕྱིར། གཞན་ཡང་། སྤང་བྱ་ཅིག་ཅར་པའི་རྒྱུན་ཞུགས་ཆོས་ཅན། འབྲས་བུ་ཐོད་རྒལ་པ་ཡིན་པར་ཐལ། འབྲས་བུ་བར་པ་གཉིས་མངོན་དུ་མ་བྱས་པར་དགྲ་བཅོམ་པའི་འབྲས་བུ་མངོན་དུ་བྱེད་པའི་འབྲས་གནས་ཡིན་པའི་ཕྱིར། ཁྱབ་པ་ཁས། གཞན་ཡང་། འབྲས་བུ་ཐོད་རྒལ་པའི་ཕྱིར་འོང་གི་རྟོགས་པ་སྔོན་དུ་སོང་བའི་ཕྱིར་མི་འོང་དེ་འབྲས་བུ་རིམ་གྱིས་པའི་ཕྱིར་མི་འོང་ཡིན་པར་ཐལ། འབྲས་བུ་རིམ་གྱིས་པ་ཡིན་པའི་ཕྱིར། འདོད་ན། དེ་འདྲའི་ཕྱིར་མི་འོང་ཞུགས་པ་དེ་འབྲས་བུ་རིམ་གྱིས་པའི་ཕྱིར་མི་འོང་ཞུགས་པ་ཡིན་པར་ཐལ་ལོ། །འདོད་ན། དེ་འབྲས་བུ་རིམ་གྱིས་པ་ཡིན་པར་ཐལ་ལོ། །འདོད་མི་ནུས་ཏེ། འབྲས་བུ་ཐོད་རྒལ་པའི་ཕྱིར་མི་འོང་ཞུགས་པ་དང་། འབྲས་བུ་རིམ་གྱིས་པའི་ཕྱིར་མི་འོང་ཞུགས་པ་གང་རུང་མ་ཡིན་པའི་ཕྱིར་མི་འོང་གི་ཞུགས་པ་ཡིན་པའི་ཕྱིར། ཁ་ཅིག། སྦྱོར་ལམ་སྟན་གཅིག་པའི་རྟོགས་པ་ཐོབ་པའི་ཉན་ཐོས་གང་ཞིག།

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/SE RA RJE BTZUN CHOS KYI RGYAL MTSAN_SERA JETSUN CHUKYI GYELTSEN/SPYI DON_OVERVIEW/s06814i2.txt


ཀི་།བྲད་དེ་མ་མཆུའི་སྦྲང་རྩི་འཇིབ་པ་ཀེ་ཤིག་ཀྱ་ལ་སོགས་སྐྲ་གྲོལ་བ། །ཆགས་བཅས་ཚུལ་གྱི་སྦྱོར་བས་ནི། །སྒེག་པ་རོལ་པས་རབ་ཏུ་འབྱང་བ་དང༌། །རོལ་པའི་མཚམས་སུ་གོམ་སྟབས་བཅས་པ་འམ། །གོམ་པ་བརྒྱད་རྩ་བའི་རྐང་སྟབས་བཞི་འོད་རིག་དང་གཉིས་ལ་བརྒྱད་པས་གར་བྱའོ། །དེ་ནས་རྐང་པ་བསྐྱོད་དང་ལག་པ་བསྐྱོད་དང་པོ་གཡོན་གྱི་སྐུ་ནས་བཟུང་ནས་གསུམ་དུ་བྱས་ནས་ཐ་མ་སྔར་གྱི་གནས་སུ་སྡུད་དེ་ནས་རྐང་སྟབས་བྱ། སྨིན་མའི་འདེགས་དང་རབ་དགས་བྲང་འུབས་འུབས་སྡུད་པ་གསུངས། ཅུང་ཟད་ཡུལ་ལ་ངོ་ཚའི་ཆགས་པའི་མིག་ཟུར་དང་། རྐང་སྟབས་བྱེད་པའོ་བརླ་རྒྱས་པ་དང་ཐར་གྱིས་སྐྱོང་བ་ལྟ་ན་འདུད་པ་དང་མིག་ཀྱང་རྐང་པ་ལ་བལྟ་བ། མིག་ཡངས་གར་ནི་བྱེད་འགྱུར་ཅིང་། ཁའི་པད་མ་འཛུམ་དང་བཅོས་མའི་མཆེ་བ་བཙིར་དེ་བ་བཅས་པའི་ནང་ནས། །ཅུང་ཟད་དམར་བའི་མཆེ་བ་འཆང་། །ཀུནྡ་ལྟར་སོའི་ཕྲེང་། དཔལ་ལྡན་ཁྲག་འཐུང་རྣལ་འབྱོར་ཆེ་། ། སེམས་ཅན་སྒྲོལ་ལ་སྨད་དུ་བྱུང༌། །དེ་ལ་སོགས་པའི་དྲུག་ཅུ་རྩ་གཉིས་དང་སུམ་ཅུ་རྩ་བཞི་དང་རྩ་བའི་རྐང་སྟབས་བདུན་གསུངས་གར་གྱིས་ནི། །བགེགས་ལ་སོགས་པ་བསྐྲད་པར་བྱ། །ཞལ་བཞི་པོ་བསྲུང་པའི་སུཾ་བྷའི་ལ་སོགས་སྔགས་ཀྱིས་ལྷ་མི་སྤྲོ་ནི། །ཕུར་བུ་ར་བ་འདྲ་བ་སྣ་ཚོགས་རྡོ་རྗེའི་སྟེང་དུ་འདུག་ལ་སྙིང་ཀའི་ཧཱུཾ་ལས་མ་མོ་བརྒྱད་སྤྲོས་ལ་ཕྱོགས་སྐྱོང་བཅུ་དགུག་ཅིང་ཆོ་ག་གཞན་ལུ་ཧི་པ་དང་མཐུན། ཁཱ་གདོང་ནམ་མཁར་ཁྱི་གདོང་འོག་ཏུ་བཀུག་ལ་ཕུར་བུ་སྤྲོ་བ་དང་ཐོ་བས་བརྡུང་པ་ལ་སོགས་བྱ་བྱ་ཁྭ་གདོང་ལས་སྟེང་དུ། འུག་གདོང་ལས་གཅིག་འོག་ཏུ། དེ་ཉིད་དེ་ཐམས་ཅད་ལས་ཀྱང་དཔག་ཏུ་མེད་པ་སྤྲོས་ལ་བགེགས་ཐམས་ཅད་སྐྱབས་འགྲོ་སོགས་ལ་དགོད། ཕྱོགས་སྐྱོང་བཅུ་དགུག་།མཐའི་འོག་གི་དབྱངས་ཡིག་ལས་ཨ་ཚེག་དྲག་ཅན་ལས་བྱུང་བའི། །སྣ་འོག་གི་རོ་ཞུ་བ་ལས་འོག་རྡོ་རྗེའི་སྟེང་དུ་ཚོགས་རྡོ་རྗེའི་རང་བཞིན་ལ། ། །ཡི་གེ་བདུན་པའི་སྔགས་བརྗོད་ཅིང་ཀྱིས་ནི། །རྡོ་རྗེའི་ལྟ་བ་བལྟས་ནས་ནི། །དཀྱིལ་འཁོར་གྱི་ནི་སའི་ཆ། ། ཉེས་དང་ལྡན་ཡང་དག་པར་འགྱུར། །ཡང་ན་དཀྱིལ་འཁོར་གྱི་ལྷ་མཉེས་དང་ཡང་དག་ལྡན་པར་འགྱུར། །བགེགས་བསལ་བའོ། ། དང་པོ་རང་ཉིད་བདུན་པོ་རྣམ་པར་དག

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2698_bo-x-ewts,sa-x-iast,zh-latn-pinyin.txt


༄༅། །འབྲེལ་བའི་སྔོན་འགྲོའི་གསུང་བཤད་སྤྱི་དང་། ཁྱད་པར་ཐག་རིང་པོའི་འཇིགས་པ་མང་པོ་ཞིག་གཏན་ལ་ཕབ་ཕབས་ནས། ཐེམ་པའི་རྩའི་མེ་དོང་ལ་ཇི་མི་སྙམ་པར་བཞག་ན་སྒྲོ་དོན་པ་དང་མེ་དོང་དེར་ལྷུང་ནས་འགྲོ་བ་བཞིན་དུ། རང་རེ་ཡང་ཕྱི་མར་སྐྱེས་ཆོག་ཆོག་གི་ངན་འགྲོའི་སྡུག་བསྔལ་ལ་ཇི་མི་སྙམ་པར་བཞག་ནས། ཐག་རིང་པོའི་ས་ལམ་མང་པོ་གཏན་ལ་ཕབ་ཕབས་ཀྱང་དབུགས་ཆད་པ་དང་ངན་འགྲོ་དེར་ལྷུང་ནས་སྡུག་བསྔལ་མྱོང་དགོས་པ་ཡིན་གསུངས། ཡང་མི་རྟག་པའི་སྐོར་ལ་བསྐྱར་བཤད་འདི་ལྟར་མཛད་དེ། པོ་ཏོ་བས། ཆོས་གཅིག་བསྒོམས་པ་ལ་ངའི་ཆོས་མི་རྟག་པ་བསྒོམས་པ་འདི་ཁེ་ཆེ་སྟེ། འདི་རྒྱུད་ལ་སྐྱེས་ན་ཐོག་མར་ཆོས་ལ་བསྐུལ་བའི་རྒྱུ་བྱེད། བར་དུ་ཉམས་སུ་ལན་པའི་གྲགས་བྱད། ཐ་མར་ཆོས་མཐར་ཕྱིན་པར་བྱེད་པའི་རྐྱེན་བྱེད་གསུངས་པ་ཡིན། འབྲོམ་རིན་པོ་ཆེས་ཀྱང་། མི་ཆེན་པོ་རྣམས་ལ་ཆོས་འདི་དམས་པ་འདྲ་བ་ཞིག་ཡོད་དེ། །ཞེས་གསུངས་ཞིང་། ཆོས་འདི་རྒྱུད་ལ་སྐྱེས་པའི་དཔེར་འོས་པ་གཉན་སྟོན་ཤཱཀྱས་ཀྱང་། སང་དང་འཇིག་རྟེན་ཕྱི་མ་གཉིས། །སྔོན་ལ་གང་འོང་གཏོལ་མེད་པས། །སང་གི་ཚིས་ལ་མི་འབད་པར། །ཕྱི་མའི་དོན་ལ་འབད་པར་རིགས། །ཞས་པའི་ཚོམས་ཀྱི་ལུང་འདི་ཡང་ཡང་གསུངས་ནས། ཕྱི་མའི་དོན་བཞི་ཡང་དེ། ཡོ་བྱད་ཚོགས་སུ་གཏོང་བ། སྡིག་ལྟུང་ལ་བཤགས་སྡོམ་བྱེད་པ། ལམ་གྱི་རིམ་པ་ལ་བློ་སྦྱོང་བ། སེམས་ཅན་གྱི་དོན་དུ་སྨོན་ལམ་འདེབས་པ་བཞི་ཡིན་གསུངས། དེའི་དང་པོ་ནི། ཡ་བྱད་ཐམས་ཅད་ལ་མ་ཆགས་པར་དངོས་སུ་གཏོང་བའམ། དེ་མིན་ཀྱང་གཏོང་སེམས་སྤེལ་བར་བྱེད་པ་ཡིན། །གཉིས་པ་ནི། སྟོབས་བཞི་ཚང་བའི་བཤེགས་པ་ལ་ནན་ཏན་བྱད་པ་ཡིན། གསུམ་པ་ནི་མི་རྟག་པ་བསྒོམས་པའི་ཚེ་ལམ་གྱི་རིམ་པ་ཆ་ཚང་བ་མི་རྟག་པའི་དམིགས་རྣམ་གྱི་ཁོངས་སུ་བསྡུས་ནས་ཉམས་སུ་ལེན་པ་ཡིན། བཞི་པ་ནི་སྐྱེ་བ་ལེན་མི་དགོས་ན་ཕར་བཞག་།སྐྱེས་བ་ལེན་དགོས་ཕྱིན་སེམས་ཅན་གྱི་དོན་དུ་འགྲོ་དོན་རྣལ་མ་ནུས་པའི་བྱང་ཆུབ་སེམས་དཔའ་ཞིག་ཏུ་སྐྱེ་བ་ལེན་རྒྱུ་ཡོང་བའི་སྨོན་ལམ་བཏབ་ན་དེ་དོན་ཆེ་བ

B(Autochthonous Tibetan Literature)/B.i (ACIP SUNGBUM_dge lugs)/B.i.29 (LAM RIM_STEPS OF THE PATH)/LAM RIM CHUNG BA_BRIEF PRESENTATION OF THE STEPS OF THE PATH/s06516e.txt


༄༅། །ཅན་གྱི་སེམས་ཀྱི་སྤྱོད་པ་དང་། སེམས་ནང་དུ་བསྡུས་པ་དང་། སེམས་ཕྱིར་རྣམ་པར་གཡེངས་བ་དང་། སེམས་ནམ་མཁའ་ལྟར་མི་ཟད་པའི་རྣམ་པ་དང་། སེམས་འདོད་ཆགས་དང་བཅས་པ་ལ་སོགས་པ་དང་། རྩ་བའི་སོགས་པ་ཅེས་བྱ་བའི་སྒྲས་བསྡུས་པ་སེམས་འདོད་ཆགས་དང་བྲལ་བ་དང་། སེམས་ཀྱི་རང་བཞིན་ཆོས་དབྱིངས་ཡིན་པས་རྒྱ་ཆེན་པོ་དང་། སེམས་བདེན་མེད་ཡོན་ཏན་གྱི་རྟེན་དུ་མཉམ་པས་ཆེན་པོར་གྱུར་པ་དང་། དོན་དམ་པར་སོ་སོར་ངེས་པའི་རྟེན་མེད་པས་སེམས་ཚད་མེད་པ་དང་། སེམས་དབང་པོ་ལ་བསྟེན་དུ་མེད་པ་དང་། སེམས་སྤྱན་ལྔས་ལྟར་མེད་པ་དང་། སེམས་གཡོ་བ་དང་ལ་སོགས་པ་འདུ་བ་དང་། བཀྲམ་པ་དང་། བཅུམ་པ་རྣམས་འཁྲུལ་གཞི་ཕུང་པོ་ལ་བརྟེན་ནས་འཁྲུལ་པར་ཤེས་པ་དང་ཞེས་པ་སྟེ། འདི་ལྟ་བ་བཞིའི་མཐའ་ཟད་པ་ནི་ཕྱི་རོལ་པའི་དྲང་སྲོང་འགའ་ཞིག་གིས་ལྟ་བ་དྲུག་ཅུ་རྩ་གཉིས་ཀྱི་དོན་ཐམས་ཅད་བཅུ་བཞིར་བསྡུས་ནས་བཅོམ་ལྡན་འདས་ལ་ཞུས་པ་ན། དེ་ཐམས་ཅད་ཀྱང་ཁྱད་གཞི་མེད་པའི་ཁྱད་ཆོས་ལས་བརྩམས་ཏེ། འདྲི་བ་འབའ་ཞིག་ཏུ་དགོངས་ཤིང་། ཁྱད་གཞི་བདག་བཀག་ན་དོན་དུ་མི་འགྱུར་བར་དགོངས་ནས་དེའི་ཚེ་གང་དུ་ཡང་ལུང་མ་བསྟན་པས་ན། ལུང་དུ་མ་བསྟན་པའི་ལྟ་བ་བཅུ་བཞི་ཞེས་བྱ་ལ། དེ་དག་ཀྱང་གང་ཞེ་ན། སྔོན་གྱི་མཐའ་དང་། ཕྱི་མའི་མཐའ་དང་། མྱང་འདས་ལ་བརྟེན་པ་བཞི་བཞི་དང་། ལུས་སྲོག་ལ་བརྟེན་པ་གཉིས་རྣམས་ཏེ། དང་པོ་གསུམ་ནི་རིམ་པ་བཞིན། རྒྱུ་དང་འབྲས་བུ་དང་། གྲོལ་བའི་བདག་གི་གནས་སྐབས་ལ་རྟོག་པ་ཡིན་ལ། ཕྱི་མ་ནི་ལུས་སྲོག་གི་གནས་སྐབས་ལ་རྟོག་པ་ཡིན་ནོ། །དེ་ཡང་། བདག་དང་འཇིག་རྟེན་རྟག་པ་དང་། མི་རྟག་པ་དང་། གཉིས་ཀ་ཡིན་པ་དང་། གཉིས་ཀ་མིན་པའི་ཕུང་གསུམ་དུ་བདེན་པར་བལྟ་བ་ནི། སྔོན་གྱི་མཐའ་ལ་བརྟེན་པ་བཞིའོ། །བདག་དང་འཇིག་རྟེན

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/MKHAS GRUB RJE DGE LEGS DPAL BZANG PO_KEDRUP JE GELEK PEL SANGPO/s05461m.txt


ངང་ནས་གཉིད་ལོག་པར་བྱའོ། །འདབ་མ་བཞི་ལ་ཨ་ནུ་ཏ་ར་བཀོད་ནས་རིམ་པ་བཞིན་དུ་དམིགས་པའི་མན་ངག་ནི་གཉིས་མེད་རྣམ་རྒྱལ་རྫུས་མ་ལས་འབྱུང་མོད་ཀྱང་། དེ་ལ་ནུས་པ་ལྷག་པོ་མི་སྣང་བས་མ་བྲིས་སོ། །སད་པ་ན་བལྟས་པས་མ་ཟིན་པར་འདུག་ན་ཡང་སྔར་བཞིན་དུ་བྱེད་པ་ཡིན་ཏེ། དེ་ལྟར་ནུབ་གཅིག་དང་སོ་སོ་ལ་མང་དུ་བྱའོ། །རྨི་ལམ་ཟིན་པ་ན་མྱུར་པོར་སད་པའི་སད་འབྱམས་གཅོད་པ་མང་དུ་བཤད་ཀྱང་། གཙོ་བོ་ནི་རླུང་སྟོབས་ཀྱིས་ཟིན་པ་ཡིན་ན། མགྲིན་པའི་ཨ་ལ་གཏོད་པ་ཉིད་གནད་ཆེ། དེ་ལྟ་མིན་ནའང་དེར་དམིགས་པ་གཏོད་པའི་སྒོ་ནས་སེམས་འཛིན་པ་ལ་གོམས་པ་ཡོད་ན་དེ་ཀ་བྱ་ཞིང་། སྔར་གོམས་པ་མེད་ནའང་གོམས་སུ་གཞུག་གོ་།རྟེན་མེད་ནི་འཕེན་པ་བཏང་ནས་མགྲིན་པའམ་སྙིང་ཁ་གང་རུང་དུ་རླུང་བུམ་པ་ཅན་བཟུང་སྟེ། སེམས་ཀྱང་དེར་གཏོད་པ་ཡིན་གསུང་ངོ། །མགྲིན་པའི་གནད་ལ་བརྟེན་ནས་རྨི་ལམ་བཙན་ཐབས་སུ་བཟུང་བ་ནི། རང་རྡོ་རྗེ་འཆང་དམ་ཚིག་པར་གསལ་བའི་མགྲིན་པར་པདམའི་ལྟེ་བ་ལ་རང་འདྲའི་ཡེ་ཤེས་སེམས་དཔའ་མཚོན་གང་པ་གཅིག་བསྒོམ། དེའི་ཐུགས་ཀར་ཐིག་ལེ་ཡུངས་འབྲུ་ཙམ་ཅིག་བསམ། ཐིག་ལེ་ལས་བདུད་རྩི་ཟགས་པས་ལུས་ཐམས་ཅད་བདེ་བས་ཁེངས་ཏེ། སེམས་དཔའ་གཉིས་ཐིག་ལེ་ལ་བསྡུས་ལ་རྨི་ལམ་ལ་རྨི་ལམ་དུ་ངོ་ཤེས་པར་བྱའོ་སྙམ་དུ་བསམས་ཏེ། ཐིག་ལེ་ལ་དམིགས་པ་གཏད་ནས་གཉིད་ལོག་གོ་།བླ་མ་ཁ་ཅིག་ནི་ནཱ་རོ་ཆོས་དྲུག་ལས་འབྱུང་བའི་རྨི་ལམ་གྱི་འབྱམས་གཅོད་མང་པོ་འདིའི་གདམས་ངག་ཏུ་མཛད་པར་སྣང་ངོ།། ༈ །།གཉིས་པ་ལ་གཉིས། རྨི་ལམ་གྱི་དགེ་སྦྱོར་གཙོ་བོར་གང་ལ་སྦྱང་བ་དང་། སྦྱངས་ཐབས

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/GSANG _DUS_SECRET COLLECTION (GUHYASAMAJA)/RDZOGS RIM_COMPLETION STAGE (SAMPANNA KRAMA)/s05314e.txt


༄༅། །བསྟེན། དེ་ཡང་གཙོ་བོར་འབྲོམ་རིན་པོ་ཆེ་ཉིད་ལ་བརྟེན་ཏེ། དང་པོ་མཇལ་བ་ནས་མཐར་ཞིང་ནམ་གཤེགས་ཀྱི་བར་བསམ་སྦྱོར་གཉིས་ཀྱིས་ཚུལ་བཞིན་དུ་བསྟེན་ཏེ་བྱང་ཆུབ་ལམ་གྱི་རིམ་བ་ཉིད་ལ་སྦྱངས་པས་བསྟན་པ་ཡོངས་རྫོགས་ཀྱི་བདག་པོར་བྱོན། ཁོ་བོས་ཀྱང་བཀའ་གདམས་སྐུ་མཆེད་རིན་པོ་ཆེ་གསུམ་ལ་བརྟེན་ཅིང་དེའི་ནང་ནས་ཀྱང་དགེ་བའི་བཤེས་གཉེན་པོ་ཏོ་བ་ཆེན་པོ་ཉིད་ལ་བརྟེན་།གཞན་དག་དགེ་ཚུལ་གྱི་མཁན་སློབ་མ་གཏོགས་བླ་མ་གཞན་མ་བསྟེན། དགེ་བཤེས་པོ་ཏོ་བ་ཆེན་པོ་ནི་ལོ་བཅོ་བརྒྱད་ཀྱི་བར་དུ་བསྟེན་ཏེ་མི་མཉེས་པ་སྐད་ཅིག་ཀྱང་བྱེད་མ་མྱོང་གསུང་། མཐར་དགེ་བཤེས་པོ་ཏོ་བ་ཞིང་གཤེགས་ནས་དགེ་བཤེས་པོ་ཏོ་བའི་སློབ་མ་ཕལ་ཆེར་ཤན་བའི་རྗེས་སུ་འབྲང་སྟེ་འཁོར་བརྒྱ་ཕྲག་མང་པོ་དང་བཅས་ཀླུངས་ཤོད་དུ་བྱོན་ནས་ཚོགས་བསྡུས། ཡོ་བྱད་གང་བྱུང་ཐམས་ཅད་དགེ་འདུན་ལ་བསྔོས། དེ་ནས་སྙན་པའི་གྲགས་པས་འཛིན་མའི་ཁྱོན་ཀུན་ཁྱབ་སྟེ་བྱང་ཆུབ་ལམ་གྱི་རིམ་བརྒྱ་ཆེར་བཤད་པས་ཆོས་གསན་བ་མང་དུས་སུམ་སྟོང་འདུས་པ་བྱུང་། ཕལ་ཆེར་ཉིས་སྟོང་ལྷག་ཙམ་རྒྱུན་དུ་འདུས། དེ་ཐམས་ཅད་ཀྱང་དགེ་བཤེས་ཤར་བ་ཆེན་པོ་ཉིད་ཀྱི་རྣམ་ཐར་རྗེས་སུ་སྐྱོང་བ་ཤ་སྟག་བྱུང་སྟེ། ཤར་བ་ཆེན་པོ་ཉིད་ཀྱིས་རང་གི་འཁོར་དུ་འདུས་པའི་གདུལ་བྱ་ཐམས་ཅད་ཚུལ་ཁྲིམས་རྣམ་པར་དག་པ་གཞིར་བཟུང་ནས་སྐྱེས་བུ་གསུམ་གྱི་ལམ་གྱི་རིམ་པ་སྒོམ་པ་ལ་སྦྱར། ལམ་གྱི་རིམ་པའི་ཡང་རྩ་པ་བཤེས་གཉེན་བསྟེན་ཚུལ་རྣམ་པར་དག་བ་ཞིག་དགོས་ཞེས་འདོམས་པར་མཛད། ཤ་རབ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/BRJOD BYA_I THOG_BY SUBJECT MATTER/LAM RIM BLA MA_I RNAM THAR_BIOGRAPHIES OF THE LAMAS OF THE LAM RIM TRADITION/S05985E1.TXT